ބީރަށްޓެހި ލޯބި6– Esfiya – Dhivehi Vaahaka Site\nބީރަށްޓެހި ލޯބި 6\n- by ishaadam - 30- March 19, 2019\nހަމްޒާ ގެ އަތުގައި ކޮންމެސް އެއްޗެއްއޮތެވެ. ލާނާ މަޑުޖެލީ އެއީ ކޯންޗެއްތޯ ބަލާލާށެވެ. ލާނާ އަށް ހަމްޒާ އާއި ކައިރިއަށް ޖެހިލެވުނެވެ. ހަމްޒާގެ އަތުގައި އޮތީ ލާނާ ގެ ފޮޓޯ ޖަހާފައިވާ ލޮކެޓެކެވެ.\n“އެތަށް މަހެއް ވަންދެކަށް އަހަރެން މި ޔައް ބަލަން އޮތިން. އަހަންނަށް ލާނާ ކޮބާކަމެއް ނޭންގުނަސް ނުފެނުނަސް އަހަރެން އަބަދުވެސް ޔަޤީންކުރަން ތީ އަހަރެންގެ މީ ހެއްކަމަށް” ހަމްޒާ މިހެންބުނެފަ އަތުގަ އޮތް ލޮކެޓް ޖީބައްލިއެވެ.\n“ކިހިނެއްތީތި ހޯދީ؟ ލާނާް ޢައް ބުނެވުނީ ވައި އަޑުންނެވެ.\n“އަހަންނަން މީތި ދިނީ ލާނާ އެއްނު، އަހަރެން އިންޑިޔާ އަށް ފުރި ދުވަހު، ހަންދާން ވޭތަ”؟ ހަމްޒާ މިހެންބުނީ ލާނާ ގެ މޫނަށް ބަލަން ހުރެއެވެ.\nލާނާ އަށް ހަންދާން އާ ވެއްޖެއެވެ. އެ ދުވަހު ހަމްޒާ އުޅުނީ ވަރަށް އަވަދިނެތިއެވެ. ފުރައިގެންދެވޭތީ ހަމްޒާ ހުރީ ފިސާރި އުފާވެފައެވެ. ހަމްޒާ ކިތައްމެ ގޯސް ނަމަވެސް ފުރަން އުޅޭތީ ލާނާ ދެރަވިއެވެ. ހަމްޒާ އަށް ހެޔޮ ބަދަލެއް އަންނާނެ ކަމުގެ އުންމީދު އަބަދުވެސް އޮވެއެވެ.\nހަމްޒާ އަށް ހަދިޔާ އަކަށް މި ލޮކެޓް ދިނުމުން ބުނާނެ އެއްޗެއް ނޭންގިފައި ހުރި ހަމްޒާ އަވަސް އަރުވާލާފާ ވަރަށް ރީތި ޝުކުރިއްޔާއޭ ބުނެ ލާނާ ގެ ނިއްކުރިޔަށް ބޮސް ދިނީ ފަރުވާ ކުޑަ ގޮތަކަށެވެ.\n“އަހަރެން ދުޢާ ކޮއްދޭނަން ހެޔޮ ހާލުގައި ލެއްވުންއެދި” ލާނާ މިހެން ބުނުމުން “އަހަރެންގެ މަށްޗައް ތި ދުޢާ ތަށް ބޭކާރު ނުކޮއްލާ” ހަމްޒާ މަލާމާތުގެ ރާގަކަށް ހެވިފަ ބުނެލިއެވެ.\n“ލާނާ ގެ ދުޢާ ގެ ސަބަބުން އަހަރެން ސަލާމަތްވީ”ހަމްޒާ މިހެންބުނުމުން ލާނާ އައް މީ ހަމްޒާ ކަން ޔަގީންވިއެވެ. ހަމްޒާ އޭ ކިޔާ ގޮވާލެވުނީ އިހްތިޔާރަކު ނޫނެވެ.\n“އަނެއްކާވެސް ތި އުޅުނީ އަންބުރައި ގަންނަންތަ”؟ ހަމްޒާ މިހެންބުނެލީ ސަމާސާ ރާގަކަށެވެ. އަދި ލާނާ ގެ އަތުގައި ހިފާ ކައިރިއަށް ދަމާލިއެވެ.\n“މިހާރު އަހަރެންގެ ވާހަކަ ޤަބޫލު ކުރަންތަ”؟ ހަމްޒާ މިހެންބުނިއިރު ލާނާ ގެ މޫނުގަ ފިރުމަމުންދިޔައެވެ.\n“ހަމަ އެކަނި އަހަންނާ އަހަރެންގެ ފިރިމީހާއަށް އިންގޭ ކަމެއްގެ ވާހަކަ ބުނެބަލަ” އަދިވެސް ލާނާ ގެ ހިތް ނުފުރޭ ކަހަލައެވެ.\n“މި ވާހާކަ އަލީ ވަހީދުއާއި ޑޮކްޓަރ އައްކިޔާދީ ކިޔާދީ ވެސް ވަރުބަލި ވެއްޖެ” ހަމްޒާ ހުރީ ކުޑަދޮރުން ބޭރު ބަލާށެވެ. ލާނާ ގެ ކަނާތު ފައިގެ ފަލަމަސް ގަނޑުގެ އެތެރެ ފަޅީގަ އިންނާނީ ލާނާ ގެ އުފަންލަށް. އަދި މޭމަތީގަ އިންނާނެ ކުޑައިރު ވެއްޓިގެން ހަލާކުވި ތަނެއްގަ ލާފަ އިން ލަކުނެއް.” ހަމްޒާ ކިޔާދިނީ ފަރުވާތެރި ކަމާއެކީގައެވެ. “އަދިވެސް ކިޔާދޭންވީތަ”؟ ހަމްޒާ މިހެންބުނުމުން ލާނާ ލަދުން އިސްޖަހާލަމުން ނޫނެކޭ ބުނެލިއެވެ.\n“ހަމްޒާގެ މޫނުގެ ބައްޓަން ބަދަލު ވެއްޖެ” ލާނާ މިހެންބުނީ ހަމްޒާގެ މޫނު ގައި އަތް ޖައްސާލަމުންނެވެ. ” މާ ބޮޑަށް ހަމްޒާ ހިކިފަ ތިހުރީ”\n“ހަމްޒާގެ ހެދުންއެޅުން ވެސް ބަދަލު ވެފައި މި ވަނީ ދޯ” ލާނާ މިހެން ބުނުމުން ހަމްޒާ ލައިގެން ހުރި އެއްޗިއްސައް ބަލާލިއެވެ. ” އަހަރެން އެއްޗިހި ބަދަލު ކުރަންބޭނުން” ހަމްޒާ ބުނެލިއެވެ.\n“މުހުސިން ހަމްޒާގެ ހުރިހާ އެއްޗިހި އުކާލައިފި” ލާނާ ބުނެލިއެވެ.\n“އަހަރެންގެ އަނބި މީހާ ވެސް އެއްލާލީ ދޯ” ހަމްޒާ މިހެންބުނި އިރު މޫނު މަތިން ރުޅިވެރިކަން ފެންނަން ހުއްޓެވެ.\n“އަހަރެންގެ ކޮއްކޮ އެއް ކަމަކު ލާނާ އަށް ކަންތައް ކުރި ގޮތުގެ ބަދަލު ހިފާނަން. އަހަރެން ނެއްތަނެްގައި އަހަރެންގެ އަނބި މީހާ އަށް މިޔައްވުރެން ރަންގަޅަށް ކަންތައް ކުރާނެ ކަމައް އަހަރެން އުންމީދު ކުރިން. މީ އިންސާނަކު ދިރި އުޅެން ހެޔޮވާ ފަދަ ހާލަތެއްގައި ހުރި ތަނެއްނޫން” ހަމްޒާ ބުނެލިއެވެ.\n“އަހަރެންނަށް މިތަން ފުދޭ” ލާނާ މައްސަލަ ބޮޑު ނުކުރަން ބުނެލިއެވެ.\n“އަހަރެން މި ކަންތަށް ބަލާނަން. ހާސް ނުވޭ މީގެ ފަހުން އަހަރެން ލާނާ ބަލާނަން” ހަމްޒާ މަޑުމަޑުން ބުނެލިއެވެ.\nމި ވާހަކަ އަޑު އުވުމުން ލާނާ އައް އަންގަ މަތީ އައްއަޅާ ލެވުނެވެ. ހަމްޒާ އެންބުރި އައީ އެވެ. މާނަ އަކީ ލާނާ ގެ މިނިވަންކަން ގެއްލި ކުރީގެ ދިރި އުޅުމަށް ބަދަލުވާނެއެވެ.\nލާނާ އައް މި ވީ ގޮތް ވަރަށް ގާތުގަ ހުރި ހަމްޒާ އައްފެނުނެވެ. ” ލޯބިވާ އަނބި މީހާ ކިހިނެއްވީ؟\n“މީގެ ކުރިން އަހަންނާ ދިމާލަށް ތިހެންނެއް ނުކިޔާ” ލާނާ މިހެންބުނީ ހިތް ނުތަނަވަސް ކަމާ އެކީއެވެ.\n“މިހާރު އަހަރެން ވަރަށް ބަދަލު ވާނެ. ވަގުތު ލިބި ކުރިން ކަންތައް ކުރެވުން ގޮތާމެދު ވަރަށް ވިސްނިއްޖެ. އަހަރެން ބޭނުމީ އަލުން މި ދިރި އުޅުން ފަށަން” ހަމްޒާ ވަރަށް ލޯބިން ބުނެލިއެވެ.\n” ތިކަމެއް ދެންނުވާނެ” ލާނާ ވަރަށް އުންދަގުލުން ބުނެލިއެވެ.\n“ކީއްވެ ނުވާނީ”؟ ހަމްޒާ ސުވާލު ކުރިއެވެ.\n“މާ ގިނަ ކަންތަށް ބަދަލުވެއްޖެ” ލާނާ ބިރުންހުރެ ވެސް ތެދު ހާމަ ކުރިއެވެ.\n“އެހެންތަ؟ އެކަމަކު ކުރިން ވީ ހެން އެއްވެސް ކަމެއް ދެންނުވާނެ” ހަމްޒާ ބުނެލީ ޔަޤީން ކަމާ އެކުގައެވެ.\n“ހަމްޒާގެ އަސްލު ހަމްޒާ އަކަށް ބަދަލެއް ނުކުރެވޭނެ” ލާނާ ގެ ލޮލުން ކަރުނަ ފައިބައި ގަތެވެ. ކުއްލިއަކަށް ހަމްޒާ ގުދުވެލާ ލާނާ ގެ ކަރުނަތަށް ފޮހެލިއެވެ. މި ކުއްލި ހަރަކާތާ އެކު ލާނާ ފަސް ޖެހިލީ ބިރުންނެވެ.\n“ލާން އަހަރެން ލާން އަކަށް ދުވަހަކު ވެސް އަނިޔާ ވެރިއެއް ނުވާނަން” ހަމްޒާ ބުނެލިއެވެ.\n“އަހަރެން ބޭނުމެއްނުވޭ ހަމްޒާގެ އައިންބަކަށް އަލުން ވާކަށް” ލޯމަރާ ލަމުން ލާނާ ބުނެލިއެވެ.\nކުރީގެ ހަމްޒާ ނަމަ ލާނާ ކޮއްޕާލާފައި މިހާރު ދިޔައިސް. ލާނާ ހުރީ ވެސް އެފަދަ ކަމަކައް އިންތިޒާރު ކޮއްގެނެވެ. އެކަމަކު ހަމްޒާ ގެ އަޑު އިވި ލާނާ ލޯ ހުޅުވާލީ ހައިރާން ކަމާ އެކީގައެވެ. ” އިންޝާ ﷲ އަހަރެން ތި ނިންމުން ބަދަލު ކުރާނަން. އަހަންނަށް ފުރުސަތެއްދީފާނަން”؟ ހަމްޒާގެ އަޑުގައި ހުރީ އާދޭހެވެ.\n” އަހަންނަށް ރަންގަޅީ ފުރައިގެން ދިޔައިރު ތިބިހެން ވަކި ދިރި އުޅުމެއްގަ އުޅެވިއްޖިއްޔާ” ލާނާ ބުނީ ހިތުގައި އޮތް ގޮތަށެވެ.\n“ލޯބި ބުނާ އެއްޗަކާ ދެކޮޅު ހަދަނީއެއްނޫން . އެކަމަކު ލޯބިވާ އަނބި މީހާ އުޅެންޖެހޭނީ އަހަންނާ އެއް ގެ އެއްގަ” ލާނާ ކުޑަ ކޮއް ހިތް ހަމަ ޖެހޭތޯ މަސައްކަތް ކުރަމުން ދަނިކޮށް ހަމްޒާ ގެ ޖުމްލަ ފުރިހަމަ ކޮއްލިއެވެ. “އަދި ނިދަންވެސް ޖެހޭނީ އަހަންނާ އެއް އެންދުގަ” ހަމްޒާ ވާހަކަ ފުރިހަމަ ކޮއްލިއެވެ.\nA writer who believes Allah never lets you down no matter what ........\nއެވިއްސާރަ ރޭ… ފަސްވަނަބައި\nއަނިޔާ… 09 ވަނަ ބައި\nލޯބީގެ ޙިމާޔަތުގައި (ތިންވަނަ ބައި)\nޝަކުވާއެއް ނުކުރާނަމޭ 1\nވިންދޭ ލޯބި ތީ އެދޭ 38\nވިންދޭ ލޯބި ތީ އެދޭ 37\nޝަކުވާއެއް ނުކުރާނަމޭ 2\nބުނާށެ ލޯބި ނުވަނީހޭ….12\nދިނީ ޒަހަރު… 38 (ފަހުބައި)\nބުނެދޭށޭ ރުހެމޭ 7\nބުނެދޭށޭ ރުހެމޭ 6\nބުނެދޭށޭ ރުހެމޭ 5


ވަގަކު ހައްޔަރުކުރުމުގެ ބަދަލުގައި ފުލުހުން އަމަލުކުރި ގޮތަށް ގިނަ ބައެއް ތައުރީފް | Jazeera\tވަގަކު ހައްޔަރުކުރުމުގެ ބަދަލުގައި ފުލުހުން އަމަލުކުރި ގޮތަށް ގިނަ ބައެއް ތައުރީފް - Jazeera\nވަގަކު ހައްޔަރުކުރުމުގެ ބަދަލުގައި ފުލުހުން އަމަލުކުރި ގޮތަށް ގިނަ ބައެއް ތައުރީފް\nހުސައިން ނަޒީފް July 6, 2019 105 views0\nސުޕަމާޓަކަށް ވަދެ ވައްކަން ކުރަން އުޅުނު އަންހެނަކު ހައްޔަރު ކުރުމުގެ ބަދަލުގައި ފުލުހުން އަމަލުކުރި ގޮތަށް ގިނަ ބަޔަކު ތައުރީފުކޮށްފިއެވެ.\nއެމެރިކާގެ ނިއުޔޯކްގެ ސުޕަމާކެޓަކަށް ވަދެ އަންހެން މީހާ ވައްކަން ކުރަން އުޅެނިކޮށް އެކަން ފަޅާއެރީ ސުޕަމާކެޓުގެ މުވައްޒަފުންނަށެވެ. އެއާއި އެކު މުވައްޒަފުން ވަނީ އޭނާ ހިފެހެއްޓުމަށް ފަހު ފުލުހުންނަށް ގުޅާފައެވެ.\nކަން ދިމާކުރި ގޮތުން އެވަގުތު އެ ސަރަހައްދުގައި ޑިއުޓީގައި ހަރަކާތްތެރިވަމުން ދިޔަ ތިން ފުލުހަކު ވެސް މެންދުރު ގަޑީގައި ކާނެ އެއްޗެއް ގަތުމަށް ގޮސް ސުޕަމާކެޓުގައި ތިއްބެވެ. އެހެންވެ އެ މައްސަލަ ހައްލުކުރުމަށް އެތަނުގައި ހަރަކާތްތެރިވީ ވެސް އެ ތިން ފުލުހުންނެވެ.\nފުލުހުން ގޮސް ކަން ހިނގި ގޮތް އޮޅުން ފިލުވުމަށް ފަހު ނިންމީ އަންހެންމީހާ ހައްޔަރުކުރުމުގެ ބަދަލުގައި، އޭނާ ވަގަށް ނެގި އެއްޗިއްސަށް ފައިސާ ދެއްކުމަށެވެ.\nކަންހިނގާ ދިޔަގޮތާއި ބެހޭ ގޮތުން އެވަގުތު ފިހާރައިގައި ހުރި ކަސްޓަމަރަކު ވަނީ ސޯޝަލް މީޑިޔާގައި ފުލުހުންނަށް ތައުރީފްކޮށް ފޮޓޯއެއް ހިއްސާކޮށްފައެވެ. އޭނާ ބުނެފައިވާ ގޮތުގައި ފުލުހުން އަންހެންމީހާ ވަގަށް ނެގި އެއްޗިއްސަށް ފައިސާ ދައްކައި އޭނާ ހައްޔަރު ނުކުރަން ނިންމައި ފުލުހުން އަމަލުކުރި ގޮތުން ވަރަށް އުފާވެއްޖެ ކަމަށެވެ.\nއެ ކަސްޓަމަރު ސޯޝަލް މީޑިޔާގައި ހިއްސާކުރި ފޮޓޯއަށް ކޮމެންޓް ކުރި އެތައް ބަޔަކު ވެސް ވަނީ ފުލުހުންގެ އެ އަމަލަށް ވަރަށް ބޮޑަށް ތައުރީފްކޮށް ވާހަކަ ދައްކާފައެވެ.\nނިއުޔޯކުގެ ޕޮލިސްގެ ޗީފް ޓެރެންސް މޯހަން ވެސް ވަނީ އެވަގުތު ފުލުހުން އަމަލުކުރި ގޮތަށް ތައުރީފްކޮށް ޓްވީޓްކޮށްފައެވެ. އެގޮތުން އޭނާ ވިދާޅުވެފައި ވަނީ ސްޓެރެޓެޖިކް ރެސްޕޮންސް ގްރޫޕްގައި ހިމެނޭ3ފުލުހުންނަކީ ވަރަށް ހިތްހެޔޮ އަދި އަބަދުވެސް ނިއުޔޯކްގެ ރައްޔިތުންގެ ހެވާއި ލާބައަށް މަސައްކަތް ކުރާ ފުލުހުން ކަމަށެވެ.


Beckham ge team ah agu bodu3tharin gendhanee\nބެކަމްގެ ޓީމަށް އަގުބޮޑު ތިން ތަރިން ގެންދަނީ\nއިންގްލެންޑާއި މެންޗެސްޓާ ޔުނައިޓަޑްގެ ކުރިގެ ކެޕްޓަން ޑޭވިޑް ބެކަމް ގަނެފައިވާ ކުލަބު، މިއާމީ ފްރެންޗައިޒް އަށް އަގުބޮޑު ތިން ތަރިން ގެނައުމަށް ބެކަމް ތައްޔާރު ވެއްޖެ އެވެ.\nބެކަމްގެ ޓީމަށް ކޯޗެއްގެ ގޮތުގައި ގެނައުމަށް އޭނާ މަސައްކަތް ކުރަނީ، ޕީއެސްޖީގައި އޭނާ އަށް ކޯޗު ކޮށްދިން އިޓަލީގެ ކަލޯ އަންޗެލޯޓީ އެވެ. ބެކަމް ދެން ގެނައުމަށް ވިސްނަނީ، އޭނާ އާއެކު މެންޗެސްޓާ ޔުނައިޓަޑަށް ކުޅުނު ދެ ކުޅުންތެރިން ކަމަށްވާ، ރެއާލް މެޑްރިޑްގެ ކްރިސްޓިއާނޯ ރޮނާލްޑޯ އާއި އެވަޓަންގެ ވޭން ރޫނީ އެވެ.\nމިއާމީ ފްރެންޗައިޒް ޓީމު އަންނަ އަހަރު އެމެރިކާގެ މޭޖާލީގް ސޮކާގައި ވާދަ ކުރުމާމެދު މާޖާ ލީގް އިންތިޒާމު ކުރާ ފަރާތްތަކާއެކު ކުރިން ވަނީ ވާހަކަ ދައްކާފަ އެވެ. ނަމަވެސް ސްޓޭޑިއަމް ރަނގަޅު ފެންވަރަކަށް މަރާމާތު ކުރުމުގެ މަސައްކަތް އަންނަ އަހަރަށް ނުނިމޭނެތީ އޭނާގެ ޓާގެޓަކީ 2020 ވަނަ އަހަރު މޭޖާ ލީގް ސޮކާގައި ވާދަ ކުރުމެވެ.\nއެހާތަނަށް ވާއިރު އޭނާގެ ޓީމަން އަންޗެލޯޓީ އަންނާނެތޯ ސުވާލު އުފެދެ އެވެ. ބެލެވޭ ގޮތުގައި އަންނަ ސީޒަންގައި އަންޗެލޯޓީ ޔޫރަޕްގެ ޓީމަކާ ހަވާލު ވާނެ އެވެ. އެހެންވެއްޖެނަމަ ބެކަމްގެ ޓީމަށް އަންޗެލޯޓީ ގެނައުމަކީ ފަސޭހަ ވާނެ ކަމެއް ނޫނެވެ.\n"އަހަރެން ބޭނުމީ މިއާމީގެ ޓީމަކީ މޭޖާލީގް އެންމެ ވަރުގަދަ ޓީމަށް ހަދަން." މޭޖާ ލީގްގެ އެލްއޭ ގެލެކްސީއަށް ކުރިން ކުޅެފައިވާ ބެކަމް ބުނެފައި ވެއެވެ.


Naifarun positive vi meeha ah B. Covid Centre gai faruvadheny\nނައިފަރުން ޕޮޒިޓިވްވި މީހާއަށް ބ. ކޮވިޑް ސެންޓަރުގައި ފަރުވާދެނީ\nޅ. ނައިފަރުން ކޮވިޑް-19 އަށް ޕޮޒިޓިވް މީހާއަށް ބ. އަތޮޅު ކޮވިޑް ފެސިލިޓީގައި އެޑްމިޓް ކޮށްގެން ފަރުވާދޭން ފަށައިފި އެވެ.\nބ. އަތޮޅު ހޮސްޕިޓަލުގެ މީޑިޔާ އޮފިޝަލް މިއަދު ވިދާޅުވީ އޭދަފުށީ މެޑިކަލް ފެސިލިޓީގައި މިވަގުތު އެޑްމިޓްކޮށް ފަރުވާދެމުން އަންނަނީ ޅ. އަތޮޅުގެ ރަށަކުން ކޮވިޑް-19 އަށް ޕޮޒިޓިވްވި 59 އަހަރުގެ އަންހެނަކަށް ކަމަށާއި އެ މީހާގެ ހާލުވެސް ރަނގަޅު ކަމަށެވެ.\nއޭދަފުށީގައި ގާއިމުކުރި ކޮވިޑް ފެސިލިޓީގައި އެޑްމިޓްކޮށް ފަރުވާދެނީ ނ، ރ، ބ އަދި ޅ އަތޮޅު ހިމެނޭ މި ސަރަހައްދުން ކޮވިޑް-19 އަށް ޕޮޒިޓިވްވާ މީހުންގެ ތެރެއިން އެޑްމިޓްކޮށްގެން ފަރުވާދޭން ޖެހޭ މީހުންނަށެވެ. މީގެ ކުރިން ވެސް އެތަނުގައި އެޑްމިޓްކޮށް ގިނަ ބަޔަކަށް ވަނީ ފަރުވާދީފަ އެވެ.\nމިދިޔަ ހަފުތާގައި ރ. އުނގޫފާރުން ކޮވިޑްގެ ފުރަތަމަ ކޭސް ފެނުމާ އެކު، މި ސަރަހައްދުގެ ހުރިހާ ރަށަކަށް ވެސް ބިރުވެރިކަން ވަނީ ފެތުރިފަ އެވެ.\nއެ ރަށަށް ދިޔަ ފަސް މީހަކު މިހާތަނަށް ވަނީ ޕޮޒިޓިވްވެފަ އެވެ. އެއީ ޅ. ނައިފަރު މީހަކާއި ކ. ދިއްފުށީ ދެ މީހުންނާއި ރ. މަޑުއްވަރި އާއި އެއަތޮޅު ހުޅުދުއްފާރު މީހެކެވެ. އެ ހުރިހާ ރަށްތަކެއް ވެސް މިހާރު ވަނީ މޮނިޓަރިންއަށް ލައިފަ އެވެ.\nރ. އުނގޫފާރަށް ދަތުރުކުރި މީހުންގެ ތެރެއިން އެ ބަލި ޖެހުނު މީހުންގެ އަދަދު އިތުރުވަމުން ދާއިރު ޅ. އަތޮޅުން ކޮވިޑްގެ އެހެން ކްލަސްޓާއެއް ވަނީ އުފެދިފަ އެވެ. މި ކްލަސްޓާގައި ހިމެނޭ ފުރަތަމަ މީހާ ކޮވިޑަށް ޕޮޒިޓިވްވީ، މަސް ފެކްޓަރީ ހިންގާ، ޅ. ފެލިވަރުންނެވެ. އޭނާއަކީ އެތަނުގައި މަސައްކަތް ކުރާ އެ އަތޮޅު ނައިފަރުގެ މުވައްޒަފެކެވެ. އެނގިފައިވާ ގޮތުގައި ބަލީގެ އަލާމާތްތައް ފެނުމުން، އޭނާ ޑޮކްޓަރަށް ދައްކަން ދިޔައީ ނައިފަރަށެވެ. ބަލި ޖެހިފައިވާ ކަން އެނގުނީ، އެތަނަށް ގޮސް ޓެސްޓު ހެދުމުންނެވެ.\nއެއާއެކު ފެލިވަރަށް އަރައިފޭބުން ވެސް މިހާރު ވަނީ މަނާކޮށްފަ އެވެ.


އިނގިރޭސިވިލާތުން 18 އަހަރުގެ ކުއްޖަކު ކޮވިޑް-19 ޖެހިގެން މަރުވެއްޖެ\nއިނގިރޭސިވިލާތުގެ ބަޔަކު އަތިރިމަތީގެ މަގެއްގައި\nއިނގިރޭސި ވިލާތުގައި ވެސް ކޮވިޑް-19 ވަރަށް ހަލުވި ކަމާއި އެކު ފެތުރި 5683 މީހުނަށް ޖެހި 281 މީހަކު މަރުވި އިރު، މި ގައުމުން މިބަލީގައި މަރުވި އެންމެ ހަގު ކުއްޖަކީ 18 އަހަރުގެ ކުއްޖެކެވެ. މިއީ ކުރިންވެސް އެހެން ބައްޔަކަށް ފަރުވާ ހޯދަމުން ދިޔަ ކުއްޖެކެވެ.\nގޭގައި ތިބުމަށް އެންގި ނަމަވެސް އަދި ވެސް ޕާކުތަކާއި ގޮނޑުދޮށްތަކުން ގިނަ އަދަދެއްގެ މީހުން ފެނެއެވެ. އިއްޔެ އެ ގައުމުގައި ފާހަގަ ކުރި "މަންމައިންގެ ދުވަސް" ވެސް ގެތަކުގައި ތިބެގެން ސްކައިޕް މެދުވެރިކޮށް ފާހަގަ ކުރުމަށް ބޮޑުވަޒީރު ވަނީ އަންގާފައެވެ. އަދި ސަރުކާރުންމިގޮތަށް އަންގާ އެންގުންތަކަށް ޢަމަލު ނުކުރާނަމަ ހަރުކަށި ފިޔަވަޅުތައް އަޅަމުން ގެންދާނެކަމަށް ވެސް ހާމަކުރިއެވެ. ބޮޑު ވަޒީރު އިތުރަށް ހާމަކުރި ގޮތުގައި ކުރިއަށް އޮތް 24 ގަޑިއިރު މީހުން ބޭރަށް ނިކުމެ އުޅުން މަދުނުވާ ނަމަ، އިޓަލީގައި ހެދިގޮތަށް "ޓޯޓަލް ލޮކްޑައުން" އަކަށް ދާން ޖެހިދާނެއެވެ.\nބޮޑުވަޒީރުގެ ވާހަކައިގައި ވަނީ، އިނގިރޭސި ވިލާތުގެ މީހުން އަމިއްލަ އަށް ބަންދުވެގެން ނުޅޭނަމަ އިޓަލީއާއި އެއް އަދަދަކަށް މީހުން މަރުވުމަށް ގިނަ ހަފްތާތަކެއް ނުނަގާނެ ކަމަށް ބުނެ އިންޒާރު ދީފައެވެ. ނަމަވެސް އިންގެލެންޑްގެ ޗީފް މެޑިކަލް އޮފިސަރ ޑރ. ޖެނީ ހެރީސް ވަނީ އިޓަލީއާ އިނގިރޭސި ވިލާތް އަޅާކިޔުން އެހާ ރަގަޅު ނޫންކަމަށް ބުނެފައެވެ.\nއިޓަލީއިން 59،138 މީހަކަށް މިބަލި ޖެހި 5476 މީހަކު ވަނީ މަރުވެފައެވެ. މިވަގުތައް އެކްޓިވް ކޭސްތައް އެންމެ ގިނައީ ވެސް އިޓަލީގައެވެ.\nކޮވިޑް-19 އިނގިރޭސި ވިލާތް އެއްވުން


ރެސްޓޯރަންޓް ވިޔަފާރި މިހާރު އޮތީ، ބަންދުކޮށް ރައީސް އޮފީހަށް ތަޅުދަނޑި ޙަވާލުކުރަންޖެހޭ ޙާލަތެއްގަ: އެމްއީޔޫ – Dhuvas Online\nރެސްޓޯރަންޓްތަކަށް އެންމެ ގިނައިން ފައިސާ ލިބެނީ ރޭގަނޑު ކަމަށާއި ރޭގަނޑު 11 ޖަހަންދެން ތަންތަން ހުޅުވައިފައި ބެހެއްޓުމުގެ ހުއްދަ ދިނުމަށް އެދި އާދޭސް ކުރަމުންދާ ކަމަށް މޯލްޑިވްސް އީޓަރީ ޔޫނިއަން (އެމްއީޔޫ) އިން ބުނެފި އެވެ.\nއެ ޔޫނިއަން އިން މިއަދު ބޭއްވި ނޫސްވެރިންގެ ބައްދަވުމުގައި ބުނީ މެންދަމު 2:00 ޖަހަންދެން ޑެލިވަރީގެ ޚިދުމަތްތައް ދެވޭނެ ގޮތަށް، ޚާއްސަ ހުއްދައެއްގެ ދަށުން އިންތިޒާމްތައް ހަމަޖައްސައި ދިނުމަށް އެދޭ ކަމަށާއި ނަމަވެސް އެކަންކަމަށް ސަރުކާރުގެ އިދާރާތަކުން ބީރުކަންފަތެއް ދީފައިވާ ކަމަށެވެ.\nއެ ޔޫނިއަން އިން ބުނީ އެޗްޕީއޭއާއި އެޗްއީއޯސީ އާއި ސަރުކާރުގެ ކަމާބެހޭ މުއައްސަސާތަކާއި ބައްދަލުކޮށް މަޝްވަރާކުރަމުންދާތާ މަސްދުވަސްވީއިރުވެސް އެކަމަށް އެދެވޭ ހައްލެއް ލިބިފައިނުވާ ކަމަށެވެ.\nކޮވިޑް-19 ފެތުރެނީ ރެސްޓޯރަންޓްތަކުން ކަމަށް ގަބޫލު ކުރުމަކީ ހުއްޖަތެއް ނޫން ކަމަށާއި ރަނގަޅަށް އިންސްޕެކްޓް ކޮށްފިނަމަ އެތަންތަނަށްވުރެ ސާފްތާހިރު ތަންތަންވެސް ނުހުންނާނެ ކަމަށްވެސް އެ ޔޫނިއަން އިން މިއަދު ވަނީ ބުނެފައެވެ.\nއެމްއީޔޫ އިން ބުނީ 107 ރެސްޓޯރަންޓްގެ ވެރިންގެ ސޮޔާއެކު ރައީސުލްޖުމްހޫރިއްޔާ އަށް ޕެޓިޝަނެއް ހުށަހެޅުމަށް ތައްޔާރުވަމުންދާ ކަމަށާއި މާލޭ ސަރަހައްދުގައި ހިންގާ ކެފޭ ރެސްޓޯރަންޓް އަދި ބޮޑެތި ފިހާރަތަށް އެއްދުވަހަށް ބަންދުކުރުމަށް މަޝްވަރާ ކުރަމުންދާ ކަމަށެވެ.\n” އެ ވިޔަފާރި މިހާރު އޮތީ ތަންތަން ބަންދުކޮށް އެ ތަންތަނުގެ ތަޅުދަނޑި އާ މުވައްޒަފުން ރައީސް އޮފީހާއި ހަވާލު ކުރަންޖެހޭ ފަދަ ހާލަތެއްގަ. އެކަން ކުރުމަށް ތައްޔާރުވަމުން މިދަނީ ” ކެފޭ، ހޮޓާ، ރެސްޓޯރަންޓްތަކުގެ ޔޫނިއަން، އެމްއީޔޫ އިން ބުންޏެވެ.\nމިއަދު ޓެސްޓު ކުރި 1،368 ސާމްޕަލްގެ ތެރެއިން ޕޮސިޓިވްވީ 39 މީހުން


Mi sarukaaru aee noos verikamuge minivankan kashavarukuran vaudhuvegen, ekan kuraanan - Sheikh Imran Abdullah\nމި ސަރުކާރު އައީ މީޑިއާގެ މިނިވަންކަން ކަށަވަރު ކުރަން ވަޢުދުވެގެން، އެ ވަޢުދާ އެއްގޮތަށް ޢަމަލު ކުރާނަން – ޝައިޚް އިމްރާން ޢަބްދުﷲ\nނޫސްވެރިކަމުގެ މިނިވަންކަމަށް ލިބިފައިވާ ކުރިއެރުން:\nރާއްޖެ ޓީވީގެ “ފަލަސުރުހީ” ޕްރޮގްރާމުގައި ރޭ ވާހަކަދައްކަވަމުން ޢަދާލަތު ޕާޓީގެ ރައީސް އަދި ހޯމް މިނިސްޓަރު ޝައިޚް އިމްރާން ޢަބްދުﷲ ވަނީ ރާއްޖޭގެ ނޫސްވެރިކަމަށް އައިސްފައިވާ ހެޔޮ ބަދަލުތަކުގެ ތަފްސީލ ދެއްވާފައެވެ. މިދިޔަ ދެ އަހަރު ނޫސްވެރިކަމަށް ބޮޑެތި ކުރިއެރުން ލިބިފައިވާ މިންވަރު ބަޔާންކުރަމުން މިނިސްޓަރ ވިދާޅުވީ ރިޕޯޓާރސް ވިތައުޓު ބޯޑާރސް އިން ނެރޭ ޕްރެސް ފްރީޑަމް އިންޑެކްސްގައި 2019 ވަނަ އަހަރު 20 އިންސައްތަ ކުރިއެރުމެއް ލިބިފައިވާކަމަށެވެ. އަދި 2020 ވަނަ އަހަރު 19 އިންސައްތަ ކުރިއަރާފައިވާކަމަށެވެ.\nސަރުކާރުގެ ސިޔާސަތު ހާމަކުރައްވަމުން މިނިސްޓަރ ވިދާޅުވީ “އަޅުގަނޑުމެން ޤަބޫލު ކުރާ ހަމައެއް ނުސްވެރިން ކިޔާ ފާޑު ކިޔުން ބަލައިގަތުން. މީޑިއާ އާއި އެކު ވެރިކަމުގެ ނިޒާމާއި ރައްޔިތުންގެ ކަންކަން އިސްލާހް ކުރަން މަސައްކަތް ކުރުން” ކަމަށެވެ.\nމިސަރުކާރުގެ ފުރަތަމަ މަސައްކަތަކީ “އަބުރުގެ ޤާނޫނު” އުވާލުން:\nމިދިޔަ ސަރުކާރުގައި ގިނަ އަދަދެއްގައި ޖޫރިމަނާގެ ޝިކާރައަކަށްވި ރާއްޖެ ޓީވީގައި ވާހަކަ ދައްކަވަމުން މިނިސްޓަރ އިމްރާން ވިދާޅުވީ ރައީސް އިބްރާހިމް މުހައްމަދު ސޯލިހު ވެރިކަމަށް ވަޑައިގެން އެންމެ ފުރަތަމަ ކުރެއްވި މަސައްކަތަކީ އޭރު އަބުރުގެ ގާނޫނުގެ ނަމުގައި ހަދާފައިވާ ގާނޫނެއް އުވާލުމުގެ މަސައްކަތް ކަމަށެވެ. އަދި އެކަމަށް ބާރު ދެއްވަމުން މިނިސްޓަރު އިމްރާން ވިދާޅުވީ އެއްވެސް މީޑިއާ އިދާރާއަކާ ދެކޮޅަށް މިނިވަން ނޫސްވެރިކަން ކޮށްގެން އެއްވެސް ނޫސްވެރިއަކާ ދެކޮޅަށް ފިޔަވަޅު އަޅާފައެއް ނުވާނެ ކަމަށާއި ވަރަށް މިނިވަންކަމާއެކު ސަރުކާރަށް ފާޑުކިޔުމުގެ ފުރުސަތު ދީފައިވާނެކަމަށް މިނިސްޓަރު ވިދާޅުވިއެވެ.\nސަރުކާރު އައީ މީޑިއާގެ މިނިވަންކަން ކަށަވަރުކޮށް ދިނުމުގެ ވައުދާއެކު:\nމިވެރިކަމަށް މި ސަރުކާރު އައީ މީޑިއާގެ މިނިވަންކަން ކަށަވަރުކޮށް ދިނުމުގެ ވައުދާއެކު ކަމަށާއި އެއާ އެއްގޮތަށް ސަރުކާރުން އަމަލު ކުރަމުން ގެންދާ ކަމަށެވެ. އަދި މިނިސްޓަރ ވިދުވީ މިހާރު ނޫސްވެރިންނާއި ނޫސްތަކާއި މީޑިއާތަކަށް މިވަނީ ވަރަށް ބޮޑު މިނިވަންކަމެއް ދީފައިކަމަށެވެ. އަދި މިސަރުކާރު އައުމަށްފަހު ސަރުކާރާއި މީޑިއާގެ ހުރިހާ އިދާރާތަކާ އޮތީ ރަނގަޅު ގުޅުމެއް ކަމަށް މިނިސްޓަރ ވިދާޅުވިއެވެ. މީގެ ކުރިން ރައީސް އޮފީހުގައި އޮންނަ ނޫސް ކޮންފަރެންސްތަކަށް ބައެއް މީޑިއާ ތަކަށް އެއްގޮތަކަށްވެސް ދައުވަތު ނުލިބޭ ކަމަށާއި އެހަނަސް މިހާރު ހުރިހާ މީޑިއާތަކަށް އެފުރުސަތު ހަމަހަމަ އަށް ލިބިގެންދާނެކަމަށްވެސް މިނިސްޓަރ ވިދާޅުވިއެވެ.\n“ނޫސްވެރިކަމުގެ މިނިވަންކަން ނަހަމަ ގޮތުގައި ބޭނުންކުރަމުންދޭ.”\nނޫސްވެރިކަމުގެ މިނިވަންކަން ރާއްޖެއަށް ލިބިފައިވާ މިންވަރާއި ބެހޭ ގޮތުން ވާހަކަ ދައްކަމުން މިނިސްޓަރ އިމްރާން ވަނީ ވަރަށް މިހިންމު ވާހަކައެއް ވިދާޅުވެފައެވެ. މިނިވަން ނޫސްވެރިކަމެއް ކުރުމުގެ ފުރުސަތު ލިބިދީފައި ވީނަމަވެސް، ބައެއް ފަރާތްތަކުން އެ މިނިވަންކަން ނަހަމަ ގޮތުގައި ބޭނުންކުރަމުންދާ ދިއުމަކީ ރައްޔިތުންގެ ކަންބޮޑުވުމެއް ކަމަށެވެ.\n“މިނިވަންކަން ކަމުގެ ބޭނުންކުރަން ޖެހެނީ ހެޔޮ ގޮތުގައި” ކަމަށް ވިދާޅުވެ މިނިސްޓަރ ވިދާޅުވީ ކޮވިޑްގެ ހާލަތުގެ ނާޖާއިޒް ފައިދާ ނަގައިގެން ބައެއް ކަހަލަ ޚަބަރުތައް ފެތުރުމަކީ ރައްޔިތުންގެ މެދުގައި ނުތަނަވަސްކަމައި ބިރުވެރިކަން އުފެދި ރައްޔިތުންނަށް މިކަންކަމުން ސަލާމަތްވުމަށް ލިބިދެންޖެހޭ އެންމެ ރަނގަޅު ފުރުސަތުން ރައްޔިތުން މަހުރޫމުވެގެންދާނެ ކަމެއްކަމަށް ޤަބޫލުކުރައްވާ ކަމަށެވެ.\nރާއްޖެ ޓީވީގެ “ފަލަސުރުހީ” ޕްރޮގްރާމުގައި ވާހަކަ ދައްކަމުން މިނިސްޓަރ އިމްރާން ވަނީ ނޫސްވެރިންގެ މަސައްކަތް ފާހަގަކުރައްވާފައެވެ.


SunOnline: FAM ge aa office aai, ithuru2turf dhandu ge bingaa alhaifi\nއެފްއޭއެމްގެ އާ އޮފީހާއި އިތުރު ދެ ޓާފް ދަނޑުގެ ބިންގާ އަޅައިފި\nޢަބްދުﷲ އައިމަން 07 Oct 2019, 19:12\nއެފްއޭއެމްގެ އޮފީހާއި އިތުރު ދެ ދަނޑުގެ ބިންގާ އެޅުމަށް ބޭއްވި ރަސްމިއްޔާތުގެ ތެރެއިން --- ފޮޓޯ// އެފްއޭއެމް\nދުނިޔޭގެ ފުޓުބޯޅައިގެ މައި އިދާރާ، ފީފާގެ ފޯވާޑް ޕްރޮގުރާމުގެ އެހީގައި ބިނާ ކުރުމަށް ހަމަޖެހިފައިވާ އެފްއޭއެމްގެ އޮފީސް އިމާރާތާއި، އިތުރު ބޮޑު ދެ ޓާފް ދަނޑުގެ ބިންގާ އަޅައިފި އެވެ.\nފީފާގެ ސްޓޭންޑަޑަށް ހަދާ ސްޕޯޓްސް ރިހެބިލިޓޭޝަން ސެންޓަރެއް ހިމެނޭ ގޮތަށް އިމާރާތް ކުރާ އެފްއޭއެމްގެ އޮފީސް އިމާރާތާއި، ޓާފް ބޮޑު ދަނޑުގެ ބިންގާ މިއަދު ހަވީރު އަޅުއްވައި ދެއްވީ ޔޫތު އެންޑް ސްޕޯޓްސް މިނިސްޓަރު އަހްމަދު މަހްލޫފް އާއި އެފްއޭއެމްގެ ރައީސް ބައްސާމް އަދީލް ޖަލީލެވެ. މި ދެ މަޝްރޫއަކީ ވެސް ފީފާއިން އަލަށް ތައާރަފު ކުރި ފީފާ ފޯވާޑްގެ ޕްރޮޖެކްޓްގެ ދަށުން ކުރިއަށް ގެންދިއުމަށް ރާވާފައިވާ ބިޔަ ދެ ޕްރޮޖެކްޓެވެ.\nފީފާގެ ފޯވަޑް ޕްރޮގްރާމަކީ ކުރިން ފީފާއިން ގެންދިޔަ ގޯލް ޕްރޮޖެކްޓް ހުއްޓާލުމަށް ފަހު، ފީފާގެ މިހާރުގެ ރައީސް ޖިއާނީ އިންފެންޓިނޯގެ ދައުރުގެ ފުރަތަމަ އަހަރުގައި ތައާރަފް ކުރި ޕްރޮޖެކްޓެކެވެ. ފީފާގެ މި ޕްރޮޖެކްޓާ އެކު އަދިވެސް އިތުރު ކަންކަން ކުރިއަަށް އޮތް ދުވަސްތަކުގެ ތެރޭގައި ރާއްޖޭގައި ކުރެވިގެންދާނެ ކަމަށް އެފްއޭއެމުން ބުނެ އެވެ.\nއެގޮތުން މިއަދު ބިންގާ އެޅި އެފްއޭއެމްގެ އޮފީސް އިމާރާތަކީ ތިން ފަންގިފިލާ ހިމެނޭގޮތަށް އިމާރާތް ކުރާ އޮފީހެކެވެ. އެ އޮފީހުގައި ކުޅުންތެރިންގެ ނިއުޓިރިޝަން އާއި ޑައިޓް ޕްރޮގްރާމަށް ފެތޭގޮތަށް ހުޅުވާ ކެފިޓީރިއާއެއްގެ އިތުރުން ކުޅުމުގެ ތެރެއިން ކުޅުންތެރިންނަށް ލިބޭ އަނިޔާއިން ރިކަވާ ވުމަށް ރަނގަޅު ފެންވަރުގެ ރިހެބިލިޓޭޝަން ސެންޓަރެއް ހުންނާނެ ކަމަށް އެފްއޭއެމްގެ ރައީސް ބައްސާމް ވަނީ ވިދާޅުވެފަ އެވެ.\n"ކުޅުންތެރިންނަށް ލިބޭ އަނިޔާތަކުގެ ސަބަބުން މިހާރު ރިކާވެގެން އަލުން ކުޅެން ނުކުތުމަށް ގިނަ ދުވަސްތަކެއް ހޭދަވެގެން ދޭ، އެހެންވީމަ ފީފާ ސްޓޭންޑަޑްގެ ރިހެބިލިޓޭޝަން ސެންޓަރެއް މިތާންގައި އެޅިގެން ދިއުމަކީ މުސްތަގުބަލުގައި އަޅުގަނޑުމެންގެ ކުޅުންތެރިންނަށް އިންޖަރީން އަވަހަށް ރިކަވާވެގެން ކުޅެން ނުކުތުމަށް މަގުފަހި ވެގެންދާނެ ކަމެއް،" ބައްސާމް ވިދާޅުވި އެވެ.\nމީގެ އިތުރުން ފުޓްބޯޅަ ސަމާނު ވިއްކާ ސްޕޯޓްސް ވެއާ ފިހާރައަކާއި ޖިމެއްވެސް އޮފީސް އިމާރާތާ އެކު ހިމެނޭނެ ކަމަށް ބައްސާމް ވަނީ ވިދާޅުވެފަ އެވެ.\nމިއަދު ބިންގާއެޅި އެފްއޭއެމް އޮފީހާއި ޓާފް ދެ ދަނޑު އިމާރަތް ކުރާނީ، އެފްއޭއެމްގެ މިހާރުގެ ދެ ޓާފް ދަނޑު އޮންނަ ސަރަހައްދުގެ ދެކުނުުން، ކަޅުތުއްކަލާ ކޮށީ އިރުމަތިން އޮންނަ ހުސް ބިމުގަ އެވެ. މި ދެ ބިމަކީ ކުރިން ހަވީރާއި ރޭގަނޑަށް މާލޭގައި ތިބޭ ޒުވާނުން ފުޓުބޯޅަ ކުޅުމަށް ބޭނުން ކުރަމުން އައި ބިމެކެވެ. އަދި ފަހަކަށް އައިސް ބާއްވަމުން އަންނަ ބައިބަލާ މުބާރާތް ވެސް ބާއްވަމުން އަންނަނީ އެ ތަނުގަ އެވެ.\nމި ދެ މަސައްކަތް ކުރުމަށް ހަވާލު ކޮށްފައި ވަނީ، ޓިބަރޯ ޕްރައިވެޓް ލިމިޓެޑް ކިޔާ ކުންފުންޏަކާ އެވެ.\nމާޒިޔާއާއި ގްރީންސްޓްރީޓްސްއަށް މުހިއްމު މޮޅެއް\nތިންވަނަ ޑިވިޝަނުގެ ޓީމުތަކަށް އިތުރު ފުރުސަތެއް\nހަތް އަހަރަށް ފަހު ޔުނައިޓެޑް ތާވަލުގެ އެއްވަނައަށް


ކޮވިޑް-19: ލުއި ލިބުނަސް އަދި ނުރައްކާ! - 18 ގަޑިއިރު ކުރިން\n12 މަސް ކުރިން ( ޖެނުއަރީ 31, 2020 )\nތަރުކާރީ މާރުކޭޓުން މީހަކު ފައްސިވެއްޖެ، ގިނަ ބަޔަކާއި ބައްދަލުވި!\nވެކްސިން ޖަހާ މީހުން ކަރަންޓީން ވާން ނުޖެހޭކަން އެނގޭނީ ޖަހާ ވެކްސިންގެ ބާވަތަކުން - އެޗްއީއޯސީ


Bahdhalu Kuran Beynunve Raees Aai Bahdhalu Nuvaa Eme Membereh Ves Nuhunnane: Azim - Vaguthu\nކޮވިޑް-19: އަދަދުތައް މަޑުޖެހުމެއްނެތި މައްޗަށް - 17 ގަޑިއިރު ކުރިން\nބައްދަލު ކުރަން ބޭނުންވެ ރައީސްއާ ބައްދަލު ނުވާ އެންމެ މެމްބަރެއް ވެސް ނުހުންނާނެ: އާޒިމް\n7 މަސް ކުރިން ( އޮގަސްޓް 2, 2020 )\nރައްޔިތުންގެ މަޖިލިހުގެ މެޖޯރިޓީ ލީޑަރު އަލީ އާޒިމް އާއި މަޑުއްވަރީ ދާއިރާގެ މެމްބަރު އާދަމް ޝަރީފް. --- ފޮޓޯ: މަޖިލިސް\nސަރުކާރު ހިންގާ މައި ޕާޓީ އެމްޑީޕީ އަށް ނިސްބަތްވާ ރައްޔިތުން މަޖިލީހުގެ މެމްބަރުންނަށް ރަައީސުލްޖުމްހޫރިއްޔާ އާއި ބައްދަލު ނުކުރެވޭ ކަމަށް ބުނެ ދައްކާ ވާހަކަތައް ދޮގުކުރައްވައިފިއެވެ.\nމި ވާހަކަތައް ސޯޝަލް މީޑިއާގައި އެންމެ ފުރަތަމަ ހިއްސާ ކުރެއްވީ އިދިކޮޅު ޕީއެންސީގެ ނައިބު ރައީސް އަދި މަޑުއްވަރީ ދާއިރާގެ މެމްބަރު އާދަމް ޝަރީފް އުމަރުއެވެ. އެގޮތުން އެމަނިކުފާނު ވަނީ ސަރުކާރު ވެއްޓުނަ ނުދީ ނަގަހައްޓާދިނުމުގައި ސަރުކާރު ހިންގާ ޕާޓީގެ މެމްބަރުންގެ ދައުރަކީ މުހިއްމު ދައުރެއް ކަމަށް ކަމަށް ފާހަގަކުރައްވާ ޓްވީޓު ކުރައްވާފައެވެ. އަދި ރައީސަށް މެމްބަރުނާއި ބައްދަލުކޮށް މަޝްވަރާ ނުކުރެވޭ ނަމަ ދެން މަޝްވަރާ ކުރެވޭނީ ކޮން ބަޔަކާތޯވެސް އޭނާ ސުވާލު އުފެއްދެވިއެވެ.\nއާދަމް ޝަަރީފްގެ އެ ޓްވީޓަށް ރައްދުދެއްވާ އާޒިމް ކުރެއްވި ޓްވީޓެއްގައި ވަނީ، ރައީސް އާއި އަބަދުވެސް މެމްބަރުންނާއި ބައްދަލުވާކަމަށް ފާހަގަކުރައްވާފައެވެ.\nAlhugadumennaa verimeehaa aa bahdhaluve. Thee nimidhiya sarukaaruga thiyakan oiy goiy. Sarukaaru dhamahataaneeves nuvatha verikan badhalukuraaneeves rahyyithun. https://t.co/Wgf9EyV0gR\n— ??? ???? (@aliaazim) August 2, 2020\nއާޒިމް މިފަދައިން ވިދާޅުވެފައި ވާއިރު ބައެއް މެމްބަރުން ރައީސް އާއި ބައްދަލުނުވެގެން ހަމަނުޖެހުން އުފެދޭ ކަމަށް މީސްމީޑިއާގައި ވެސް ވަނީ ޚަބަރުތައް ފެތުރިފައެވެ. އަދި މެމްބަރުން އެކަމާއި ހިތްހަމަ ނުޖެހޭ ކަމަށް ވެސް ބައެއް ފަރާތްތަކުން ބުނެއެވެ.\nއަދި ދާދިފަހުން ރައީސުލްޖުމްހޫރިއްޔާ އާއި ބައްދަލުކުރަން އެޕޮއިންޓްމެންޓެއް ދިނުމަށް ފަހު މެމްބަރުން ދިއުމުން ބައްދަލު ކުރީ ހައުސިން މިނިސްޓަރ އަސްލަމް އާއި، އިކޮނޮމިކް މިިސްޓަރ ފައްޔާޒް ހިމެނޭ ގޮތަށް ބައެއް ވަޒީރުން ކަމަށް ވެސް ވަނީ އަޑު ފެތުރިފައެވެ.\nމި ވާހަކަތަކާއި ގުޅިގެން އެމްޑީޕީގެ ޕީޖީ ލީޑަރ އަލީ އާޒިމް "ވަގުތަށް" ވިދާޅުވީ އެ ވާހަކަތަކަކީ އެއްވެސް އަސާސެއް ނެތް ވާހަކަތަކެއް ކަމަށެވެ.\n"ރައީސް އާއި އަބަދުވެސް ޓެކްސްޓުން ވެސް ފޯނުންވެސް ބައްދަލުވޭ. ރައީސް އާއި ބައްދަލުކުރަން ބޭނުންވެ ބައްދަލު ނުވާ އެންމެ މެމްބަރެއްވެސް ނުހުންނާނެ. އަޅުގަނޑު މިހެން މިދަންނަވަނީ އަޅުގަނޑުމެން އެންމެންގެ ފަރާތުން. ރައީސް އޮފީހުގައި ބައްދަލުވުމެއް އޮތް އީދު ތެރޭގައި. އެއީ ރިވައިސްޑް ބަޖެޓާއި މެދު،" އާޒިމް ވިދާޅުވިއެވެ.\nމެމްބަރުންނަށް ރައީސް އާއި ބައްދަލު ނުވާކަމަށް ބުނެ ދެކެވޭ ވާހަކަތަކާއި ގުޅޭ ގޮތުން އާދަމް ޝަރީފް "ވަގުތަށް" ވިދާޅުވީ މިދިޔަ ހަފްތާގައި ގިނަ މެމްބަރުން ރައީސް އާއި ބައްދަލުކުރަން ބޭނުންވި ނަމަވެސް ރައީސް އާއި ބައްދަލު ނުވާކަން އެނގިފައިވާ ކަމަށެވެ.\nއެމްޑީޕީ އަށް ނިސްބަތްވާ ބައެއް މެމްބަރުން ފަހަކަށް އައިސް ސަރުކާރަށް ފާޑުކިޔުން ވަނީ އިތުރުވެފައެވެ.\nއެމްޑީޕީގެ ނިންމުން މަލީހް ސިފަ ކުރެއްވީ "ފެންނުދީ ކަތިލުން" ގެ ގޮތުގައި\nއިތުބާރު ގެއްުލުނު ސަބަބު ބުނެދޭކަށް ނުޖެހޭ: އާޒިމް\nމަލީހް ވަކިކުރަން ވޯޓް ދޭން އެމްޑީޕީ މެންބަރުންނަށް ވިޕެއް ނެރެފި\nއޮގަސްޓް 2, 2020 15:21\nރީނދޫ ހުމުގެ މީހުނާ ބައްދަލު ވާނެ.\nއޮގަސްޓް 2, 2020 16:21\nޢާޒިމް ދޮގު ހަދައިގެންވެސް ފޫބައްދަންވާނެ.\nތިޔަވިދާޅުވީ މަޖިލިސް ރަ އީސްގެ ވާހަކަ އުތަ\nއޮގަސްޓް 2, 2020 17:15\nހެޔޮ މަގުގަބޫލުކުރާނެ މ މީހެއްނޫން\nއޮގަސްޓް 2, 2020 18:05\nއާޒިމް ކަލޭ ކޮސް ނުގޮވާ.ބޮޑު ރޯނު އެދުރު.


ދުޅަހެއު ކަންމަތީ ދެމިހުރުމަށް ދަތްތަކުގެ ސާފުތާހިރުކަމަށް ސަމާލުކަންދެއްވާ — Ihavandhoo.com\nދުޅަހެއު ކަންމަތީ ދެމިހުރުމަށް ދަތްތަކުގެ ސާފުތާހިރުކަމަށް ސަމާލުކަންދެއްވާ\n17 މާރިޗު 20150އާމިނަތު ސަމާ\nދަތްތައް ސާފުތާހިރުކޮށް ބެހެއްޓުމަކީ ފުރިހަމަސިއްހަތެއްގައި ހުރުމަށް ވަރަށް މިހިންމު ކަމެކެވެ. ނަމަވެސް ގަވާއިދުން ދަތްތައް ސާފުކޮށް އެއަށް ދޭން ޖެހޭ ސަމާލުކަމާއި އަޅާލުން ނުދޭ މީހުން ވަރަށް ގިނަ އެވެ. ދަތްތަކަށް އެކަށީގެންވާ މިންވަރަށް އަޅާލާނެ ގޮތުގެ މައުލޫމާތު ނޭނގޭ ކަމަށް ބައެއް މީހުން ބުނާއިރު އަނެއް ބަޔަކު ބުނަނީ ދަތްތަކަށް ސަމާލުވުމަށް ވަގުތު ހުސް ނުކުރެވޭ ކަމަށެވެ.\nރީތި ހުދު ދަތްޕިލާއަކީ މީހާގެ ރީތިކަން އެތައް ގުނައަކަށް އިތުރުކޮށްދޭ އެއްޗެކެވެ. ދީނީ ނަޒަރުން ބަލާއިރުވެސް އަނގައިގެ ސާފުތާހިރުކަމަށް ވަރަށްބޮޑަށް އަހަންމިއްޔަތު ދެއްވާފައިވާކަން ފާހަގަކުރެވެއެވެ. އިބްނު ޢުމަރު ރަޟިޔަﷲ ޢަންހުމާގެ އަރިހުން ރިވާވެގެންވެއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރައްވާފައިވެއެވެ. “ތިޔަބައިމީހުން ގިނަގިން ދަތް އުނގުޅާށެވެ. އެހެނީ އެއީ އަނގަޔަށްހުރި ހެޔޮކަމެކެވެ. (އެބަހީ ޠާހިރު ކަމެކެވެ) އަދި ﷲ ސުބުޙާނަހޫ ވަތަޢާލާގެ ރުހިވޮޑިގަތުން އެކަމުގައިވާ ކަމެކެވެ.”\nދެން މިބަލާލަނީ ދަތްއުނުގުޅުމުގަޔާއި އަނގައިގެ ސާފުތާހިރުކަން ދެމެހެއްޓުމަށް ސަމާލުކަން ދޭންޖެހޭ ބައެއް ކަންކަމަށެވެ.\nދަތް އުނގުޅުމުގައި ސަމާލުކަން ދޭންވީ ކަންކަން\nބުރުސް ހިރުގަނޑުގައި ޖައްސަން ޖެހޭނީ 45-ޑިގްރީ އެންގަލް އަކަށެވެ. ބުރުހުގެ ނަރުތައް ހުރަހަށް ދަތްތަކަށާއި ހިރުގަނޑަށް އެއްވަރަކަށް ޖެހެން ޖެހޭނެ އެވެ. އެންމެ ފުރަތަމަ އުނގުޅާނީ މަޑުމަޑުންނެވެ. ފުރަތަމަ ދަތުގެ ބޭރު ބައެވެ. ދެވަނަ އަށް އެތެރެ ބައެވެ. ހަމައެކަނި ބޭރު ފަރާތް އުނގުޅާލައިގެން ކަމަކު ނުދާނެ އެވެ. އެއަށް ފަހު މެދުގައި ހުރި ދަތްތައް ސާފުކުރުމަށް ބުރުސް ދިގަށް ވާގޮތަށް ބަހައްޓައިގެން ދަތުގެ ދޭތެރެތައް ސާފުކުރާށެވެ. އެއަށް ފަހު ދުލުގައި ވެސް ބުރުސް އަޅާ ރަނގަޅަށް އެތެރެ ކުރިމައްޗާއި ފަހަތް ސާފުކޮށް ދުލުގައި ހުރި ހަޑިތައް ވެސް ސާފު ކުރާށެވެ. އަނގައިގައި އުފެދޭ ނުބައި ވަސްދުވާ ބެކްޓީރިއާތައް ނެތޭނީ އޭރުންނެވެ.\nޑެންޓިސްޓުން ބުނާ ގޮތުގައި މާބާރުލާގެން ދަތް އުނގުޅުމަކީ ކޮންމެހެން ކުރަން ޖެހޭ ކަމެއް ނޫނެވެ. ދަތްޕިލަ އަށް އެންމެ ރަނގަޅީ ވީހާވެސް މަޑުން ދަތް އުނގުޅުމެވެ. މާ ބާރުލާފައި ދަތްއުނގުޅުމުން ދަތުގެ އޮފުކަން ކެނޑެއެވެ.\nގިނަ މީހުންނަށް ސަމާލުކަން ދެވެނީ ފެންނަން ހުންނަން ދަތްތައް ސާފުކުރުމަށެވެ. ކޮލުގައި ހުންނަ ދަތްތައް ސާފުކޮށް ބެހެއްޓުމަށް ގިނަ މީހުންނަކަށް އިސްކަމެއް ނުދެވެއެވެ. ނަމަވެސް ދަތުގެ ޑަކްޓަރުން ބުނާގޮތުގައި ފެންނަން ހުންނަ ދަތްތަކަށް ވުރެ ސާފުކުރުމުގައި ސަމާލުކަން ދޭންޖެހެނީ ކޮލުގައި ހުންނަ ދަތްތަކަށެވެ.\nދަތް އުނގުޅުމުގައި އެންމެ މަދުވެގެން2މިނެޓް ހޭދަކުރަން ޖެހޭ ކަމަށް ކަމުގެ ތަޖްރިބާ ކާރުން ބުނެއެވެ. ގިނަ ބަޔަކަށް މިކަމުގައި ފަރުވާ ކުޑަކުރެވެއެވެ.\nޑެންޓިސްޓުން ބުނާ ގޮތުގައި ދުވާލަކު ވަކި އަދަދަކަށް ދަތް އުނގުޅުން މުހިންމެއް ނޫނެވެ. މުހިންމީ ދަތްތައް ސާފުކޮށް ބަހައްޓާ އަނގައިން ނުބައިވަސް ނުދުވުމެވެ. އެހެން ކަމުން އަނގައިން ނުބައި ވަސް ދޮވިޔަ ނުދިނުމަށްޓަކައި ހެނދުނު ހޭލާފަ އާއި ކޮންމެ ފަހަރަކު ކެއުމަށް ފަހު ދަތް އުނގުޅުމަކީ އެދެވިގެންވާ ކަމެކެވެ. ނިދުމުގެ ކުރިން ރަނގަޅަށް ދަތްއުނގުޅައި އަނގަ ސާފުކުރުމަކީ ވަރަށް މުހިންމުކަމެކެވެ.\nދަތް އުނގުޅުމަށް ބޭނުންކުރާ ބުރުހާއި ބޭސް\nދަތްއުނގުޅާ ބުރުހެއް ހިޔާރުކުރާއިރު ދަތްތަކަށް ގެއްލުން ނުވެ ހިރުގަނޑު ހަލާކު ނުވާ ކަހަލަ ސޮފްޓް، ނައިލޯން އަދި ބުރުހުގެ ނަރުތަކުގެ ކުރި ވައްކޮށް ހުންނަ ބުރުހެއް ޚިޔާރު ކުރާށެވެ. އޭރުން ހަންގަނޑަށާއި ދަތްތަކަށް ގެއްލުންވާލެއް ކުޑަވާނެއެވެ. ހަރު ނަރު ހުންނަ ބުރުސް މީހުން ގަނެ އުޅެނީ އޭގެން ދަތުގައި ހުންނަ ހަޑިތަކާއި ކޮބަޑި ފަސޭހައިން ފިލާނެ ކަމަށް ގަބޫލުކޮށްގެންނެވެ. ނަމަވެސް ހަރު ބުރުހުން ވަކިން ބޮޑަށް ދަތްތައް ސާފެއް ނުވާނެ އެވެ.\nބުރުސް ގަންނައިރު އެމީހެއްގެ އަނގައިގެ ތެރޭގައި ރަނގަޅަށް ގެންގުޅޭ ވަރުގެ ބޮލެއް އިން ބުރުހެއް ހޯދާށެވެ. ތުއްތު ކުދިންނަށް ގަންނަން ޖެހޭނީ ވީހާވެސް ކުޑަކުޑަ ބޮލެއް އިން ބުރުހެކެވެ.\nދަތް އުނގުޅާ ބުރުސް އެންމެ ލަސްވެގެން3މަހާއި4މަހާއި ދެމެދު ބަދަލު ކުރަންޖެހޭނެ ކަމަށް ޑެންޓިސްޓުން ބުނެއެވެ. އޭގެ ކުރިން ވެސް ނަރުތައް ހަލާކުވެއްޖެ ނަމަ އާ ބުރުހެއް ހޯދަން ޖެހޭނެ އެވެ.\nދަތުގެ ހާއްސަ ޑޮކްޓަރަކަށް ދައްކައިގެން ދަތުގެ ހާލަތު ދެނެގަނެ އެމީހާގެ ދަތްތަކަށް އެންމެ ރަނގަޅީ ކޮން ވައްތަރެއްގެ ބޭހެއްތޯ އޮޅުން ފިލުވުން ރަނގަޅެވެ. ފްލޮރައިޑް އެކުލެވޭ ދަތް އުނގުޅާ ބޭހުން ދަތް ފަނި ކެއުން ފަދަ މައްސަލަތައް ދުރުވާނެ އެވެ.


ވިނަރެސް ފްލެޓްތަކަށް އެދުމުގެ ފުރުސަތު އަނެއްކާވެސް އިތުރުކޮށްފި | Sandhaanu\nވިނަރެސް ފްލެޓްތަކަށް އެދުމުގެ ފުރުސަތު އަނެއްކާވެސް އިތުރުކޮށްފި\nހިޔާ މަޝްރޫއުގެ ދަށުން ހުޅުމާލޭ ދެ ވަނަ ފިޔަވަހީގައި އިމާރަތްކޮށްފައިވާ ދެ ކޮޓަރީގެ ފްލެޓްތައް ދޫކޮށް ތިން ކޮޓަރީގެ ވިނަރެސް ފްލެޓްތަށް ބޭނުންވާ ފަރާތްތަކުން އެ އެކަމަށް އެދުމުގެ މުއްދަތު އިތުރު ކޮށްފިއެވެ.\nހިޔާ ފްލެޓްތައް ލިބުނު ފަންނީ ފަރާތްތަކުން އެ ފްލެޓްތަކަށްވުރެ ތަނަވަސް ފްލެޓްތަކަށް އެދުމުގެ ފުރުސަތު މީގެ ކުރިން ދެ ފަހަރެއްގެ މަތީން ވަނީ ދީފައެވެ. ފަންނީ ކެޓަގަރީގައި ހިމެނެނީ H4 ޑޮކްޓަރުންނާއި ނަރުހުން، H5 ޓީޗަރުންގެ އިތުރުން ސިވިލް ސަރވިސް ފަންނީ ފަރާތްތަކެވެ.\nޕްލޭނިން މިނިސްޓްރީން ބުނީ ހިޔާ ފްލެޓްތަކުގެ ދާއިމީ ލިސްޓްގައި ހިމެނޭ ފްލެޓް ލިބޭ ފަރާތްތަކުން ވިނަރެސް މަޝްރޫއަސް ކުރިމަތިލާން އެދޭނަމަ އެފުރުސަތު މިމަހުގެ ނިޔަލަށް އިތުރުކޮށްފައިވާކަމަށެވެ.\nމި ފްލެޓްތަކުގެ މަޝްރޫއު ފެށިއިރު ހައުސިން ޑިވެލޮޕްމަންޓް ކޯޕަރޭޝަން )އެޗްޑީސީން( ބުނީ މި ތަނުގެ މަސައްކަތް މި އަހަރުގެ ޖުލައި އަށް ނިމާނެ ކަމަށވެ. އޭގެ ފަހުން މި އަހަރުތެރޭ އިތުރު ތާރީހެއް ދިނެއެވެ. އެތާރީހަކީ އަންނަ އަހަރުގެ މެއިމަހެވެ.\nހިޔާ މަޝްރޫއު ފްލެޓް ލިބޭ ފަރާތްތަކުގެ އެއްބަސްވުމުގައި ސޮއި ކުރުމުގެ މަސައްކަތް ފެށުމަށް އެޗްޑީސީން އަންނަނީ ތައްޔާރުވަމުންނެވެ.\nހިޔާ ފްލެޓްތައް ލިބުނު ފަރާތްތަކާއެކު މި މަހުގެ 14 ވަނަދުވަހު އެއްބަސްވުންތަކުގައި ސޮއިކުރަން އެޗްޑިސީން އަންނަނީ ތައްޔާރުވަމުންނެވެ.\nޕްލޭނިން މިނިސްޓްރީން ބުނީ ހިޔާގެ އެއްބަސްވުމުގައި ސޮއިކުރުމަށްފަހުވެސް ފްލެޓް ބަދަލުކުރަން ބޭނުންވާ ފަންނީ މުވައްޒަފުންނަށް ތިނ މަސް ދުވަހުގެ މުއްދަތެއް ލިބޭނެކަމަށެވެ. އެހެންނަމަވެސް މި ފުރުސަތު އޮންނާނީ ހުޅުވާލެވޭ ހައުސިން ޔުނިޓްތަކުގެ އަދަދު ހަމަވަދެންކަމަށްވެސް އެމިނިސްޓްރީން ބުނެއެވެ.\nއަދި މިހާތަނަށް ހިޔާފްލެޓްތައް ދޫކުރަން ބޭނުންވެ އެކަމަށް އެދިފައިވާ ފަރާތްތަކާއެކު އެޗްޑީސީ އަދި ޕްލޭނިން މިނިސްޓްރީން އަންނަނީ މައުލޫމާތު ދިނުމުގެ ސެޝަންތަކެއް ބާއްވަމުންނެވެ.


ލިޔުނީ : މަރިޔަމް ޙުސައިން / ހދ.ކުޅުދުއްފުށި\nއަޔާޒާއި ލިވީގެ މެދުގައި އޮންނަނީ އާދަޔާ ހިލާފް އެކުވެރިކަމެކެވެ. ކުޑައިރުންސުރެން އެއްފުރާޅެއްގެ ދަށުގައި އުޅެންޖެހުމުން ދެކުދިން މެދުގައި އޮންނަނީ އާއިލީ ގާތްކަމެކެވެ. ބޭބެއަކާއި ކޮއްކޮއަކާއި މެދު އޮންނަ ފަދަ ލޯތްބެކެވެ. އަޔާޒުގެ މަންމަ މިދުނިޔެއާއި އަލްވަދާއުކީ އަޔާޒް ވިހަން އުޅުމުގެ ތެރޭގައެވެ. އެދުވަހުން ފެށިގެން އަޔާޒް ބަލަނީ ލިވީގެ މާމަ ހަދީޖާއެވެ. އަޔާޒްވެސް ހަދީޖާއަށް ކިޔަނީ މާމައެވެ. އެއީ ލިވީ އާއި ގޭގެ އެހެންކުދިން އެހެން ކިޔާތީއެވެ. އެހެނަސް ލިވީގެ މަންމަ ލަތީފާއަށް އަޔާޒް ކިޔަނީ ދައްތައެވެ. އަޔާޒަކީ ހަދީޖާގެ ދުރުތާ ތިމާގެ މީހެއްގެ ކުއްޖެކެވެ. ހަދީޖާގެ މާމަ ދަރިންނާ އަޔާޒް އެއްގޮތަކަށްވެސް ތަފާތެއް ނުކުރެއެވެ. ހަދީޖާގެވެސް ފިރިހެން ދަރިއަކު ނެތުމުން އޭނާ އަޔާޒް ދެކެ ލޯބިވަނީ އިންތިހާއަށެވެ.\nލިވީ އާއި އަޔާޒް އަބަދުހެން އުޅޭނީ އެކީއެވެ. ލިވީ އާއި އަޔާޒް ސްކޫލަށް ގޮސް ޓިއުޝަނަށް ގޮސް ހަދަނީ އެކީއެވެ. ފިލާވަޅުތައް ހަދާ ކަނީވެސް އެކީގައެވެ. އަޔާޒާއި ލިވީ އެކީ އުޅޭތީ ގޭއެންމެންވެސް ތިބެނީ އުފަލުންނެވެ. ދެމީހުން އެއްތަން ވެއްޖެނަމަ ކޯޅޭކޯޅުންވެސް ވަކި މަދެއްނޫނެވެ. ރުޅިއަކުންނޫނެވެ. ލޯބިންނެވެ. އެކަކު އެނެއްކަކު ރުޅިއަރުވާލުމުގެ ބޭނުމުގައެވެ. ބައެއްފަހަރު މަޖާކޮށްލުމުގެ ބޭނުމުގައެވެ. ގޭތެރޭގައި އަޔާޒާއި ލިވީ އުޅޭނަމަ އެހެން މީހަކުވެސް ފޫއްސެއްނުވާނެއެވެ.\nކާމިޔާބު ކަމާއި އެކު ދެކުދިން ތައުލީމީ ޙަޔާތް ނިންމާލީ އެކުއެކީގައެވެ. އެއުމުރުގެ ގިނަކުދިން ކުދިންނާ ރައްޓެހިވެގެން އުޅުނަސް އެއިން ކުއްޖަކު އަދި އެކަހަލަ ހިޔާލެއް ނުކުރާ ކަހަލައެވެ. ލިވީ އާއި ރައްޓެހިވާން ކުދިން އެހިޔަސް އޭނާގެ އެފަދަ ޝައުޤުވެރިކަމެއްނެތެވެ. ލިވީ ބޭނުންވީ މަތީތައުލީމް ޙާސިލްކުރާށެވެ ކުޑައިރުން ސުރެން ދެކެމުން އައި ހުވަފެން ހަޤީގަތަކަށް ހަދާށެވެ. އެއާ ހިލާފަށް އަޔާޒް ބޭނުންވީ އަވަހަށް ވަޒީފާއަކަށް ދާށެވެ. މަންމަޔައި ބައްޕަޔަކާއި ނުލައި އޭނާ ބަލާބޮޑުކުރީ ހަދީޖާއެވެ. އުމުރުން ދުވަސްވެފައިވާ ހަދީޖާއަށް އިތުރު ތަކުލީފެއް ޖައްސާކަށް އަޔާޒް ބޭނުމެއްނުވިއެވެ. ހަދީޖާގެ ބުރަ މަސައްކަތުން އޭނާއަށް ކިޔަވައިދީފިއެވެ. ދެން އަޔާޒް ބޭނުންވަނީ ހަދީޖާ އެމުރުގެ ބާކީ އޮތްބައި އަރާމްކުރާށެވެ. އެމާމައަށް ހުރިހާ ގޮތަކުންވެސް އެހީވާން އަޔާޒް ހުރީ ތައްޔާރަށެވެ.\nއަޔާޒަށް އެއަރޕޯޓުން ވަޒީފާ ހަމަޖެހުމުން އެންމެ ދެރަވީ ލިވީއެވެ. އަޔާޒަށް ކާމިޔާބަށް ނޭދޭތީއެއް ނޫނެވެ. ގިނަ ވަގުތު މަސައްކަތުގައި އުޅޭނެތިންނެވެ. ލިވީގެ ކިޔެވުން ފެށެން ގިނަދުވަސް އޮތުމުން އަޔާޒް ނެތުމުން އިންތިޙާއަށް ފޫހިވާނެތިންނެވެ. އަންހެން ރައްޓެހިންނާއި އެކު ލިވީ ބޭރަށްދިއުމަކީ ލަތީފާ ރުހޭކަމަކަށް ނުވާތީ އޭނާޔަށް ޖެހޭނީ ގޭގައި އިންނާށެވެ. އަޔާޒް ނޫން މީހަކާއި އެކު ލިވީ ތަންތަނަށް ފޮނުވަން ލަތީފާވެސް ޖެހިލުންވެއެވެ. އަޔާޒްގެ މާތް އަޙްލާގާއި ރިވެތި އާދަތަކުން އަޔާޒަށް ކުރާ އިތުބާރާއި ޤަދަރު އެހާވެސް ބޮޑެވެ.\nއެއްދުވަހެއްގެ ހެނދުނުގެ ވަގުތެވެ. އަޔާޒް ހޭލައިގެން އާއިރު ލިވީ އިނީ ކޮންމެވެސް ކަމަކާ ހިތްހަމަނުޖެހިގެން މޫނު ހަދާފައެވެ. ލަތީފާ ހުއްޓައިނުލާ އެއްޗެހި ކިޔަމުންދެއެވެ. އަޔާޒް ފެނުމުން ލިވީއަށް ކޮންމެވެސް ވަރެއްގެ ހިތްހަމަޖެހުމެއް ލިބުނެވެ. އުނދުންކައިރީ ދޮރަށް ފުރަގަސްދީގެން ހުރި ލަތީފާއަށް އަޔާޒް އެތަނަށް އައިކަމެއް ނޭގެއެވެ.\n” ދެން އަޅެ ޕުލީޒް މަންމާ….ފޮނުވަ ބަލަ އަޔާޒްވެސް ދާނޭ………..” އަޔާޒް ލިވީއާ ދިމާލަށް ބަލާލީ ވެގެން އުޅޭގޮތް ނޭގޭ ހާލުއެވެ. އަޔާޒް އެއްޗެއް ބުނަން ހީކޮށްލިތަނުން އަޔާޒްގެ އަތުގައި ލިވީ ވިކައިގަނެފައި އަތުގެ އިޝާރާތުން އެންގީ ވާޙަކަ ނުދައްކާ އިނުމަށެވެ. އުނދުންމަތީ ހުރި ތެލިން ރިހަ އަޅައިގެން ލަތީފާ އެނބުރުނު ވަގުތު އަޔާޒް މޭޒު ދޮށުގައި އިނުމުން ލަތީފާ ކުޑަކޮން ސިހޭ ގޮތްވިއެވެ. އަދި ލިވީ ދެކެ އައިސްފައިވާ ރުޅި ވަގުތުން ފިލައިގެން ދިޔަ ކަހަލައެވެ. އަޔާޒާއި ކުރިމަތިލީ ހިނިތުން މޫނަކާއިގެންނެވެ.\n” އެތެދެއް އަޔާޒްވެސް ދަންތައް……؟ ” އަޔާޒަށް ބަލާލެވުނީ ލުބާގެ މޫނަށެވެ. ލިވީ ނިތްއެއްލި ގޮތުން އާއެކޭ ބުނާށޭ ބުނާފަދައެވެ. ޖަވާބު ނުދެވި ލަސްވާންފެށުމުން ލިވީގެ ފައިން އަޔާޒްގެ ފައިގައި ޖަހާލިއެވެ. ލަތީފާއަށް ނޭގޭނެހެންނެވެ.\n” އާނ އާން…..” ލިވީ ޖެހީ އަޔާޒް ކުޅެން އުޅެނިކޮށް ތަދުވެފައި އޮތް ފައިގައެވެ. އަޔާޒަށް ވީ ގޮތްފެނިފައި ލިވީގެ ހިނިގަނޑު ހިފަހައްޓާނުލެވުނެވެ.\n” ކޮބާ އަޔާޒްވެސް އަހަރެންނާއެކު ދާނެޔޭ……ދެން މަންމަ ބުނެބަލަ އާއެކޭ…..” ލަތީފާ އެއްޗެއް ނުބުނުމުން ލިވީ ކުސްތަޅާލީ ފަސްހައަހަރުގެ ކުޑަކުއްޖަކު ފަދައިންނެވެ. ލަތީފާ އެއްފަހަރު ލިވީގެ މޫނަށް އަނެއްފަހަރު އަޔާޒްގެ މޫނަށް ބަލާލިއެވެ.\n” އެންމެ ރަނގަޅު ޕާޓީ ނިމުނުހާ އަވަހަކަށް އަންނަންވާނެ…….އޯވަރ ނައިޓަކަށް ނުފޮނުވޭނެ އެގޮތާ ރުހެންޏާ ދާންވީ …….” އަޔާޒް ކަޅިޖަހާނުލައި ބަލަން އިނީ ލިވީއަށެވެ. ދެކެވެމުންދާ ވާހަކަ އޮޅުން ފިލުވަން ބޭނުންވެފައިވާ މީހެއް ފަދައިންނެވެ. ލަތީފާ އެތަނުން ނިކުމެގެން ދިޔައީ އަޔާޒަށް ކެވޭނޭހެން މޭޒުމަތި ތައްޔާރުކޮއްދީފައެވެ.\n” ކޮން ޕާޓީއެއް….ކޮންތާކަށް ނުދެވިގެންތަ ހެނދުނު ހެނދުނާ ފުސްމޫނު ހަދައިގެން ތިޔައިނީ……….” އަޔާޒް ވާޙަކަދެއްކީ ނިކަން މަޑުމަޑުންނެވެ. ހަމައެކަނި ލިވީއަށް އަޑުއިވޭ ވަރަށެވެ.\n” ސްސް…… މިރޭ ޖުމާގެ ބާތުޑޭ ފާހަގަކުރަން ހުޅުމާލެއަށްދާންވެގެން…….ކުރިން އޮތީ އޯވަރނައިޓްވެސް ކުރާ ގޮތަށް އެކަމަކު މަންމަ އޯކޭ އެއްނުވި………” މޫނަށް ވައްތަރެއް ޖައްސާލަމުން ލިވީ ބުނެލިއެވެ.\n” އޭ އަހަރެން އެކީ ދާނަންދޯ ” ކަންބޮޑުވެފައި ލިވީ އަހާލިއެވެ.\n” އަހަރެން ނުގޮއްސިއްޔާ…….” އަޔާޒް ބޭނުންވީ ލިވީ ތަޅުވާލާށެވެ.\n” އުހޫން ދާންވާނެ ޕުލީޒް……”\n” އަހަރެން މިހާރު ފިޒާމެން ކައިރީވެސް ދެވޭނޭ ބުނެފިން ….އަހަރެން ނުގޮއްސިއްޔާ ފަނިވާނެ އިނގޭ……..” ލިވީ އިނީ ވަރަށް ކަންތައް ބޮޑުވެފައެވެ.\n” އޯކޭ ތިހެން ވިއްޔާ…..އަހަރެން މިދަނީ ޑިއުޓީއަށް އަންނަންވާއިރަށް އަހަރެންގެ ބެޑް އަޅާލަދޭތި ކޮޓަރީގަ މޮއްޕުލާތި އަދި އަހަރެންގެ އެއްކަލަ ކަޅު ގަމީސް އިސްތިރިކޮށްދޭންވެސްވާނެ ……” ކުރަންވީ ކަންތައް ކިޔައި ދިންއިރު ލިވީއަށް އަޑުއަހަން އިނދެވުނީ ފާޑަކަށް ދެލޯ ބޮޑުކޮށްގެންނެވެ. އެކަންކަން ކުރަން ލިވީ އެއްބަސްވީ ޕާޓީ ކެންސަލްވެދާނެތީއެވެ.\nގަޑިން އަށެއްޖެހިއިރު ލިވީ ޕާޓީއަށްދާން ތައްޔާރުވެގެން ކޮޓަރިން ނިކުތެވެ. ލޭރަތްކުލައިގެ ކަކުލުން ތިރިއަށްހުރި އެހެދުމުގައި ލިވީ ފެންނަލެއް ވަރަށްވެސް ރީއްޗެވެ. އޭރު އަޔާޒްވެސް ތައްޔާރުވެގެން އިނީ ގޭ ބޮޑު އުނދޯލީގައެވެ. ހަދީޖާވެސް އެއުނދޯލި އެއްފަރާތުގައި އިނެވެ. ލަތީފާ ކުޑަ ދަރިއަށް ކާންދެވޭތޯ ދުވެލަ ދުވެލާ ހުއްޓެވެ.\n” މަންމާ ….މާމާ…..މިދަނީ ” ފައިވާން ހަރުގައި ހުރި ރަތްކުލައިގެ ބޫޓަކަށް އަރަމުން މަންމަޔާއި މާމާޔާ މުޙާތަބުކޮށް ލިވީ ބުނެލިއެވެ. އެހެން ބުނިއިރު އަޔާޒް ހުރީ ތެދުވެ ކޮޅަށެވެ.\n” ކޮންތާކަށް ތިދަނީ އަޔާޒްވެސްދަންތަ؟ ” އަޔާޒްގެ މޫނަށް ބަލާލަމުން ހަދީޖާ ބުނެލިއެވެ. ތަނަކަށްދާން އުޅޭކަމެއް ހަދީޖާއަށް އެނގިފައެއްނެތެވެ.\n” އާން މާމާ މި ލިވީ ……..” އަޔާޒް ބުނަން އުޅުނު ޖުމްލަ ފުރިހަމަ ވިޔަކަ ލިވީ ނުދެއެވެ.\n” ރައްޓެހި ކުއްޖެއްގެ ޕާޓީއަކަށް މިދަނީ ހުޅުމާލެއަށް…………” ލިވީ ހިނިތުންވެފައި ހަދީޖާގެ މޫނަށް ބަލާލިއެވެ. އަދި ހަދީޖާއަށް ނުފެންނާނެހެން އަޔާޒަށް ލޯއަޅާލިއެވެ.\n” ހުޅުމާލެ އަށޭ……މިއޮއް ރޭގަނޑު ……..” އަޔާޒްގެ މޫނަށް ހަދީޖާ ބަލާލުމުން އޭނާއަށް ދޫކޮށްލެވުނީ ފިނި ނޭވާއެކެވެ.\n” ދަރިފުޅާ! ލިވީ ރަނގަޅަށް ބަލާތި …….” އަޔާޒްގެ އަތުގައި ފިރުމާލަމުން ހަދީޖާ ބުނެލިއެވެ.\n” ބަލައިގެން އުޅޭތި……ޕާޓީ ނިމުންހާ އަވަހަކަށްވާނެ އަންނަން……..މަޑު ނުކުރާތި…….” ލަތީފާ އިތުރަށް ބުނެލިއެވެ.\n” އަޔާޒް….ލިވީ ބަހައްޓާފަ ދުރަށްނުދާތި އޭނަ އުޅޭ ނޫޅޭގޮތް ބަލާތި………..” އަޔާޒަށް ބަލާލަމުން ލަތީފާ ބުނެލިއެވެ. ބޯޖަހާލަމުން ލިވީގެ ފަހަތުގައި ހުރެ އަޔާޒް ގެއިން ނިކުތެވެ. ލަތީފާ ލިވީ އެޕާޓީއަށް އެފޮނުވީ ހިތާދެކޮޅަށެވެ. އެގޮތަށް ޒުވާނުން ގުރޫޕް ހަދާފައި ގޮސް ޕާޓީކުރުމުގެ ނަމުގައ އެތަށް ކަމެއް ކުރެއެވެ. އެތަށް ފާފައަކަށް އަރައިގަނެއެވެ. ހުރި ހަމައެކަނި އަންހެންދަރިފުޅު އެފަދަ ގޮތަކަށް އުޅެން ލަތީފާ ބޭނުމެއް ނޫނެވެ.\nހުޅުމާލެއަށް ދެވުނުއިރު ނުވައެއްޖަހަނީއެވެ. ލިވީ އާއި އަޔާޒް އެކީ ފިޒާ އާއި އައިންތު ބައިވެރިވިއެވެ. ދެން އެގުރޫޕްގައި ތިބޭނީ ހުޅުމާލޭގައި ދިރިއުޅޭ ރައްޓެހިންނެވެ. އެހެންވެ އެމީހުންނާ ބައްދަލުކުރާނީ ހުޅުމާލެއިންނެވެ. ފިޒާމެން ބުނި ތަނަށް ދެވުނުއިރު އެހެން ބައިވެރިންވެސް އެމީހުންގެ އިންތިޒާރުގައި ތިއްބެވެ. އަންހެން ފިރިހެން ދެޖިންސުގެ ކުދިން ތިބިތަން ފެނި އަޔާޒް ކުޑަކޮން ހިތްހަމަނުޖެހުނެވެ.\n” އޭ ފިރިހެން ކުދިންވެސް ……..” އަޔާޒް ވާޙަކަދެއްކީ ހަމައެކަނި ލިވީއަށް އިވޭ ވަރަށެވެ.\n” އާން ތަން ޑެކެރޭޓްކޮށްދެން އެމީހުން ގެނައި………” ލިވީ ހަމަޖެހިލާފައި ބުނެލިއެވެ. ޖުމާއަށް ސަޕްރައިޒްދޭން ހަމަޖެހިފައި އޮތީ ފަޅަށްހުރި އިމާރާތެއްގައެވެ. އެއިމާރާތުގެ ތެރެއަށް ވަދެ ބޮކިތައް ޖައްސާލުމަށްފަހު އެންމެން އަވަސްވީ ތަންތައްޔާރުކުރާށެވެ.\n” ލިވީ ކޮބާ ގެނައި ކުދި ކޭންޑަލްތައް؟ ” ލިވީ އޭގެ މަތިން ހަނދާންވީ ފިޒާއެހެން ބުނީމައެވެ.\n” އޯހް……..ހަނދާންވެސް ނެތް….” އަޔާޒްގެ މޫނަށް ބަލާލިއިރު އަޔާޒްވެސް ހުރީ ލިވީއަށް ބަލަހައްޓައިގެންނެވެ.\n” ދާންވީތަ ގަންނަން……..މިކޮޅުންވެސް ލިބޭނެ ……..” އަޔާޒް އަހާލިއެވެ.\n” އާން ކޭންޑަލްތަކާއި ނުލައި މިކަން ޕާރފެކްޓެއް ނުވާނެ……” ފިޒާ ޖަވާބު ދިނެވެ.\n” އައިމަން……ގިޔާ ހީލިއަމް އަޅަންދިން ބެލޫންތައްވެސް ހުރީ ނިމިފައި ދާން ވިއްޔޭނުން ބަލައި……” ފިޒާ އެހެން ގޮވާލުމުން އެދެމީހުން ނިކުތީ ބޭރަށެވެ. އެދެމީހުން އެކީ ފިޒާ ބުނި ދިމާލަށް ނައްޓާލީ ސައިކަލުގައެވެ. އަޔާޒް ހިނގައިގަތީ އުއްބައްތި ގަންނަން ފިހާރަޔަކާއި ދިމާލަށެވެ. ހަތް އަންހެން ކުދިން އެކަނިވީއެވެ.\nކުއްލިއަކަށް ލިވީ ފާހާނާޔަކަށް ދާން ބޭނުންވިއެވެ. އެތަނުގައި ފާހާނާ ކުރެވޭނެ ގޮތެއްނެތެވެ. އެނޫން ހުރިހާ ތަނެއް ހުރީ ތަޅުލައިފައެވެ. ރިމީ ދިރިއުޅޭ ފުލެޓް ހުންނަނީ އެތަނާއި ދާދިކައިރީގައެވެ. ސްކޫލުގައި އުޅުނުއިރު މަދުމަދުން ނަމަވެސް އެގެއަށް ގޮސްއުޅޭތީ އެގޭ މީހުންވެސް ވަރަށް ރައްޓެއްސެވެ. އެގެއަށް ފާހާނާ ކުރަން ދިޔައީ އެކަންޏެވެ. އެނބުރި އަންނަމުން މަގުކުރުކޮށްލުމަށް ބޭނުންކުރީ ދެފަރާތުގައި ގަސްތައް ފަޅާފައި އޮތް މަގެކެވެ. ހަނދުވަރުގެ އަލިކަން ފިޔަވައި އިތުރު އަލިކަމެއް ނުފެނެއެވެ. އެމަގުން ލިވީ ހިނގާފައި ދިޔައީ ފިކުރެއް ހިޔާލެއްނެތިއެވެ. ގަސްތަކުތެރެއިން ނިކުމެ ލިވީގެ ކުރިމައްޗަށް އައިސް މަޑުކުރީ ޖާނުން ވަރުގަދަ މީހެކެވެ. ލިވީއަށް އެމީހާގެ ނޭވާގެ ހޫނު އިހްސާސްވާހާ ކައިރިގައެވެ. ލިވީގެ އަނގަމަތީގައި އަތްއަޅާއިގެން އެމީހާވަނީ ގަސްތަކުތެރެއަށެވެ. ސަލާމަތް ވޭތޯ ލިވީ ގަދަހެދިއެވެ. ތެޅިފޮޅުނެވެ. އެމީހާ ހުޝީޔާރުކަމާއިއެކު ލިވީގެ ދެއަތް ބަންދެލިއެވެ. އަދި އަނގަޔަށް ފޮތިގަނޑެއް ގަންނަވާލީ އޭނާ ހަޅޭލަވާ އަޑުއިވިދާނެތިންނެވެ. އަދި ލިވީ ގައިމައްޗަށް ޖެހިގަތީ ބަލިކަށިޖަނަވާރަކަށް ސިންގާއެއް ހަމަލާދޭފަދައިންނެވެ. ލިވީ ގައިމަތިން އެމީހާ ތެދުވެތީ އޭނާ ހިތް ފުރޭވަރު ވުމުންނެވެ. އޭރު ލިވީގެ ހަށިގަނޑުގައި ފޭރާމެއްނެތެވެ. އެނުލަފާމީހާ އެހާލަށް ލިވީ ދޫކޮށްލާފައި ބެލީ މީހަކަށް ފެނުމުގެ ކުރިން އަވަހަށް އެތަނުން ދެވޭތޯއެވެ.\nއުއްބައްތި ގަނެގެން އެނބުރި ޕާޓީ ބާއްވާ އިމާރާތައް އަންނަން އަޔާޒް ހިނގައިގަތެވެ. ކޮޅުކޮޅަށް ދުއްވާ އެއްޗެހިން ސަލާމަތްވާން އަޔާޒް ހިނގައިގަތީ ދެފަރާތުގައި ވިނައާއި ފިތުރޯނު ގަސްތަކުން ފުރިފައިވި މަގަކުންނެވެ. އެމަގުގެ މެދާ ހިސާބަށް އާދެވުނުތަނުން މީހަކު ކުކުރާ އަޑުކަހަލަ އަޑެއް އަޔާޒްގެ ކަންފަތުގައި ޖެހުނެވެ. އަޔާޒް ހުރި ފިޔަވަޅުމަތީ ހުއްޓުނީ އިތުރަށް ޔަގީންކުރާށެވެ. އެހެނަސް އެއީ ހީވިގޮތް ނޫންކަން އެނގުނީ އެއަޑު ތަކުރާރުކޮން އިވެންފެށުމުންނެވެ. އަޔާޒް ވަށައިގެން ހޯދާލާފައި އަޑު އައިދިމާއަށް ހިނގައިގަތީ ފޯނުން އަލިކޮށްގެންނެވެ. ގަސްތަކުގެ ތެރެއަށް އަޅާލީ ދެފިޔަވަޅެވެ. ބިންމަތީގައި ބަރަހަނާ ހާލު އޮތް އަންހެންކުއްޖާ ފެނިފައި އަޔާޒަށް މޫނުމަތީގައި އަތްއަޅާލެވުނެވެ. އެހެނަސް ދެވަނަ ސިކުންތުގައި ފޯނުން އަލިކޮއްލީ އެކުއްޖާގެ މޫނަށެވެ.\n” ލިވީ………” އަޔާޒަށް ގަބޫލުކުރަން އުނދަގޫވިއެވެ. މީގެ ވިއްސަކަށް މިނެޓްކުރީގައި ނިކަން ހެވިފައި ހުރި ލިވީއަށް އެޖެހުނީ ކޮން ޙާލެއްހެއްޔެވެ؟ ލިވީގެ އަނގަޔަށް ކޮއްޕާފައިވާ ފޮތިގަނޑު އަޔާޒް ދަމައިގަތެވެ. އެއާއެކު ނިކަން އުނދަގޫގޮތަށް ނޭވާލާންފެށިއެވެ. ދެއަތް މޮހެދިނުމަށްފަހު އަޔާޒް ލިވީއަށް ފުރަގަސްދިނެވެ. ބިންމަތީގައި ގުޅަޔަކަށް އޮތް ހެދުންނަގާ ލިވީ ބެލީ އޭނާގެ ހަށިގަނޑު ނިވާކުރެވޭތޯއެވެ. ލިވީގެ ގިސްލުމުގެ އަޑަށް ކެތްނުވެގެން އަޔާޒް ހިނގައިގަތީ ދުރަށެވެ. އޭރު އެދެލޮލުގައިވީ ކަރުނައިގެ އަސަރެވެ. ލިވީގެ ހާލާއިމެދު ވިސްނާލުމުން އަޔާޒަށް އޭނާގެ އަމިއްލަ ނަފްސަށް ބާރުފޯރުވަންވެސް އުނދަގޫވިއެވެ. ރުޅި އައިސްގެން މީހާ ކެކިގަތެވެ.\n” ކާކު ކާކު ތިހެން ލިވީއަށް ހެދީ………ކޮބައި އެޖަނަވާރު އަތުޖެހިއްޖެއްޔާ ނޮޅާލާނަން……”\n” ނޭގެ…” ލިވީގެ އަޑުގަދަވިއެވެ. އެބިރުވެރިކަމުން ފުރިގެންވީ ވަގުތު އެންމެ ސިކުންތަކަށް ހަނދާންނައްތާލުމަކީވެސް ވާނޭކަމެއްނޫނެވެ. ވަރަށް ހިތްވަރުކޮއްފައި ކަންވީގޮތް އަޔާޒަށް ކިޔައިދިނެވެ. އަތުގައި އޮތް ފޯނުނަގާ އަޔާޒް އުޅުނީ ފުލުހުންނަށް ގުޅާށެވެ. އަޔާޒްގެ އަތުން ފޯނު އަތުލައި އެކަން ހުއްޓުވީ ލިވީއެވެ.\n” އަޔާޒް މޮޔަވީތަ؟ އަޔާ ތިއުޅެނީ މަ ގިނަކުރަންތަ ؟ ” އަޔާޒް ހައިރާންވެގެން ލިވީގެ މޫނަށް ބަލާލިއެވެ.\n” ފުލުހުންނަށް އެންގިދާނެ…..އެމީހާ ހޯދޭނެތަ؟ ” ލިވީ ބުނިއެއްޗަކާއި މެދު އަޔާޒްވެސް ވިސްނާލިއެވެ.\n” ނޫސްތަކުގެ ފަލަ ސުރުހީއަށް މިޙަބަރު އަރާނެ…..އެންމެނަށް މިކަން އެނގޭނެ….އިންސާފެއް ނުލިބޭނެ…..”\n” ބަދުނާމުވާނީ އަހަރެން ގިނަވާނީ އަހަރެން ……އެނުލަފާ މީހާ އެދިޔައީ އަހަރެންގެ ހުރިހާ އެއްޗެއް ފޭރިގަނެގެން…..” ލިވީއަށް އިތުރަށް ވާހަކައެއް ނުދެއްކުނެވެ. ރޮވެނީއެވެ. ގިސްލެވެނީއެވެ.\n” މިކަން ސިއްރެއްގެ ގޮތުގައި ބޭއްވުން މާ ރަނގަޅުވާނެ…..މުޅި މާލެތެރެއަށް ގިނަވާނީ އަހަރެން” ލިވީގެ އާދޭހުގެ ސަބަބުން އަޔާޒަށް ޖެހުނީ ހަތިޔާރު ބަހައްޓާށެވެ. ޕާޓީގައި ބައިވެރިނުވެ އެމީހުން އެނބުރި މާލެ ދިޔައީއެވެ.\nއެހާދިސާއަށް މަސްދުވަސްވެގެން ދިޔައިރު ލިވީގެ ދިރިއުޅުމަށްވަނީ ވަރަށް ބޮޑެތި ބަދަލުތަކެއް އައިހެވެ. ކުރިން އަބަދު މަޑުންނުހުންނަ ލިވީ އަބަދުވެސް ހުންނަނީ ނެގިމަޑުވެފައެވެ. ކެއުމާއި ދުރުވެ ނިދުމުން ވަނީ މަޙްރޫމްވެފައެވެ. މީހުންނާ ވާޙަކަދެއްކައެއް ނޫޅެއެވެ. އެކަނިވެރިކަމަށް ލޯބިކޮށް ގިނަވަގުތު އެކަނި އިންނަންފެށިއެވެ. ކޮޓަރީގައި ހޭދަކުރާ ވަގުތު ގިނަވިއެވެ. ލިވީއަށް އަންނަމުން ދިޔަ ބަދަލު ލަތީފާއަށް ފާހަގަ ކުރެވުނެވެ. އެކަމާ ސުވާލުކުރުންވެސް ލިވީ ކަމެއް ނުވެޔޭ ބުނެ ހަމަޖައްސާލިއެވެ.\nއެއްދުވަހެއްގެ ހެނދުނުގެ ވަގުތެވެ. އަޔާޒް ސައިބޯން ބަދިގެއަށް ވަނުމުން ލަތީފާ ބުނީ ލިވީ ސައިނުބޯވާހަކައެވެ. އެހެންވެ އަޔާޒް ބޭނުންވީ ލިވީއަށް ގޮވާށެވެ. ފަހަރެއްގައި އަޔާޒް ބުނެގެން ސައިގައި ބައިވެރިވެދާނެކަމަށް ހީކޮށެވެ. ލިވީ ކޮޓަރީގައި ޓަކި ދިނުމުންވެސް ޙަބަރެއް ނުވުމުން އަޔާޒް ދޮރުހުޅުވާލިއެވެ. ލިވީ އޮތީ ބިންމައްޗަށް ދެމިފައެވެ. ލިވީ ކައިރީގައި ބޭސްފުޅިއެއް އޮތެވެ. އޭގެނަން ބަލާލުމާއި އެކު އަޔާޒް ބިރުގަތެވެ. ލިވީ އޭ ކިޔާ އަޔާޒަށް ހަޅޭލަވައިގަނެވުނެވެ. ގޭއެންމެން އެތަނަށް އައެވެ. ވީ އެންމެ އަވަހަކަށް ލިވީ ހޮސްޕިޓަލަށް ގެންދެވުނެވެ.\nހޮސްޕިޓަލަށް ގެންދެވުނު އިރުވެސް ލިވީ ވަނީ މިކެހިވެރިދުނިޔެއާ ތާއަބަދަށް ވަކިވެފައެވެ. ވިހައެއް ބުއިމުގެ ސަބަބުން ލިވީ މަރުވި ޙަބަރު ދިނުމުން އެންމެވެސް ސުވާލުއުފެދުނީ ލިވީ މަރުވާންވީ ކީއްވެގެން ހެއްޔެވެ؟ އަޔާޒް ކައިރީގައި ވެސް ލިވީއަށް ވީ ކިހިނެތްތޯ އާ އެފަދަ ގޮތަކަށް ލިވީ މަރުވާންޖެހުނީ ކީއްވެތޯ މީހުން ސުވާލުކުރިއެވެ. އެހެނަސް އެސުވާލަށް ދޭނެ ޖަވާބެއް އޭނާއަކަށް ނޭގެއެވެ. ލިވީ ވަނީ އެކަން ސިއްރުކުރުމަށް ބުނެފައެވެ. ލިވީ ނެތް ދުނިޔެއެއްގައިވެސް އެވާހަކަ ބުނާކަށް އަޔާޒް ބޭނުމެއް ނޫނެވެ. އެސިއްރު އޭނާ ބާއްވާނީ ސިއްރެއްގެ ގޮތުގައެވެ. އެކަން މީހުނަށް އެނގިގެން ލިވީ އެނބުރިއެއް ނާންނާނެ އެވެ.\nލިވީ އާއި ތާއަބަދަށް ވަކިވާންޖެހުމަކީ އަޔާޒަށް ވަރަށް އުނދަގޫކަމެކެވެ. ކުޑައިރުންސުރެން އެހާ އެކީ އުޅުނު ގާތް މިތުރަކު ވަކިވެ ދިއުމުން ކޮންމެ މީހަކަށްވެސް އަސަރުކުރާނެއެވެ. ދެރަވާނެއެވެ. ލިވީގެ ހަނދާންތައް އަޔާޒްގެ ހިތުގައި ތާއަބަދަށް ހުންނާނެކަން ޔަގީނެވެ.


B. Kamadhoo schoolge 2018 vana aharuge emme molhu dharivarakah Shaifan\nކަމަދޫ ސްކޫލުގެ 2018 ވަނަ އަހަުގެ މޮޅު ދަރިވަރު ޝައިފާން\nބ. ކަމަދޫ ސްކޫލުގެ މިދިޔަ އަހަރުގެ އެންމެ މޮޅު ދަރިވަރަކަށް ޝައިފާން\nހިތާދޫ އޮންލައިން | 06 އޮކްޓޯބަރ 2019\nބ. ކަމަދޫ ސްކޫލުގެ މިދިޔަ އަހަރު އެންމެ މޮޅު ދަރިވަރަކަށް މުޙައްމަދު ޝައިފާން ސަޢީދު ހޮވިއްޖެއެވެ.\nހުކުރު ދުވަހުގެ ރޭ ބ. ކަމަދޫ ސްކޫލުގައި ބޭއްވި ރަސްމިއްޔާތުގައި އެ ދެ ދަރިވަރަށް ސެޓްފިކެޓާއި ޝީލްޑް ހަވާލުކޮށްދެއްވީ ޖަލްސާގެ ޝަރަފުވެރި މެހުމާން ބ. ކަމަދޫ ކައުންސިލުގެ ރައީސް އަޙްމަދު ސާޖިދެވެ.\nކަމަދޫ ސްކޫލުން 2018 ވަނަ އަހަރު ހުރިހާގޮތަކުން އެންމެ މޮޅު ދަރިވަރަކަށް ހޮވުނު އަހްމަދު ޝައިފާން ސައީދުގެ މަންމަ ސަހުލާ ބުނީ ޝައިފާން އަކީ ވަރަށް ބަސްއާ ކިޔަމަންތެރި ކުއްޖެއްކަމަށާއި އެއީ މައިންބަފައިންގެ ބަސްއެހުމުގެ ހެޔޮ ނަތީޖާކަމަށެވެ.\n"ބުނަންވެސް ނޭނގޭހާ އުފާވި ޝައިފާނަށް ކިޔަވާދެއްވި އެންމެހާ ޓީޗަރުންނަށާއި މެނޭޖުމަންޓަށް ހިތުގެ އެންމެ ފުންމިނުން އުޚްލާސްތެރި ޝުކުރު ދަންނަވަން"\nދަރިވަރުންނާ ބެލެނިވެރިންނާ މުޚާތަބުކޮށް ވާހަކަ ދައްކަވަމުން ޝަރަފުވެރި މެހުމާނު ވިދާޅުވީ މިއީ މުޅި އަހަރު ދުވަސް ތެރޭގައި ބުރަ މަސައްކަތްކޮށް ރަނގަޅު ކާމިޔާބީއަކާ ހަމައަށް ބައެއް ކުދިންނަށް އާދެވުނު ދުވަސކަމަށާއި އަދި ނާކާމިޔާބީ ލިބުނު ކުދިންނަށްވެސް ހިތްވަރު އާކޮށް ކުރިޔަށް ދިއުމަށް ފުރުސަތު ލިބުނު ދުވަސްކަމަށެވެ.\nމިއަދުގެ މި މުހިންމު މުނާސަބަތުގައި އެންމެހާ ކާމިޔާބީތައް ހޯދި ދަރިވަރުންނަށް ހިތުގެ ފުންމިނުން ޝުކުރާ މުބާރިކުބާދީ އަރިސްކުރައްވާކަމަށާއި ނާކާމިޔާބީގައި ހިތްވަރު ކުރުމަށް އެންމެހާ ދަރިވަރުންނަށް ނަސޭހަތްތެރިވެލައްވާ ކަމަށެވެ.\n"އަދުގެ މި މުނާސަބަތުގައި އަޅުގަނޑު ތި އެންމެހާ ބޭފުޅުންނަށް ދޭން ބޭނުންވާ އުފާވެރި ޚަބަރަކީ، އަދި މެސެޖަކީ، މިއަހަރު ކައުންސިލުން މަސައްކަތް ކުރަމުން މި ގެންދަނީ، ކައުންސިލްގެ މި ދައުރަކީ މުޅި މިރަށުގެ މުޖުތަމަޢަށް އަދި ސްކޫލަށް އެންމެ ފައިދާ ކުރާނޭ އަހަރެއް ކަމުގައި ހެދުމަށް ކައުންސިލާއި ސްކޫލް އަތުކުރި އޮޅާލަން ނިންމާފައި ވާ ވާހަކަ. މިގޮތުން ބެސްޓް އޯލް ރައުންޑަށް މިލްކުވާ އަގުހުރި ތަރިކައިގެ އިނާމާއި، ފައިސާގެ އިނާމް ދިނުމާ، ޢުމްރާނީ ގޮތުން އެހީތެރިވެ ދިނުމާ، މަދުވެގެން5ކްލާސްރޫމް އޭސީކޮށް ދިނުމަށް ކަނޑައަޅާފައި ވާ ވާހަކަ" ކައުންސިލުގެ ރައީސް ސާޖިދު ވިދާޅުވިއެވެ.\nރައީސް ވިދާޅުވީ ސްކޫލަށް ބޭނުންވާ ކަންކަމަކީ ކޮބައިތޯ ގާތުން ބައްލަވައި ދެމެހެއްޓެނިވި އެހީތެރިކަން ސްކޫލަށް ފޯރުކޮށް ދިނުމީ ކައުންސލިގް ޒިންމާއެއްކަމުގައި ދެކިލައްވާކަމަށެވެ. މީގެ އިތުރުން އިޖުތިމާޢީ ގޮތުން ރަށަށް ގިނަގުނަ ކަންތައްތަކެއް ކޮށްދިނުމަށް ރާވާފައި ވާކަމަށާއި އެގޮތުން، މަސްތުވާ ތަކެތީގެ މައްސަލަތައް ހައްލުކޮށް ދިނުމަށް ގިނަގުން މަސައްކަތް ތަކެއް ސަރުކާރުގެ ކަމާއި ބެހޭފަރާތްތަކާއި ގުޅިގެން ކުރުމާ، ރަށުގައި ޕިކްނިކް އޭރިޔާއެއް ޑިވެލޮޕް ކުރުމާ، ކުޑަކުދިންގެ ޕާރކަށް ބޭނުންވާ ކުޅިވަރު ސާމާން ގެނައުމާއި މިކަންކަން ޢަމަލީ މަސައްކަތް ފެށިގެން ކުރިޔަށް ދާނެކަމަށެވެ.\nބ. ކަމަދޫ ސްކޫލުން އެންމެ މޮޅު ދަރިވަރުގެ މަޤާމު ހޯދި ޝައިފާންއަށާއީ ރަންވަނަތަށް ހޯދި ދަރިވަރުންނަށް ހިތާދޫ އޮންލައިން ޓީމުން މަރުހަބާ ދަންނަވަމެވެ.


"Dhivehi Raajje Singapore ah hedhidhaane tha?" | Mendhuru Online\nމިހާރު ދިވެހިރާއްޖެ އާއި ދުނިޔޭގައި ހަލުވިކަމާއި އެކު ފެތުރެމުންދާ ކޮވިޑް19ގެ ހާލަތަށް ރިއާޔަތްކޮށް މިއީ ކުރަން ރަނގަޅު ސުވާކެއްތޯ ބައެއް މީހުން އަހާފާނެއެވެ. މި ސުވާލުގެ ޖަވާބަކީ ވެސް އަނެއްކާ ތިން ވަނަ ސުވާލެކެވެ. އެ ސުވާލަކީ ’ކީއްވެ ހެއްޔެ؟‘ އެވެ. މިއާއެކު އަނެއް ސުވާލެވެ. އެއީ ’ކޮން އިރަކުތޯ؟‘ އެވެ. މިހުރިހާ ސުވާލެއްގެ ޖަބާކީ ’ނަމަ‘ އެވެ. ނޫނީ މިހުރިހާ ސުވާލެއްގެ ޖަވާބު ބިނާވެގެންދާނީ ގެންނަ ބަދަލުތަކުގެ މައްޗަށެވެ. ނުނީ އަޅާ ފިޔަވަޅުތަކުގެ މައްޗަށެވެ. ކޮންމެއަކަސް، އަޅުގަނޑުގެ ނަޒަރުގައި މިއީ މިސުވާލުކުރަން އެންމެ ރަނގަޅު ވަގުތެވެ. މިއީ މުޅި އިގްތިސާދަށް ހަރުދަނާ ބޮޑެތި ބަދަލުތަކެއް ތަންފީޒުކޮށް، އައު ނިޒާމެއް ގާއިމުކުރަން އެންމެ ރަނގަޅު ވަގުތެވެ. އެހެން ނަމަވެސް، ގެންނަން ޖެހޭ ބަދަލުތަކުގެ ވާހަކަ ދެއްކުމުގެ ކުރިން މިހާރުގެ ހާލަތާމެދު ވާހަކަ ދައްކާލުމަކީ މުނާސަބު ކަމެކެވެ.\nމިއަހަރުގެ އޭޕްރީލް މަހުގެ ތެރޭގައި އިންޓަރނޭޝަނަލް މަނިޓަރީ ފަންޑު(އައި.އެމް.އެފް) އަދި ވޯރޑް އެކޮނޮމިކް ފޯރަމް އިން ބުނެފައިވާ ގޮތުގައި، ދިވެހިރާއްޖެއަށް ސީރިއަސް އިގްތިސާދީ ހީނަރުކަމެއް އައުމަކީ ހުއްޓުވޭނޭ ކަމެއް ނޫނެވެ. ހާއްސަކޮށް އިގްތިސާދުގެ އެންމެ ބޮޑު ބައެއް އެ ދާއިރާއަށް ބަރޯސާވެފައިވާ ފަތުރުވެރިކަމުގެ ދާއިރާއަށް ބޮޑު ހީނަރުކަމެއް އަންނާނެއެވެ. ދިވެހިރާއްޖޭގެ މާލީ ވުޒާރާއިން ކޮވިޑް19ގެ ހާލަތާއި ގުޅިގެން އިގްތިސާދަށް އައިސްދާނެ ބަދަލުތައް ބުނެދީފައި ވަނީ އަންދާޒާކުރެވޭ5ހާލަތަކަށް ބަލައިގެންނެވެ. އެހާލަތުތަކުގެ ހުލާސާ ތިރީގައި އެވަނީ އެވެ؛\nމިވަގުތުގެ ހާލަތަށް ރިއާޔަތްކުރާއިރު، މޭމަހުގެ ފުރަތަމަ ހަފްތާގައި ފުރަތަމަ ހާލަތާއި ދެވަނަ ހާލަތު އަންދާޒާ މިވަނީ ޔަޤީންވެފައެވެ. ތިން ވަނައަށް އަންދާޒާކުރާ ހާލަތުގައި ދިވެހިރާއްޖޭގެ އިގްތިސާދު %11.50 އިންސައްތަ ދަށަށް ދާނެއެވެ. މިހާލަތު ހިނގަމުންދާއިރު، މުޅި އަހަރަށް ފަތުރުވެރިން އަންނާނެ ކަމަށް އަންދާޒާކޮށްފައިވާ އަދަދު %50 އަށް ދަށަށް ދާނެއެވެ. މިއަންދާޒާ މިހެންކޮށްފައި އެވަނީ، މިއަހަރުގެ ޖުލައި މަހުން ފެށިގެން ފަތުރުވެރިކަން ހުޅުވާލެވިގެންދާނެ ކަމަށް ބަލައިގެންނެވެ.\nމި އަންދާޒާތައް ތަންފީޒުކުރެވިދާނެ ގޮތްތައް އެނގުމަށްވުރެ މުހިންމު ކަމަކީ، ދިވެހިރާއްޖޭގެ އިގްތިސާދު ފަތުރުވެރިކަމުގެ ދާއިރާއަށް ބަރޯސާވާ މިންވަރު އެނގުމެވެ. ރާއްޖޭގެ އިގްތިސާދު ފަތުރުވެރިކަމަށް ބުނާވެފައި އޮތުމަކީ އާކަމެއް ނޫނެވެ. އެހެން ނަމަވެސް، މިއަދު ކުރަންޖެހޭ ސުވާލަކީ، މުސްތަގުބަލުގައި މިނުރައްކާތެރި ހާލަތު ދެމިގެން ނުދިއުމަށް ކުރެވޭނީ ކޮންކަމެއްތޯ؟ އެވެ. އަޅުގަނޑުގެ ނަޒަރުގައި މިދުވަސް ވަރަކީ އެންމެކުޑަމިނުން މިހާލަތާއި މެދު ވިސްނާ، ބަދަލެއް ގެނައުމަށް ދިރާސީ ޕްލޭނެއް އެކުލަވާލަންވީ ވަގުތެވެ.\nއައި.އެމް.އެފް އިން ލަފާކުރާގޮތުގައި، ދުނިޔޭގެ އިގްތިސާދު ތަރައްގީވެފައިވާ އިގްތިސާދުތައް %3.3 އަށް ދަށަށް ދާނެއެވެ. މީގެ ތެރޭގައި ވިލާތުގެ އިގްތިސާދު %6 ގެ ދަށްވުމެއް އަންނާނެއެވެ. އައި.އެމް.އެފް އިން އިތުރަށް ލަފާކުރާގޮތުގައި އެންމެބޮޑު ހީނަރުކަމެއް އަންނާނީ ފަތުރުވެރިކަމާއި ދަތުރުފަތުރުގެ ދާއިރާއަށެވެ. އަދި ރާއްޖޭގެ މާލީ ވުޒާރާއިން އަންދާޒާކޮށްފައިވާ5ވަނަ ހާލަތު (މިއީ އެންމެ ގޯސް ހާލަތު)އަށް ދާނެކަން އެއީ ހުއްޓުވެން އޮތް ކަމެއް ނޫނެވެ.\nކޮންމެއަކަސް، ކޮވިޑް19ގެ ކަންކަން ބެލެހެއްޓުމަށް ސަރުކާރުން އެކުލަވާލާފައިވާ ޓާސްކްފޯސް އިން ރެޔާއި ދުވާލު ސިއްހީ ކުއްލި ނުރައްކަލުގެ ހާލަތު ހައްލުކުރުމުގައި ބުރަކޮށް މަސައްކަތްކުރަމުންދާއިރު، ދިވެހިރާއްޖޭގެ އިގްތިސާދު އިއާދަކުރުމުގެ އިތުރަށް މިވަގުތުގެ ބޭނުން ހިފާ، ދިވެހިރާއްޖޭގެ އިގްތިސާދަށް ގެންނަންޖެހޭ ދިރާސީ ބަދަލުތައް ގެނައުމަށް ނިޒާމަށް ގެންނަންޖެހޭ ބަދަލުތައް ދެނެގަނެ، އެފަދަ ބަދަލުތަކަށް މަގުކޮށުމަށް ހަރުދަނާ ޓާސްކްފޯސް އެއް އެކުލަވާލާ ގައުމީ ފެންވަރުގާ ރެޔާދުވާލު މަސައްކަތްކުރަންޖެހެއެވެ. މިހާލަތުގައި ސްޓްރެޓިޖް އެކްޝަން ޕްލޭން(އެސް.އޭ.ޕީ) އެއް 2019 ން 2023 އަށް ވަނީ ސަރުކާރުން އެކުލަވާލެވިފައެވެ. ހަމައެހެންމެ، 5ވަނަ ޓުއަރިޒަމް މާސްޓަރ ޕްލޭން (2020 ން 2025) އަންނަނީ ފަރުމާކުރަމުންނެވެ. ސަރުކާރުގެ އެސް.އޭ.ޕީ ބަޔާންކުރާ ގޮތުގައި5މައިގަނޑު ދާއިރާއަކަށް އަމާޒުކޮށް 33 ކަމަކަށް ރިއާޔަތްކޮށްފައިވެއެވެ. ތިރީގައި އެވަނީ ސަރުކާރުގެ އެސް.އޭ.ޕީ އެކުލެވިގެންވާ ގޮތެވެ.\nސަރުކާރުގެ މި ޕްލޭނަށް ފާޑުކިޔާކަށް ގަސްތެއް ނުކުރަމެވެ. އެހެންނަމަވެސް، މުސްތަގުބަލުގައި އިގްތިސާދު ރަނގަޅު ފާލަކަށް އެޅުމަށް އަޅުގަނޑުގެ ނަޒަރުގައި އެޅިދާނެ ހަރުދަނާ ފިޔަވަޅުތަކެއް ކިޔާލުމަކީ އޮތްކަމެކެވެ.\nހަގީގީ ސުވާލަށް ރުޖޫއަވަމާ ހިނގާށެވެ. އޭގެ ޖަވާބު ކުރިންވެސް ބުނި ގޮތަށް ބުރަވާނީ ’ނަމަ‘ އަށެވެ. ރަނގަޅު ބަދަލުތަކަކާއެކު، ހަރުދަނާ މަސައްކަތްތަކެއް ކުރެވިއްޖެ ’ނަމަ‘ އަށެވެ. ހިތާމައަކީ އިސްވެ ބަޔާންކުރި ސަރުކާރުގެ އެކްޝަން ޕްލޭނުގައި އިގްތިސާދު ކޮޅަށް ޖެހުމަށް ބޭނުންވާ އުފެއްދުންތެރިކަން ކުރިއެރުވުން ނުވަތަ މުސްތަގުބަލަށް ވިސްނާ މީހުން ނުވަތަ އުއްމީދީ ވިޔަފާރި މޮޑެލްތައް އެކުލެވިގެން ނުވެއެވެ.\nމިލޮބުވެތި ޖަޒީރާ ގައުމު އެންމެ ކުޑަކޮށް ތަރައްގީވެފައިވާ (ލީސްޓް ޑިވެލޮޕްޑް ކަންޓްރީ (އެލް.ޑީ.ސީ)) ގައުމެއްގެ ގޮތުގައި އޮތުމަށްފަހު، މެދުފަންތިއަށް އާމްދަނީލިބޭ (މިޑްލް އިންކަމް ކަންޓްރީ (އެމް.އައި.ސީ)) ގައުމަކަށް ބަދަލުވެފައި ވަނީ 2011 ވަނަ އަހަރު އެވެ. އަދި 2012ގައި ޖުމްލަ ގައުމީ އާމްދަނީ (ގްރޮސް ނެޝަނަލް އިންކަމް (ޖީ.އެން.އައި)) ބޮލަކަށް ޖެހޭ ވަރު 5،750 އެމެރިކާ ޑޮލަރުން 10،780 އެމެރިކާ ޑޮލަރަށް ވަނީ އިތުރުވެފައެވެ. މިގޮތުން މިލޭނިއަމް ޑިވެލޮޕްމަންޓް ގޯލްގެ 8 ކަމެއްގެ ތެރެއިން5ކަމެއް ވަނީ 2015 ވަނަ އަހަރާއި ހަމައަށް ވަނީ ހާސިލުކުރެވިފައެވެ. މިއާއެކު ވޯރލްޑް ބޭންކުގެ ރިޕޯޓްތައް ރާއްޖެއަކީ މިލޭނިއަމް ޑިވެލޮޕްމަންޓް ގޯލްސް ޕްލަސް ގައުމެއްގެ އިތުރުން، ފިރިހެނުން މަރުވާ އެވްރެޖް އުމުރު ނުވަތަ ލައިފް އެކްޕެކްޓެންސީ 73 އަހަރަށް އަދި އަންހެނުން މަރުވާ އެވްރެޖް އުމުރު 75 އަހަރަށް ވަނީ އަރާފައެވެ.\nގައުމީ ކުރިއެރުމުގައި ބޮޑެތި ކުރިއެރުންތަކެއް ހޯދިފައިވާ ކަމަށް ގިނަ ރައްޔިތުން ގަބޫލުކުރި ނަމަވެސް، މުހިންމު އިގްތިސާދީ ކުރިއެރުންތަކުގައި ހާސިލުކުރަންޖެހޭ ކުރިއެރުންތައް ހާސިލުވެފައެއް ނެތެވެ. އިގްތިސާދީ ތަރައްގީގެ ދުވެލި ހަލުވިކުރުމަށް އެންމެ މުހިންމު ކަމަކަށްވެގެންދާނީ ފަތުރުވެރިކަމަށް ގައުމީ އިގްތިސާދު ބަރޯސާވެފައި އޮތްއޮތުން ނިމުމަކަށް ގެނެސް، ގިނަ ދާއިރާތަކެއް އިގްތިސާދީ ގޮތުން ތަރައްގީކުރުމަށް އަމާޒުހިފުމެވެ. އިގްތިސާދު ދިފާއުކޮށްދޭ އެތައް ދާއިރާއެއް ކޮންމެ ގައުމެއްގައިވެސް ހުންނާނެއެވެ. އެދާއިރާތައް ހޯދާބެލުމަކީ އިގްތިސާދު ކުރިއެރުވުމުގައި މުހިންމު ކަމެކެވެ.\nސިންގަޕޫރަކީ ތިން ވަނަ ދަރަޖައިގެ ތަރައްގީވެފައިވާ ގައުމަކުން އެންމެ ހަލުވި ތަރައްގީއެއް ހޯދި ގައުމެއްގެ މަގާމު ހޯދި އެންމެ ހަލުވި ގައުމު ކަމަށް ގިނަ މީހުން ގަބޫލުކުރާ ގައުމަކީ ބަހުސްކުރެވިދާނެ މައުލޫއެކެވެ. 1960ގެ އަހަރުތަކުގައި ސިންގަޕޫރުވެފައި އޮތީ ފަގީރު، މަސްތުވާތަކެތީގެ ހާއްޔަކަށްވެފައިވާ މަގުމަތީގެ ރައްކާތެރިކަން ކަށަވަރުނުވާ ނުތަނަވަސް ގައުމެއްގެ ގޮތުގައެވެ. އެހެނަސް މިއަދު އެގައުމަކީ ހައިޓެކް އިންޑަސްޓްރީތަކުން ފުރިފައިވާ އަރާމު ދިރިއުޅުމަކަށް މަގުފަހިވެފައިވާ، ހަލުވި އިންޓަރނެޓްގެ ހިދުމަތެއް އޮތް ގައުމެކެވެ.\nކޮންމެއަކަސް ސިންގަޕޫރު ވެގެންގޮސްފައި ވަނީ، ގުދުރަތީ ވަސީލަތެއް ނެތް ދަށް ފަންތީގެ ގައުމެއްގެ ގޮތުގައި އޮތުމަށްފަހު، 30 އަހަރު ދުވަހުގެ އޭސިއާގެ އެންމެ މުއްސަނދި ގައުމުގެ މަގާމު ހޯދި ގައުމަށެވެ. ސިންގަޕޫރުގެ ގައުމީ އުފެއްދުންތެރިކަން ބޮލަކަށް 1965 ވަނަ އަހަރުގައި 516 އެމެރިކާ ޑޮލަރު ޖެހިފައި އޮތުމަށްފަހު، 2004 ވަނަ އަހަރު 22،000 އެމެރިކާ ޑޮލަރަށް އަރާ، 2011 ވަނަ އަހަރުގެ ނިޔަލަށް އެ އަދަދު ވަނީ 50،123 އެމެރިކާ ޑޮލަރަށް އަރާފައެވެ. އެ ގައުމުގެ ބޮލަކަށް ޖެހޭ އާމްދަނީ 1960 އަޅާބަލާއިރު 48 ގުނަ ކުރިއެރުމެއް 2011 ވަނަ އަހަރައި ހަމައަށް ވަނީ ހޯދާފައެވެ.\nމިގޮތަށް ވަރަށް ގިނަ އިގްތިސާދުތައް ވަނީ ނިއުލީ އިންޑަސްޓްރިއަލައިޒްޑް ކަންޓްރީސް(އެން.އައި.ސީ) ލަގަބު ހޯދާ، އިރުމަތީ އޭސިއާ ސިންގާއިންގެ ނަމުން މަޝްހޫރުވެފައެވެ. ކުރިއަރަމުން އަންނަ އެހެން އިގްތިސާދުތައް ވެސް މިމޭރުމުން އަޅާކިޔިދާނެއެވެ. ކަންމިހެން އޮތްނަމަވެސް، އިގްތިސާދީ ކުރިއެރުމުގައި ގެންގުޅޭ އުކުޅުތައް އެކި ގައުމުތަކުގައި ތަފާތުވެގެން އަންނަނީ އެގައުމަކުން ލިބެންހުރި ގުދުރަތީ ވަސީލަތްތަކާއި އަދި އިގްތިސާދީ ގޮތުން އެހެން ގައުމުތަކާއި އޮންނަ ވިޔަފާރި ގުޅުންތަކަށެވެ.\nދިވެހިރާއްޖެއާއި މެދު ވިސްނާ، ހެޔޮގޮތައް އެދޭ އިގްތިސާދީ ތޫނުފިލި ވިސްނުމުގެ މީހެއްގެ ހައިސިއްޔަތުން އަޅުގަނޑު ދިވެހި އިގްތިސާދީ ކުރިއެރުމަށް އެހީވެދޭނެ ބައެއް ކަންކަން ބަޔާންކޮށްލަން ގަސްތުކުރަމެވެ:\nސާފު އަމާޒު – ސިޔާސީ ވަކިތަކުން ސަލާމަތްވެ އޮތް އިގްތިސާދީ އެޖެންޑާ\nގައުމެއްގެ ގޮތުގައި ކުރިއެރުމަށްޓަކައި ގައުމުގެ ސިޔާސީ ލީޑަރުންގެ ވިސްނުން އިގްތިސާދީ ތަރައްގީގެ ހެޔޮ އަމާޒަށް މަސައްކަތްކުރަންޖެހެއެވެ. އެ މަސައްކަތަކީ ސިޔާސީ މަސައްކަތަކަށް ވެގެންނުވާނެއެވެ. ސިޔާސީ ގޮތުން އެ ސިޔާސަތުގެ ސަބަބުން ނޭދެވޭ އަސަރެއްކުރި ނަމަވެސް، އިގްތިސާދީ ހެޔޮ ބަދަލެއް ގެނެސްދެވޭނަމަ، އެ މަގެއްގައި ހިފަހައްޓަން ޖެހޭނެއެވެ. މިވާހަކައިގެ ހެއްކަކަށް ސިންގަޕޫރާއި، މެލޭޝިޔާއާއި، ސައުތު ކޮރެއާގެ އިތުރުން ޑުބާއީ އަދި އަބޫ ދާބީ އިން ފެންނަން އެހުރީއެވެ. ރާއްޖޭގެ އިގްތިސާދީ މަސައްކަތްތައް މިހާރު ފެށިފައި ހުރި ކަމަކު، އެކަންކަމުގެ މައްޗަށް ގައުމުގެ އިގްތިސާދު ބިނާކުރުމަކީ ގޯހެކެވެ. އިގްތިސާދީ އަމާޒު ބައްޓަންކުރަންޖެހޭނީ ޒަމާނީ އައު ވިސްނުންތަކެއްގެ މައްޗަށް، ސިޔާސީ އެޖެންޑާ އިން ބޭރުންނެވެ. އަދި އަމާޒު ހިފާ މަންޒިލަށް އިގްތިސާދު ގެންދިއުމަށް އިގްތިސާދު ހިންގަން ވާނެއެވެ.\nސިޔާސީ ހަލަބޮލިކަމުގައި ގައުމުގެ ޖީ.ޑީ.ޕީ އަށް ބޮޑެތި ކުރިއެރުންތަކެއް ގެނައި ދެކުނު އޭސިއާގެ ހަމައެކަނި ގައުމަކީ ދިވެހިރާއްޖެ އެއް ނޫނެވެ. ރާއްޖެއަކީ މިހާރު ޖީ.ޑީ.ޕީ އަށްވުރެ މާބޮޑަށް ރަނގަޅުކުރެވިދާނެ އެއް ގައުމެވެ. އެހެންކަމުން، މިވަގުތަކީ ސިޔާސީވެފައިވާ އިގްތިސާދު ރޫޅާލާ، އަލުން އިގްތިސާދެއް ބިނާކުރަންވީ ވަގުތެވެ. މިއަދާއި ހަމައަށް ރާއްޖޭގެ އިގްތިސާދީ ޕްލޭންގެ ތެރޭގައި މައިގަނޑު ގޮތެއްގައި ނަގާ ކިޔާ ދާއިރާތަކަކީ، ފަތުރުވެރިކަން ތަރައްގީކުރުމާއި، މަސްވެރިކަން ތަރައްގީކުރުމާއި، ގެދޮރުވެރިކަން އިތުރުކުރުމާއި، ގެދޮރު އިމާރާތްކުރުން ތަރައްގީކުރުމާއި، ކުދި އަދި މެދުފަންތީގެ ވިޔަފާރި ކުރިއެރުވުން ފަދަ ކަންކަމެވެ.\nއަޅުގަނޑުގެ ނަޒަރުގައި މިއަށްވުރެ ދިވެހިރާއްޖޭގެ އިގްތިސާދީ ޕްލޭން ފުޅާކުރަން ޖެހޭނެއެވެ. އެހެންކަމުން ކަނާތު ވިސްނުމުގެ އިގްތިސާދީ މީހުންގެ ހިޔާލާތާއި ފިކުރަށް ގައުމީ އިގްތިސާދު ބައްޓަންކުރަންޖެހެއެވެ.\nނަތީޖާ ނެރޭ ސަގާފަތެއް ތަރައްގީކުރުން\nނަތީޖާ ނެރޭ ސަގާފަތަކަށް ބޭނުންވާ3ކަމަކީ، ލީޑަރޝިޕާއި، ރައްޔިތުންނާއި އަދި ހިންގުމެވެ.\nވަރުގަދަ ލީޑަރޝިޕް ތަރައްގީކުރާ ޕްރޮގްރާމެއް ހިނގުމުގެ ބޭނުން އިންތިހާއަށް ބޮޑުވާނެއެވެ. އެކަން ހިންގުމުގައި އަމިއްލަ މަރުކަޒުތަކާއި ސަރުކާރުގެ މަރުކަޒުތައް ބޭނުންކުރަންޖެހެއެވެ. އެހެނެއްކަމަކު، މިފަދަ ޕްރޮގްރާމްތަކަކީ އަމާބުނީތީ ފަރަށްދާ އުސޫލުން ހިންގޭ ޕްރޮގްރާމުތަކަކަށް ވެގެންނުވާނެއެވެ. މިކަހަލަ ޕްރޮގްރާމްތަކަކީ ރާއްޖޭގެ މާހައުލަށް އެކަށީގެންވާ، މައުލޫމާތުން ފުރިގެންވާ އަދި 21 ވަނަ ގަރުނަށް ލޯހުޅުވިފައިވާ ބަޔަކު ބިނާކުރާނެ ޕްރޮގްރާމުތަކަކަށް ހެދުމަކީ ޝަރުތަކަށް ހަދަން ޖެހެއެވެ.\nމީގެ އިތުރުން، ސާނަވީ ތައުލީމު ހާސިލުކުރަމުންދާ ދަރިވަރުންނާއި މަތީ ތައުލީމް ހާސިލްކުރަމުންދާ ދަރިވަރުންނަށް ވެސް ލީޑަރޝިޕް ތަމްރީން ދޭންޖެހެއެވެ. މީގެ ނަތީޖާއެއްގެ ގޮތުން ފިކުރާއި ހިޔާލާތުގައި ލީޑަރޝިޕް އެކަށައެޅިގެންދާނެއެވެ. ހަމައެކަނި އަތު އޮންނަ ސެޓްފިކޭޓަށާއި ތައުލީމީ ފެންވަރުން ވެރިކަމުގެ ހުނަރެއް (ލީޑަރޝިޕް ކޮލިޓީ) ނުލިބޭނެއެވެ. އެކަމަކީ ދަސްކޮށްދީ، އެގަންނައިދޭންޖެހޭ ކަމެކެވެ.\nމީހުން ބިނާކުރުން – އުފެއްދުންތެރި މަސައްކަތްތެރިން\nކޮންމެ ގައުމެއްގައި ވެސް ހުނަރުވެރި މަސައްކަތްތެރިން ތަކެއް ތިބޭނެއެވެ. އެމީހުންނަކީ އިގްތިސާދީ ކުރިއެރުމުގެ ފައިދާގައިވެސް ހިއްސާވާނޭ ބައެކެވެ. ބަޔާންކުރަން މަސައްކަތް މިރަނީ ދިވެހިރާއްޖޭގެ މަސައްކަތްތެރިން އުފެއްދުންތެރި ނޫންވާހަކައެއް ނޫނެވެ. އެހެން ނަމަވެސް، ސިންގަޕޫރާއި އަޅާބަލާއިރު ރާއްޖޭގެ މަސައްކަތްތެރިންނަކީ މަސައްކަތުގެ އަހުލާގުގައި ދަށް ބައެކެވެ. ދިވެހި މަސައްކަތްތެރިންނަކީ ފަސޭހަގޮތް އިހުތިޔާރުކުރާ، ވަރަށް އާއިލީ ބައެކެވެ. އާއިލީ ގުޅުންތަކަށް އިހުތިރާމް ނުގެއްލޭނެ ގޮތެއްގެ މަތިން ވަޒީފާއަށް އަހައްމިއްޔަތު ކަމެއްދޭ، ވަޒީފާއާއި މެދު ސީރިއަސް އަދި ޒިންމާދާރު މަސައްކަތްތެރިން ބިނާކުރުމަކީ ގައުމު ކުރިއެރުމުގައި މުހިންމު ކަމެކެވެ.\nކުރިއަށް އޮތްތަނުގައި، ހުނަރުވެރިކަން ތަރައްގީކުރުމަށް ޓަކައި ތަފާތު ޕްރޮގްރާމުތަކެއް މުޅި ރާއްޖެއަށް އަމާޒުކޮށްގެން ކުރިއަށް ގެންދިއުމަކީ މުހިންމު ކަމެކެވެ. އަދި މިފަދަ ޕްރޮގްރާމުތަކަކީ ކައިރިން ބެލި، ސަމާލުވެވިގެން ހިންގޭ ޕްރޮގްރާމް ތަކަކަށްވާން ޖެހޭނެއެވެ. މިކަން ކުރިއަށް ގެންދިއުން މައިގަނޑު ގޮތެއްގައި ބިނާވާނީ، ގައުމުގެ ތައުލީމީ ނިޒާމަށެވެ. އެހެންކަމުން އަމިއްލަ ތައުލީމީ މަރުކަޒުތަކަށް އެހީތެރިކަނ ފޯރުކޮށްދީގެން އެކިއެކި ދާއިރާތަކުން ތައުލީމީ ހާސިލުކުރުމުގެ ފުރުސަތުތަކެއް މަގުފަހިކޮށްދޭން ޖެހޭނެއެވެ. މިދަނޑިވަޅުގައި ވޭތުވެދިޔަ 15 އަހަރުން ފެށިގެން ރައްޖޭގައި ފަތުރުވެރިކަމުގެ އެކިއެކި ކޯސްތައް ސަރުކާރާއި އަމިއްލަ ތައުލީމީ މަރުކަޒުތަކުން ވަނީ ކުރިއަށް ގެންގޮސްފައެވެ. މިފަދަ ތައުލީމީ ޕްރޮގްރާމްތަކުގެ ނަތީޖާ އާމެދު ދިރާސާކޮށް ހޯދުންތައް ހޯދަންޖެހޭނެއެވެ.\nމީހުން ބުނާކުރުމުގެ ނިޒާމު ފުރިހަމަކުރުމުގައި މަސައްކަތްތެރިކަން މިނެކިރާނެ ނިޒާމެއް އޮންނަން ޖެހޭނެއެވެ. އަދި މިނިޒާމުގެ ތެރެއިން އުފެއްދުންތެރިކަމުގެ ލަނޑުދަނޑި ކަނޑައަޅާ، އެ ހާސިލުކުރާ މީހުންނަށް އިނާޔަތް ލިބުމަކީ އުފެއްދުންތެރިކަން ކުރިއަރާނެ މަގެކެވެ. ނަތީޖާ ނެރޭ ސަގާފަތެއް ގާއިމުކުރުމުގައި އުތުރަށް ބަލަންޖެހޭ ކަމަކީ، ސަރުކާރު ކުންފުނިތަކާއި އަމިއްލަ ކުންފުނިތަކުގެ ވެރިންގެ ގޮތުގައި އައްޔަންކުރާ ފަރާތްތަކުގެ ގާބިލުކަމަށް ބެލުމާއެކު ސަރުކާރުގެ ކޮންމެވެސް ވަރެއްގެ ބަހެއް އެކަމުގައި އޮތުމެވެ. އެއީ ސަރުކާރުގެ ސިޔާސަތު ތަކާއި އަމިއްލަ ކުންފުނިތަކުގެ ހިނގުން އެއްގޮތްވުމެވެ.\nހުނަރުވެރި ބިދޭސީ މަސައްކަތްތެރިންނަށް ވަޒަންވެރިކުރުން\nސަރުކާރާއި ރައްޔިތުންގެ މުސްތަގުބަލު ބިނާކުރުމަށް ޓަކައި އިގުތިސާދީ ކުރިއެރުން ގެނައުމުގެ އެންމެ މުހިންމު ރޯލެއް އަދާކުރާ އެއްބަޔަކީ ހުނަވެރި ބިދޭސީ މަސައްކަތްތެރިންނެވެ. އިގްތިސާދީ ކުރިއެރުން ހޯދުމަށްޓަކައި އެފަދަ މަސައްކަތްތެރިންނަކީ ދިވެހި ރައްޔިތުންނަށް ވުމަކީ އެހާމެ މުހިންމު ކަމެކެވެ. ދުނިޔޭގެ ތަރައްގީވެފައިވާ ގައުމުތަކުގައި ހުނަރުވެރި މީހުން ގައުމުގައި ވަޒަންވެރިކުރުމަށް ހާއްސަ ޕްރޮގްރާމްތަކެއް ހިންގެއެވެ. މިފަދަ ގޮތަކަށް މަސައްކަތް ކުރެވިއްޖެ ނަމަ، ރާއްޖެއަށް އެތައް ގޮތަކަށް ފައިދާވާނެއެވެ. އެއީ:\nބިދާސީ މަސައްކަތްތެރިން ވަޒަންވެރިވުމުން އެމީހުންގެ އާއިލާތަކުން ދިވެހި އިގްތިސާދުގައި ހިއްސާވުން.\nބިދޭސީ މަސައްކަތްތެރިން އާއިލާއާއެކު ގައުމުގައި ވަޒަންވެރިވުމުން އެމީހުން ފައިސާ ރާއްޖޭން ބޭރުވާން މިންވަރު ދަށްވުން.\nބިދޭސީ މަސައްކަތްތެރިންނަކީ ފައިސާ ރަށްކާކުރުމުގެ ސަގާފަތެއް ގެންގުޅޭ ބަޔަކަށްވުމުން، ރާއްޖޭގެ ގައުމީ ކޭޝް ފްލޯ އިތުރުވުން.\nބިދޭސީ ހުންވެރި މަސައްކަތްތެރިން ރާއްޖޭގެ ރައްޔިތުންނަށް ވުމުން އެމީހުންނަށް ސަރުކާރުގައި މަސައްކަތްކުރުމުގެ ފުރުސަތު ފަހިވެ، އުފެއްދުންތެރިކަމާއި ހުނަރުވެރިކަން އިތުރުވެގެންދިއުން.\nހުނަރުވެރިކަން މުޅި އާބާދީއަށް ފެތުރިގެން ދިއުން.\nސަރުކާރުގެ ދާއިރާތަކާއި އަމިއްލަ ދާއިރާތަކުގެ ހަރުދަނާ އަދި އެހާމެ ފަސޭހަ ހިންގުމުގެ ނިޒާމެއް އޮތުމަކީ މުހިންމު ކަމެކެވެ. އެހެންކަމުން، ދިވެހިރާއްޖޭގެ އިގްތިސާދީ ހިންގުމުގެ ނިޒާމު އަލުން މުރާޖާކުރަން ޖެހެއެވެ. މިގޮތަށް އަމަލުކުރާއި ސަރުކާރުގެ ކުންފުނިތަކާއި، ސަރުކާރުގެ އެކިއެކި އިދާރާތަކާއި އަދި އަމިއްލަ ކުންފުނިތަކުގެ ހިންގުމުގެ ނިޒާމުތައް އަލުން އެކަށައެޅުމަކީ މިދަނޑިވަޅަށް މުހިންމު ކަމެކެވެ. އެހުގައި ގެންގުޅުނު ދިގު އަދި އުނގަދޫ ނިޒާމު ނޫން ނިޒާމުތަކުގެ ފަސޭހަ މިހާލަތުގައި އެބަ އިހުސާސްކުރެވެއެވެ. ކަރުދާސް ބޮޑި ހިފައިގެން އެއް އޮފީހުން އަނެއް އޮފީހަށް ހިނގަން ނުޖެހޭނެ ނިޒާމަކީ މީގެ ތެރޭގައި ރިއާޔަތްކުރެވިދާނެ ކަމެކެވެ. ދިވެހިރާއްޖެއަކީ ދަނޑުވެރި އަދި އުފެއްދުންތެރި ކަމަށް ބުރަވެ އޮތް ގައުމަކަށްނުވާއިރު، ހިދުމަތުގެ ދާއިރާއިން ގައުމު ކުރިއަށް ގެންދިއުމަށް، އެދާއިރާއަށް ބޭރުގެ އިންވެސްޓަރުންނާއި ރާއްޖޭގެ އިންވެސްޓަރުންގެ އަމާޒު ހިފުމަށް ބާރު އަޅަންޖެހެއެވެ. ކުދި އަދި މެދުފަންތީގެ ވިޔަފާރިތައް ބޮޑުވުމަށް ބާރުއެޅުމާއެކު، އެހީތެރިވެވިދާނެ މަގުތައް ހޯދުމަކީ ކުރެވިދާނެ ކަމެކެވެ. ބައެއް ވިޔަފާރި ތަކަކީ އާއިލީ ވިޔަފާރި ތަކަކަށްވެފައި، ސަގާފީގޮތުން އެފަދަ ވިޔަފާރިތައް ބޮޑުވެ، ޒަމާނީވާން ބޭނުންނުވެ ތިބި ހާލަތަށް ބަދަލުގެނައުމަށް އެފަދަ ކުންފުނިތަކާއި ވާހަކަ ދައްކައިގެން ކުރިއަށްދެވޭނެ މަގު ކޮށަންޖެހެއެވެ.\nމިހާރު ހުރި ގާނޫނު ތަކަކީ އުފެއްދުންތެރި ކަމަށް ބާރުއަޅާ ބަހުރުވައަކުން ހުންނަ ގާނޫނު ތަކަކަށް ހެދުމަށް ހުރިހާ ވިޔަފާރި އާއި ގުޅުންހުރި ގާނޫނުތައް އެއްކޮށް ބަދަލުކުރަން ޖެހެއެވެ. މިހާރު ވަޒީފާއާއި ބެހޭ ގާނޫނު އޮންނަ ގޮތުން މަސައްކަތު ދުވަސްތަކުގެ %30 ދުވަސްތަކަކީ ޗުއްޓީ ހައްގު ދުވަސްތަކަކަށްވާއިރު، އޭގެ އިތުރުން ރަސްމީ ބަންދު ދުވަސްތައް އެހާމެ ގިނައެވެ. މިކަމަކީ ވެސް އިގްތިސާދީ ކުރިއެރުން ހޯދުމުގައި ބަދަލު ގެނައުމަށް ވިސްނުން ބެހެއްޓިދާނެ ކަމެކެވެ. އަދި މިހާރުގެ އިމިގްރޭޝަން ގާނޫނާއި ވިޔަފާރިއާއި ގުޅުން ހުރި ގާނޫނުތަކަށް ބަދަލު ގެނައުމުން އޭގެ ނަތީޖާ ފެނިގެންދާނެއެވެ. ސަބަބަކީ މަސައްކަތްތެރިން ކަންނެތްވުމަށް ބާރުއަޅާ ގޮތަކަށް، މާބޮޑަށް ލުއިލުއިކޮށް އޮތުމަކީ އުފެއްދުންތެރިކަން ދަށްވެ، އިގްތިސާދު ދަށްވާނެ ކަމެކެވެ.\n3 . ކެޕިޓަލް މާކެޓް\nކެޕިޓަލް މާކެޓް ނުހުއްޓި ހިނގުމަކީ އިގްތިސާދަށް ބާރުދޭ ކަމެކެވެ. އާއްމު މިންގަނޑުން ބަލާއިރު، ކެޕިޓަލް މާކެޓަކީ ރާއްޖެއާއި ރާއްޖޭން ބޭރުގައި އިގްތިސާދަށް އެންމެ ބޮޑު އެހީއެއްވާ ނިޒާމެވެ. އެއީ ފައިސާ ފޯރުކޮށްދޭ އެއް ވަސީލަތެވެ. ކުރިއަރަމުންދާ އިގްތިސާދުތަކާއި އަޅާކިޔާއިރު، ދިވެހިރާއްޖޭގެ ކެޕިޓަލް މާކެޓް އޮތީ ވަރަށް ދަށުގައެވެ. ގިނަ އަދަދެއްގެ ބޭރުގެ އިންވެސްޓްމަންޓުތަކެއް ރާއްޖޭގައި ހުރި ނަމަވެސް، އެއިން އެއްވެސް އިންވެސްޓްމަންޓަކާއި ކެޕިޓަލް މާކެޓަކާއި އެއްވެސް ގުޅުމެއް ނެތެވެ.\nމޯލްޑިވްސް ސްޓޮކް އެކްސްޗޭންޖް އުފެދިގެން އައިސްފައި ވަނީ، 2006 ވަނަ އަހަރުގެ ތެރޭގައި މޯލްޑިވްސް ކެޕިޓަލް މާކެޓް ޑިވެލޮޕްމަންޓް އޮތޯރިޓީގެ ފުށުންނެވެ. އޭގެ ފަހުން، 2008 ވަނަ އަހަރުގެ ކުރީކޮޅު މޯލްޑިވްސް ސްޓޮކް އެކްސްޗޭންޖް ކުރިއަށް ގެންދިއުމަށް އެ އޮތޯރިޓީއަށް ލައިސަންސް ދީފައިވެއެވެ. މިވަގުތައް މި އެކްސްޗޭންޖުގައި ރަޖިސްޓްރީކޮށްފައި ވަނީ އެންމެ 10 ކުންފުންޏެކެވެ. މިނިޒާމު ހިންގުމުގައި ވެސް އާއްމުން ހޭލުންތެރިކުރުވުމަކީ މުހިންމު ކަމެކެވެ. އަދި ހަމައެހެންމެ، ބިދޭސީންނަށް ވެސް މި އެކްސްޗޭންޖުގައި ވިޔަފާރިކުރުމުގެ ފުރުސަތު ފަހުކޮށްދޭން ޖެހެއެވެ. އެކިއެކި ސަބަބު ތަކާހުރެ ސްޓޮކް އެކްސްޗޭންޖާއި ގުޅިގެން އާންމުންގެ މެދުގައި ޝައުގުވެރި ހިޔާލެއް ނެތެވެ.\nދިވެހިރާއްޖެއަކީ ދެކުނު އޭސިއާގެ އިސްލާމިކް ފައިނޭންސް މާކެޓް ގެ މައި ހަބަށް ހެދުމަށް ވާހަކަ ދެއްކުން ނަމަވެސް، މިއަދާއި ހަމައަށްވެސް މި މަޝްވަރާތައް އޮތީ މީޓިންގ ރޫމުތަކުގައި ފޮރުވިފައެވެ. އެއީ އަދިވެސް ހުވަފެނެކެވެ. ހަގީގަތަކަށްވާން ކައިރިވެސް ނުވެއެވެ.\nއެހެންކަމުން ކެޕިޓަލް މާކެޓަށް އާންމުން ހޭލުންތެރިކަން އިތުރުކޮށް، ދިރާސީ ވިސްނުމެއްގައި ބާރު މަސައްކަތްތަކެއް ކުރަން ވަނީ ޖެހިފައެވެ.\n4 . ގައުމު ބްރޭންޑްކުރުން\nގައުމު ބްރޭންޑް ކުރުމުގެ ތެރޭގައި މައިގަނޑު ގޮތެއްގައި އެކުލެވިގެންވަނީ، ގައުމީ ހިންގުމުގެ ނިޒާމާއި، އެކްސްޕޯޓާއި، ފެތުރުވެރިކަމާއި، އިންވެސްޓްކުރުމާއި، އިމިގްރޭޝަނާއި، ތާރީހާއި ސަގާފަތާއި އަދި ރައްޔިތުންގެ ދިރިއުޅުމެވެ. މިވަގުތަށް ރާއްޖެ ބްރޭންޑްވެފައި ވަނީ އެންމެ އަގުބޮޑު އަދި އެންމެ ޝާހީ ފަތުރުވެރި މަންޒިލުގެ ގޮތުގައެވެ. އެއީ ’ސަނީ ސައިޑް އޮފް މޯލްޑިވްސް’، ’ސަން ސީ އެންޑް ސޭންޑް‘ ފަދަ ނަންނަމުންނެވެ. ދެން ރާއްޖެއަށް އޮތީ އެހެނިހެން ދާއިރާތަކުން ބައިނަލްއަގްވާމީ މައިދާނުގައި ނަން ހަރުކޮށްލުމެވެ. މިމަގުން މިކަން ހިނގަމުންދާއިރު، ސޮފްޓްވެއަރ އިންޖިނިއަރިންގެ މައިދާނުގައި ވަކިވަކި ފަރުދުން ދަނީ ބައިނަލްއަގްވާމީ މައިދާނުގައި ނަން ހަރުކުރަމުންނެވެ. އެހެންނަމަވެސް، މިފަދަ ފަރާތްތަކާއި ދިވެހިރާއްޖެއާއި ގުޅޭ މިންވަރު ވަރަށް ދަށެވެ.\nގައުމު އެކި ދާއިރާތަކުން ބްރޭންޑްވެ، މަޝްހޫރުވުމަކީ ބޭރުގެ ވިޔަފާރިވެރި ކުންފުނިތަކާއި ފަރުދުންގެ ލޯތައް ގައުމަށް ހުއްޓިގެންދާނެ ކަމެކެވެ. އަދި އެފަދަ ދާއިރާތަކަށް ރާއްޖެއައިސް އެފަދަ ފަރާތްތަކުގެ ފައިސާ ހަރަދުކުރަން ފެށުމަކީ އިގްތިސާދީ ކުރިއެރުމަށް ލިބިގެންދާނެ ބޮޑު ފައިދާއެކެވެ.\n5 . ފަހަށް ރައްކާކުރުމަށް އަހުލުވެރިކުރުން\nކޮވިޑް19ގެ ނުރައްކާތެރި ބަލިމަޑުކަން ރާއްޖެއަށް އައިސް މުޅި ގައުމު ހުއްޓުމަކަށް އައިސްފައިވާއިރު، ވިޔަފާރިވެރިންނާއި އާއްމުންނަށް އެންމެބޮޑު ތަކުލީފެން އުފުލަންޖެހުނީ ރައްކާކުރެވިފައި ފައިސާ ނެތުމުންނެވެ. ލިބުނު އެއްޗެއް ވަނީ ހަރަދުވެ ނިމިފައެވެ. ދެތިން މަހު އާއްމު ވިޔަފާރި އާއި އާއްމު ދިރިއުޅުން ހިންގާލުމުގެ ގާބިލުކަމެއް ގިނަ މީހުންގެ ނެތެވެ. މިއީ މިފަދަ ކޮންމެ ދަނޑިވަޅެއްގައި އިގްތިސާދު އިނދަޖެހެން މެދުވެރިވާ އެންމެ ބޮޑު އެއް ސަބަބެވެ. އެހެންކަމުން ރައްޔިތުންނާއި އަމިއްލަ ވިޔަފާރިތަކަށް ފަހަށް ރައްކާކުރުމުގެ ސަގާފަތެއް އެކުލަވާލާ، އަހުލުވެރިކުރުމަށް ސަރުކާރުން ބާރު އަޅަންޖެހެވެ. އެއީ ތައުލީމީ ނިޒާމުގެ ތެރެއިންނާއި މަތީ ތައުލީމު ދިނުމުގެ ނިޒާމުގެ ތެރެއިންވެސް ކުރެވިދާނެ ކަމެކެވެ.\nފަހަށް ރައްކާނުކުރެވޭ ގިނަ ސަބަބުތަކެއް ދިވެހިންގެ އާއްމު ދިރިއުޅުމުގައިވެއެވެ. އެއީ ދިރިއުޅުމުގެ އަގު ބޮޑުވުމާއި ގުޅިގެން ލިބޭ އާމްދަނީ އެއްކޮށް ހުސްކޮށްލަން މަޖުބޫރުވުމެވެ. އެގޮތުން ޒަރޫރީ ހިދުމަތްތަކުގެ އަގު ބޮޑުވުމަކީ އެފަދަ ހިދުމަތްތަކުގެ ސަޕްލައި މަދުވުމާއި، އެފަދަ ހިދުމަތްދޭ ފަރާތްތަކުގެ މެދުގައި ވާދަވެރިކަން ކުޑަވުމެވެ. މިސަލާކަށް ބޯހިޔާވަހިކަމުގެ ދާއިރާގައި ރާއްޖޭގައި ހަރަކާތްތެރިވަނީ މަދު ކުންފުނިތަކެކެވެ. އެހެންކަމުން، އަމިއްލަ ފަރާތްތަކުން ތަންތަން ކުއްޔަށް ދެނީ ބޮޑު އަގުގައެވެ. ސަޕްލައި ދަށްވުމުން ބޮޑުއަގުގައި ކުއްޔަށް ނަގަން މަޖުބޫރުވެއެވެ. ސަރުކާރުން ވެސް ސޯޝަލް ހައުސިންގ އަށް އިންވެސްޓްކުރަނީ5އަހަރުން އެއް ފަހަރު ކަހަލަ ގޮތަކަށެވެ. އެހެން ނަމަވެސް، އިގްތިސާދީ ސަރުކާރުގެ ވިޔަފާރިއަށް ބެލިކަމުގައިވިޔަސް އެއީ މަންފާލިބެނިވި ވިޔަފާރި އަކަށްވާނެއެވެ. މުއާސަލާތީ ހިދުމަތާއި އިންޓަރނެޓަށް ބެލިއަސް ހާލަތު އޮތީ މިގޮތަށެވެ. ފެނާއި ކަރަންޓަށް ބެލިއަސް ހާލަތު އޮތީ މިހެންނެވެ.\nމިކަންކަމަކީ މިފަދަ ހާލަތެއްގައި އިގްތިސާދަށް ވިސްނަމުންދާއިރު، ރަނގަޅުކޮށް ޕްލޭންކުރަން މުހިންމު އަދި މުނާސަބު ކަންކަމެވެ. މިކަންކަން ހައްލުކޮށްގެން ނޫނީ އަމިއްލަ ހާލައިގެން ގައުމީ އިގްތިސާދަށް ހިންދެމިލެވޭނެ އެއްވެސް ހާލަތެއް އަދި އެއްވެސް ދުވަސްވަރެއް ނާއްނާނެއެވެ.\n6 . އިޖުތިމާއީ ތަރައްގީ\nކަމެއްގައި ނަން ހިނގާ މީހަކަށް ވުމަށްފަހު، ނަން ހިނގާ މީހެއްހެން އުޅެގެންނުވާނެއެވެ. އެހެން ގޮތަކަށް ބުނާނަމަ، ފައިހަރުލާފައިވާ ކުޅިވަރު ކުޅުންތެރިއަކަށްވުމަށް ފަހު، އެފަދަ މީހެއްގެ ގޮތަށް ގިނަ މީހުން ނޫޅޭނެއެވެ. އެހެނެއްނޫނެވެ. ކުޅިވަރުގެ މައިދާނުގައި ފައިހަރުލުމަށްޓަކައި، ފައިހަރުލާފައިވާ މީހެއް އުޅޭހެން އުޅެންޖެހޭނެއެވެ. މި މިސާލު ހުރިހާ ދާއިރާއެއްގެ ހުރިހާ އެންމެނަށްވެސް ފުދޭނެއެވެ.\nމަގު މައްޗަށް ކުނި އެޅުމާއި، އާއްމުތަންތަނުގައި ސިގެރޭޓް ބުޔުމާއި، ތިމާވެއްޓަށް ގެއްލުންދޭ ޕްލާސްޓިކް އާއްމުކޮށް ބޭނުންކުރުމާއި، ކުޑަކުދިންނާއި ބެހުމާއި އަދި އަންހެނުންނާއި ކުޑަކުދިންނަށް އަނިޔާވެރިވުން ފަދަ ކަންކަމަކީ ގައުމެއްގެ ތަރައްގީ ފަހަތަށްދާ ކަމުގެ ހެއްކެވެ.\nއެހެންކަމުން، ރާއްޖެއަކީ ތަރައްގީވެފައިވާ ގައުމަކަށް ވުމަށް މަސައްކަތްކުރަމުންދާއިރު، އިޖުތިމާއީ ގޮތުން ހެޔޮ މިސްރާބަކަށް އަމާޒުކުރުމަށް އިދާރީ ގޮތުންނާއި، އިޖުތިމާއީ އުސޫލުތައް ތަރުތީބުކުރަން ޖެހެއެވެ. އެކަން ވީއެންމެ އަވަސްގޮތެއްގައި ކުރަންޖެހެއެވެ. މިހާރުގެ ސަރުކާރުގެ އެސް.އޭ.ޕީ އިންވެސް ބައެއް ކަހަލަ މައްސަލަތަކަށް ހައްލު ހޯދުމަށް ބާރު އަޅައެވެ. އެހެން ނަމަވެސް، އެކްޝަން ޕްލޭންގައި ތަންފީޒުކުރުމުގެ ބައި ވަރަށް ބޮޑަށް އުނިވެއެވެ.\nނިއްމުން – ސަރުކާރުގެ ރޯލު\nސަރުކާރުގެ އަމާޒު އިގްތިސާދީ ތަރައްގީ އާއި އިގްތިސާދީ މިނިވަންކަމަށް އަމާޒުކޮށް، ސަރުކާރުގެ ޕޮލިސީތަކާއި އެޖެންޑާތައް ތަރުތީބުކުރަން ޖެހޭނެއެވެ. ހަމައެހެންމެ، ސަރުކާރުގެ ފުރިހަމަ ބާރު އޮންނާނެ ގޮތެއްގެ މަތިން ސިޔާސަތުތައް އެކަށެޅި، އެކަންކަން ތަންފީޒުކުރުމަށް ސަރުކާރުގެ އިގްތިސާދީ އިދާރާތަކުން އެކުގައި މަސައްކަތްކުރަން ޖެހޭނެއެވެ. އަމިއްލަ ވިޔަފާރިތަކަށް ފުރުސަތު ފަހުކޮށްދީ، އައު ދާއިރާތަކަށް އިންވެސްޓްކުރުވަން ހިތްވަރުދޭން ޖެހޭނެއެވެ. މުޅި ސަރުކާރުގެ އަމާޒު ވިޔަފާރިއަށް ފަހި މިސްރާބަކަށް އަމާޒުކުރަންޖެހޭނެއެވެ.\nމިލިޔުމުގައި އަޅުގަނޑ ފާޅުކޮށްފައިވާ ހިޔާލުތަކަކީ، އާއްމު ވިސްނުމެއްގައި، ވަކި ސިޔާސީ ފިކުރަކަށް ބުރަވުމެއްނެތި، ދިރާސީ ވިސްނުމެއްގައި ފާޅުކޮށްފައިވާ ހިޔާލެކެވެ. އަޅުގަނޑުގެ ހިޔާލާތަށް އެންމެން އެއްބަސްނުވެދާނެއެވެ. ވާކަށްނުވެސް ޖެހެއެވެ. ކޮންމެ މީހެއްގެ ދިރާސީ ވިސްނުން ތަފާތުވާނެއެވެ.


judiciary fudaalaa iru balan nuthibeynan: idhikolhu\nޖުޑިޝަރީ ފުނޑާލާއިރު ބަލަން ނުތިބޭނަން: އިދިކޮޅު\nއިދިކޮޅު މައި ދެ ޕާޓީން ބޭއްވި ނޫސްވެރިންގެ ބައްދަލުވުމެއް -- ފޮޓޯ: އަވަސް\nދިވެހިރާއްޖޭގެ ޝަރުއީ ނިޒާމު ފުޑުފުޑުކޮށްލަން މަސައްކަތް ކުރަމުންދާއިރު، އެކަންކަމަށް ފުރުސަތުދީގެން މަޑުން ނުތިބޭނެ ކަމަށް އިދިކޮޅު ކޯލިޝަނުން ބުނެފި އެވެ.\nއިދިކޮޅު ކޯލިޝަނުން މިހެން ބުނެފައިވަނީ ޖުޑީޝަލް ސާވިސް ކޮމިޝަން (ޖޭއެސްސީ)އިން އުއްތަމަ ފަނޑިޔާރުގެ ސުލޫކީ މައްސަލައެއް ބަލަން ނިންމުމާއި ގުޅިގެން އެކަމާ ކަންބޮޑުވުން ފާޅުކުރެއްވުމަށް ބޭއްވެވި ކުއްލި ނޫސްވެރިންގެ ބައްދަލްވުމެއްގައެވެ. ޖޭއެސްސީގައި މިއަދު ބޭއްވި ބައްދަލުވުމަށްފަހު އެ ކޮމިޝަނުން ނެރުނު ނޫސް ބަޔާނުގައި ބުނީ ޖޭއެސްސީއަށް ހާޒިރުވާން އެންގުމުން އެކަމަށް އިއުތިރާޒުވެވަޑައިގެން ކޮމިޝަނަށް ސިޓީއެއް ފޮނުއްވުމަށްފަހު އާންމު ކުރައްވާފައިވާ ބަޔާނުގައި ހަގީގަތާ ހިލާފު ވާހަކަތަކެއް ހިމެނޭ ކަމަށެވެ. އަދި އެއީ ކޮމިޝަންގެ ދުސްތޫރީ މަސްއޫލިއްޔަތު އަދާކުރުމަށް ހުރަސް އަޅައި ކޮމިޝަނުން ބަލަމުންދާ މައްސަލައަކަށް ނުފޫޒު ފޯރުވުން ކަމަށް ފެންނަތީ އުއްތަމަ ފަނޑިޔާރުގެ މައްސަލަ ބެލުމަށް ނިންމާފައިވާ ކަމަށެވެ.\nއިދިކޮޅު ކޯލިޝަންގެ ޕީޖީ ގުރޫޕްގެ މެންބަރު އަދި ކުރީގެ އިކޮނޮމިކް މިނިސްޓަރު މުހައްމަދު ސައީދު ވިދާޅުވީ މިހާރު ފެންނަމުންދަނީ ޖުޑިޝަރީ ފުޑާލުމަށް ބަޔަކު މަސައްކަތް ކުރަމުންދާ މަންޒަރު ކަމަށެވެ. އެޖެންޑާ 19 އެއްގެ ވާހަކަ ދައްކަމުން ވެރިކަމަށް އައި ބަޔަކު މިއަދު މަސައްކަތް ކުރަމުންދަނީ ޝަރުއީ ނިޒާމަށް ނުފޫޒު ފޯރުވާ ސަރުކާރުން ބޭނުންވާ ގޮތަށް ކަންކަން ކުރުމަށް އަންގަމުންދާ މަންޒަރު ކަމަށް ސައީދު ވިދާޅުވިއެވެ. އަދި އެކަމަށް ބޯ ނުލަބާ ފަނޑިޔާރުން މަގާމުތަކުން ދުރުކުރަން މަސައްކަތް ފަށާފައިވާ މަންޒަރު ފެންނަމުންދާ ކަމަށެވެ.\n"އަޅުގަނޑުމެންނަށް މި ފެންނަނީ ޖުޑިޝަރީ އިސްލާހު ކުރުމުގެ ނަމުގައި ޖުޑިޝަރީ ތެރެއަށް ސަރުކާރުން އަތް ބޭނުމުގެ ސަގާފަތެއް ތައާރަފްވެފައިވާތަން. ވަކިވަކި ފަނޑިޔާރުންނަށް ގުޅާ ވަކި ގޮތްގޮތަށް ކަންކަން ނިންމުމަށް ސަރުކާރުން ކަންކަން ކުރަމުންދާތަން. އަދި ރައްޔިތުންގެ މަޖިލީހުގެ ރައީސްވެސް އެ ސަގާފަތް ނެރުއްވައިގެން އުޅުއްވާތަން ފެންނަމުން މިދަނީ. މިކަންކުރުމަކަށް ނޫން އެއްވެސް ބަޔަކު ވެރިކަމަށް އަންނަނީ." މުހައްމަދު ސައީދު ވިދާޅުވިއެވެ.\nސައީދު ވިދާޅުވީ އެމްޑީޕީއަށް އޮޅިފައި އޮތް ނަމަވެސް ރާއްޖެއަކީ ތިން ބާރު ވަކިކުރެވިފައިވާ ގައުމެއް ކަމަށެވެ. އެހެންކަމުން އުއްތަމަ ފަނޑިޔާރާ އެހެނިހެން ފަނޑިޔާރުންގެ މައްސަލަތައް ބެލުމަށް ކަމަށް ބުނެ މިއަދު ހިންގަމުން ދަނީ ގައިރު ގާނޫނީ އަމަލުތަކެއް ކަމަށް ސައީދު ވިދާޅުވިއެވެ. ސައީދު ވިދާޅުވީ ޕީޕީއެމް ކޯލިޝަނަކީ އަބަދުވެސް ޖުޑިޝަރީގެ މިނިވަން ކަމަށް މަސައްކަތް ކުރާނެ ބައެއް ކަމަށެވެ. އެކަން ރައީސް ޔާމީންގެ ވެރިކަމުގައި ސާބިތުކޮށްދީފައިވާ ކަމަށްވެސް ވިދާޅުވިއެވެ.\nނަމަވެސް އެމްޑީޕީއަށް ވެރިކަން ހަވާލުކުރާ ކޮންމެ ފަހަރަކު ފެންނަމުންދަނީ ޖުޑިޝަރީ ފުޑާލަން މަސައްކަތް ކުރާތަން ކަމަށް ވިދާޅުވިއެވެ.\n"އަދި ހަނދާންކޮށް އަރުވަން.. ޕީޕީއެމް/ޕްރޮގްރެސިވް ކޯލިޝަނުން މިހާލަތަށް ގައުމު ވެއްޓޭއިރަކު މަޑަކުން ނުތިބޭނެ. ސަރުކާރު ޖަވާބުދާރީ ކުރުވަން މަޖިލީސްތެރޭން، އަޅުގަނޑުމެންގެ މެންބަރުން ކިތަންމެ މަދު ނަމަވެސް އަދި އިދިކޮޅުގައި އަޅުގަނޑުމެން ތިބި ތިބުން އުޒުރަކަށް ހަދައިގެން ސިޔާސީ ހަރަކާތްތަކުގެ އަޑު މަޑުކޮށްލުމަށް ކިތަންމެ ބިރެއް ދެއްކިނަމަވެސް އަޅުގަނޑުމެން ކުރިއަށްދާނެ." މުހައްމަދު ސައީދު ވިދާޅުވިއެވެ.\nސައީދު ވިދާޅުވީ އުއްތަމަ ފަނޑިޔާރު ނެރުއްވާފައިވާ ބަޔާނުން ޖުޑިޝަރީ އޮތް ހާލަތު އެނގޭ ކަމަށެވެ. އަދި އެ ބަޔާނުގައިވާ ވާހަކަތަކާމެދު ކަންބޮޑުވާ ކަމަށެވެ.\nއުއްތަމަ ފަނޑިޔާރު ބަޔާނުގައި ވިދާޅުވެފައިވަނީ ފަނޑިޔާރުން ނިންމާ ނިންމުންތަކާ ގުޅިގެން ދައުލަތުގެ އެހެން މުއައްސަސާއަކުން އެ ފަނޑިޔާރުންނާމެދު ފިޔަވަޅު އެޅުމަށާއި ސުޕްރީމް ކޯޓުގެ ނިންމުންތަކަކީ ޣައިރު ދުސްތޫރީ ނިންމުންތަކެއްގެ ގޮތުގައި ނިންމަން ކުރާ މަސައްކަތަކީ ގާނޫނު އަސާސީގެ ބާރު ކަނޑުވާލަން ކުރާ ކަމެއް ކަމަށެވެ. މީގެއިތުރުން ވެރިކަން ކުރާ ބާރުން ނުވަތަ މަޖިލީހުން ކުރާ ކަމެއްގައި ވެސް ދުސްތާރާ ހިލާފު، ގާނޫނު އަސާސީއާ ހިލާފު ކަމެއް ހިމެނޭނަމަ އެކަމެއް ބަލައި ގޮތެއް ނިންމުމަކީ ވެސް ގާނޫނު އަސާސީއިން ސުޕްރީމް ކޯޓަށް އޮތް ބާރެއްކަން އުއްތަމަ ފަނޑިޔާރު ފާހަގަ ކުރެއްވި އެވެ.\nފަނޑިޔާރުން ނިންމާ ނިންމުންތަކާ ގުޅިގެން އެ ފަނޑިޔާރުންނަށް ފިޔަވަޅު އެޅެމަށް ސުލޫކީ މައްސަލަތައް ބެލުމަކީ ޖޭއެސްސީގެ ގާނޫނުން އެ ކޮމިޝަނަށް ނުލިބޭ ބާރަކަށްވާއިރު އެފަދަ ކަމެއްގެ ތެރޭގައި އުޅުއްވާ ކޮންމެ ޖޭއެސްސީ މެންބަރަކު ވެސް އެ ވަނީ މަގާމުގެ ހުވަޔާ ހިލާފުވެފައި ކަމަށް ވެސް އުއްތަމަ ފަނޑިޔާރު ވިދާޅުވި އެވެ.\nޖޭއެސްސީއިން ބަލަން ނިންމާފައިވާ ސުޕްރީމް ކޯޓުގެ ފަނޑިޔާރުންނާ ގުޅޭ 15 މައްސަލައިގެ ތެރޭގައި ވެސް އެ ކޮމިޝަނަށް ބެލޭނެ އެއްވެސް ސުލޫކީ މައްސަލައެއް ނެތް ކަމަށާއި އެ 15 މައްސަލައަކީ ވެސް ސުޕްރީމް ކޯޓުން ނިންމާފައިވާ ގަޟާއީ ނިންމުންތަކާ ގުޅޭ މައްސަލަތަކެއްކަން ބަޔާނުގައި ފާހަގަ ކުރެއްވި އެވެ. އެހެންކަމުން އެ މައްސަލަތައް ބަލައި އިޖުރާއަތް ހިންގުން ވާނީ ގާނޫނީ އަސާސީ އާއި ގާނޫނުތަކާއި އަދި ބައިނަލްއަގްވާމީ މިންގަނޑުތަކާ ވެސް ހިލާފު ކަމަކަށް ކަމަށް އުއްތަމަ ފަނޑިޔާރު ދީދީ ވިދާޅުވި އެވެ.\nއުއްތަމަ ފަނޑިޔާރު ބަޔާން ނިންމާލައްވަމުން ވިދާޅުވެފައިވަނީ ޖޭއެސްސީއިން މިހާރު ހިންގާ އަމަލަކީ އަދުލްއިންސާފު ގާއިމް ކުރުމުގެ ބާރު ކަނޑުވާލައި މިނިވަންކަމާއި މުސްތަގިއްލުކަން ނިގުޅައިގަތުމަށް ހިންގާ ކަމެއް ކަމަށެވެ. އެއީ ދައުލަތުގެ ނިޒާމް ހަލާކުވެގެންދާނެ ކަމަކަށްވާތީ އެކަން ހުއްޓުވައިދިނުމަށް އުއްތަމަ ފަނޑިޔާރު ވަނީ ރައީސް އިބްރާހިމް މުހައްމަދު ސޯލިހަށާއި ދައުލަތުގެ ކަމާބެހޭ ފަރާތްތަކަށް އިލްތިމާސް ކުރައްވާފަ އެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު + ސުޕްރީމް ކޯޓް މުހައްމަދު ސައީދު ޖޭއެސްސީ އުއްތަމަ ފަނޑިޔާރު ޝަރުއީ ދާއިރާ އިދިކޮޅު ފަރާތްތައް ޝަރުއީ ދާއިރާ ރިފޯމް ކުރުން\nރާއްޖޭގައި ސާކިޓް ކޯޓް ހަދަނީ\nޖޭއެސްސީ ބަދަލުކުރުމުގެ ވައުދާ ހިލާފުވެއްޖެކަމުގެ ތުހުމަތު\nމުއުތަސިމް އާއި ސުއޫދުގެ ނަން ރައީސް މަޖިލީހަށް ފޮނުވައިފި\nސުޕްރީމް ކޯޓަށް ސުއޫދާއި ރައޫފްގެ ނަން ރައީސް ފޮނުވައިފި


Ehen Meehun Aharamennah Hageegathugaives Thedhuveri Vaanekamah Gaboolu Kurevey Tha? އެހެން މީހުން އަހަރަމެންނަށް ހަޤީޤަތުގައިވެސް ތެދުވެރިވާނެކަމަށް ޤަބޫލުކުރެވޭތަ؟ – Huvadhoo News Ehen Meehun Aharamennah Hageegathugaives Thedhuveri Vaanekamah Gaboolu Kurevey Tha? Huvadhoo News\nއެހެން މީހުން އަހަރަމެންނަށް ހަޤީޤަތުގައިވެސް ތެދުވެރިވާނެކަމަށް ޤަބޫލުކުރެވޭތަ؟\nއަހަރަމެންތެރެއިން އެންމެންނަކީ ހަޤީޤަތް ޤަބޫލުކުރަން ފަސޭހަ ނުވަތަ ފާޑުކިޔުންތައް ބަލައިގަތުމުގެ ކުޅަދާނަކަން ލިބިފައިވާ ބަޔަކަށް ނުވެދާނެއެވެ. ރިލޭޝަންޝިޕް އެކްސްޕާޓް އަދި މަޝްހޫރު ލިޔުންތެރިޔެއްކަމުގައިވާ ނެދްރާ ގްލޯވަރ ޓަވާބް ވިދާޅުވާ ގޮތުގައި އެހެން މީހުން ތިބާއަށް ތެދުވެރިވާން ބޭނުންނަމަ، ހަޤީޤަތް ޤަބޫލުކުރާ، ފާޑުކިޔުންތައް ބަލައިގަންނަ މީހަކަށް ވާން ތިބާ ދަސްކުރަންޖެހެއެވެ.\nއަހަރަމެންގެ ތެރެއިން ގާތްގަޑަށް އެންމެންނަކީ، ބައިވެރިންނާއި، ރަހުމަތްތެރިންނާއި، ލޯބިވާ ފަރާތްތަކުގެ ލަފާ ހޯދައި، ދިރިއުޅުމަށް ކުރިމަތިވާ ތަފާތު މައްސަލަތަކާމެދު އެމީހުންގެ ވިސްނުން ހިއްސާކުރާ މީހުންނެވެ. މިގޮތުން ދިރިއުޅުމުގެ ދަތުރުގައި އެހީތެރިކަން ލިބޭކަމުގެ އިހުސާސް ކުރެވޭފަދަ ބިނާކުރަނިވި ލަފާ އަދި ޚިޔާލު ގާތް މީހުންގެ ކިބައިން ލިބޭނެކަމަށް އަހަރަމެންނަށް އަބަދުމެ އުއްމީދުކުރެވެއެވެ.\nއަހަރަމެންގެ ތެރެއިން އެއްބަޔަކު، ސިއްރުން އެދެނީ، އެހެން މީހުން، އަހަރަމެންގެ އަމިއްލަ ނަފްސާ ދޭތެރޭގައި، އެމީހުންގެ ޙަޤީޤީ ޚިޔާލު ޙިއްޞާ ކުރުމަށެވެ. އެހެން ނަމަވެސް، ހިތްހަމަނުޖެހޭ ޙަޤީޤަތެއް ހާމަކޮށް، އަޅުގަނޑުމެންނަށް ޙަޤީޤީ ފީޑްބެކް ދޭން މީހަކު މަސައްކަތް ކުރާ ހިސާބުން، އަހަރަމެންނަށް ގިނަފަހަރު ނިންމާލެވެނީ، އެ މީހަކަށް އަހަރަމެންނަށް ހެޔޮގޮތްވުމަށް ނޭދޭ މީހެއްގެ ގޮތުގައެވެ. މިފަދަ ވިސްނުމުގެ ސަބަބުން، މުސްތަޤްބަލުގައި އަހަރަމެންނާއި، އެންމެ ގާތް އެންމެ ލޯބިވާ މީހުންނަށްވެސް މަޖުބޫރުވެގެން ދަނީ، ނުރުހުންވެ، ހިތްހަމަ ނުޖެހިދާނެތީ، ހަޤީޤަތް ހާމަކުރުމުގެ ބަދަލުގައި، ހަޤީޤަތް ފޮރުވާފައި ބާއްވައި، އެމީހަކު ރުހޭފަދަ ގޮތަކަށް، ޚިޔާލާއި ޝުއޫރު ހާމަކުރުމަށެވެ.\nނެދްރާ ގްލޯވަރ ޓަވާބް، ތެރަޕިސްޓް، މަޝްހޫރު ލިޔުންތެރިޔާ އަދި ރިލޭޝަންޝިޕް އެންޑް ބައުންޑަރީސް އެކްސްޕާރޓް އޭނާގެ އެންމެ ފަހުގެ އިންސްޓަގްރާމް ޕޯސްޓްގައި ހިއްސާކޮށްފައިވާ ގޮތުގައި މީހުން ހަޤީޤަތާ ކުރިމަތިލާން މީހުން ނުތަނަވަސްވާ ސަބަބާއި، އަދި މިކަމުގެ ސަބަބުން އެހެން މީހުން އެމީހުންގެ ހަޤީޤަތާއި އެއްގޮތަށް ޚިޔާލު ފާޅުކުރުމަށް ހިތްވަރު ނުލިބޭ ސަބަބު ބުނެދީފައި ވެއެވެ.\nތެދު ޤަބޫލުކުރަން އުދަނގޫވިނަމަވެސް، ތެދަށް ވާހަކަ ދައްކާ ފަރާތާއި ދެކޮޅަށް ނުރުހުން ފާޅުކޮށް ހިތްހަމަ ނުޖެހުމުގެ ސިފަ ނުދައްކާށެވެ. ތެދުބަހުން ވާހަކަ ދެއްކުމުން، ބައެއްފަހަރު، އެކަން ޤަބޫލުކުރަން ދަތިވި ނަމަވެސް، އެކަމާއި ދެކޮޅަށް ހިންހަމަ ނުޖެހޭކަން އަނެކާއަށް ދެއްކުމުން އެ ސާބިތުކޮށްދެވެނީ ތެދުބަހުން ވާހަކަ ދެއްކުމުން ތެދު އަހަރަމެންނަސް ބަލައި ނުގަނެވޭކަމެވެ. ތެދު ބުނާ މީހާއަށް އެކަމުގެ ސަބަބުން އަދަބު ދިނުން، ނުވަތަ އެމީހާއާއި ގުޅުން ކަނޑާލައި އަޅާނުލުން ނުވަތަ ތިބާ އެމީހަކާމެދު ހިތްހަމަ ނުޖެހޭކަން ފާޅުކުރުމަކީ ތެދު ބަލައި ނުގަންނަ ކަމުގެ ނިޝާންތަކެވެ.\nސައިކޮލޮޖިސްޓުން ބުނާގޮތުން، ތެދުބަހުން މީހަކު ޚިޔާލު ފާޅުކުރުމުން، އަހަރަމެންގެ އިޙްސާސްތައް ކޮންޓްރޯލް ކުރުމާއިއެކު، އަބަދުވެސް ތެދުބަހުން ވާހަކަ ދެއްކުން ނުވަތަ ހަޤީޤަތް ހާމަކުރުމަށް ބާރު އަޅައި ހިތްވަރު ދޭންޖެހެއެވެ.\nތެރަޕިސްޓުން ބުނާގޮތުން، ގާތް މީހުން ތިބާއާއިމެދު ތެދުވެރިވާން ބޭނުންނަމަ ތެދު ޤަބޫލުކުރުމުގެ ޤާބިލުކަން އިތުރުކޮށް، ހަޤީޤަތާއި އެއްކޮޅަށް ހުންނަން ދަސްކުރަންވާނެއެވެ. އުނދަގޫ ކަމެކެވެ. ނުތަނަވަސްކަމެވެ. އެހެންނަމަވެސް ސުވާލެއް ކުރާ ނަމަ، އިމޯޝަނަލް ރިއެކްޝަނާ މެދު މުއާމަލާތް ކުރުމުގެ ޒިންމާ އުފުލަން ޖެހޭ ފަރާތަކީ ތިބާ އެވެ. އެހެން މީހުންގެ ފަރާތުން ހަޤީޤަތް ހާމަކޮށް، ތެދު ދެނެގަންނަން ބޭނުން ނަމަ އަހަރަމެން ހަގީގަތް ގަބޫލުކުރަން ދަސްކުރުމަކީ މުހިންމު ކަމެކެވެ.\nއަމިއްލަ ނަފްސަށް ތެދުވެރިވުމަކީ ދިރިއުޅުން ބަދަލުކޮށްލެވިދާނެ އަދި އެހެން މީހުންނަށް ތިބާއާ މެދު ތެދުވެރިވުމަށް ފުރުސަތު ދިނުމުގެ ގޮތުން ކުރެވިދާނެ ކަމެކެވެ. ގިނަ މީހުންނަށް، ހަޤީޤަތް ބަލައިގަންނަށް އުދަނގޫ ވަނީ، ބައެއް ފަހަރު މީހުން އެ ހަގީގަތް ގަބޫލުކުރަން ތައްޔާރަށް ނުހުންނާތީ ނުވަތަ ގަބޫލުކުރަން ބޭނުން ނުވާތީ އެވެ.


Moosun goas ve, dhathuru fathurah burooaraifi\nމޫސުން ގޯސްވެ ދަތުރުފަތުރަށް ބުރޫއަރައިފި\nމޫސުން ގޯސް ވުމުން ކަނޑު ގަދަ ވެފައިވާ ދުވަހެއްގައި ލޯންޗެއް ދަތުރު ކުރަނީ: މޫސް ގޯސްވުމުގެ ސަބަބުން ވައިގެ ދަތުރުފަތުރާއި، ކަނޑުދަތުރުފަތުރު ކުރުމަށް އުނދަގޫތަކެއް ވަނީ ކުރިމަތިވެފަ --- ފޮޓޯ: އަވަސް\nރާއްޖޭގެ މޫސް ގޯސްވުމުގެ ސަބަބުން ވައިގެ ދަތުރުފަތުރާއި، ކަނޑުދަތުރުފަތުރު ކުރުމަށް އުނދަގޫތަކެއް ކުރިމަތިވެއްޖެ އެވެ.\nމޫސުން ގޯސްވުމާ ގުޅިގެން ވައިގެ ދަތުރުފަތުރާ ގުޅޭގޮތުން އަވަސް އިން ސުވާލުކުރުމުން މޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް)ގެ ޖެނެރަލް މެނޭޖަރު ހަސަން އަރީފު ވިދާޅުވީ، މިއަދު ހެނދުނު އައި ކޮޅިގަނޑުގައި އެއާޕޯޓަށް ޖައްސަން މަސައްކަތް ކުރި ފްލައި ދުބާއީގެ ފްލައިޓަކާއި ލުފްތަންސާގެ ފްލައިޓެއް ޑައިވާޓް ކޮށްފައިވާ ކަމަށެވެ. އަދި ޑޮމެސްޓިކް ފްލައިޓުތަކުގެ ތެރެއިން ވިލާ އެއާގެ ފްލައިމީގެ ފްލައިޓެއްވެސް ޑައިވާޓް ކޮށްފައިވާ ކަމަށެވެ.\nހަސަން ވިދާޅުވީ މިހާރު ކޮންމެވެސް ވަރަކަށް ވައި މަޑުވުމުގެ ސަބަބުން ފްލައިޓް އޮޕަރޭޝަންތައް ކުރިއެކޭ އެއްގޮތަށް ފަށާފައިވާ ކަމަށެވެ. އަދި އެއްވެސް ފްލައިޓެއްގެ ދަތުރުތައް ކެންސަލްކޮށްފައި ނުވާ ކަމަށެވެ. ނަމަވެސް ކޮވިޑާއި ގުޅިގެންނާއި މޫސުމާ ގުޅިގެން އަދިވެސް ބައެއް ފްލައިޓްތަކުގައި ކުޑަ ލަސްވުމެއް އުޅޭ ކަމަށެވެ.\nރާއްޖޭގެ ސީޕްލޭންތަކުގެ ދަތުރުތަކާއި ގުޅޭގޮތުން އެއާޕޯޓުގެ އޮފިޝަލަކު ވިދާޅުވީ ސީޕްލޭންތަކުގެ ދަތުރުތަކަށްވެސް ބުރޫތަކެއް އެރި ކަމަށެވެ. އެއީ ހެނދުނު ގަޑީގައި އެންމެ ބޯކޮށް ވާރެވެހުނު ގަޑީގަ އެވެ. ނަމަވެސް މިހާރު ދަތުރުތައް ރަނގަޅަށް ކުރިއަށްދާ ކަމަށްވެސް ވިދާޅުވި އެވެ.\nމޫސުން ގޯސްވެ ކަނޑުގަދަވެފައިވާތީ އެމްޓީސީސީން ވެސް ވަނީ މި ވަގުތަށް ފެރީގެ ހިދުމަތް މެދުކަނޑާލާފަ އެވެ.\nއެމްޓީސީސީ މޫސުން މާލޭ ސިޓީ + ޓްރާންސްޕޯޓް އޮތޯރިޓީ މޯލްޑިވްސް މިޓިއޮރޮލޮޖިކަލް ސާވިސް އެމްއޭސީއެލް މޯޑިވްސް ސިވިލް އޭވިއޭޝަން އޮތޯރިޓީ މިނިސްޓްރީ އޮފް ޓްރާންސްޕޯޓް އެންޑް ސިވިލޭވިއޭޝަން\nވައިގެ ދަތުރުތަކަށް ތުރުކީން އެހީވަނީ\n15 އަތޮޅަކަށް ވައިޓް އެލާޓް ނެރެފި\nއެއާ ޓްރެފިކް މުވައްޒަފުންގެ ޕެޓިޝަނެއް


އަންވަރު އިބްރާހީމް 01 July 2018, 14:37\n(28 ޖޫން 2017 އާ ގުޅޭ)\n"މިއީ ދަރިފުޅުގެ ބައްޕަ" އަހަރެން އެއްވެސް ޖެހިލުމެއް ނެތި ބުނީމެވެ.\n"ބައްޕައޭ. މަގޭ ދަރިފުޅުގެ ބައްޕައެއް ނުހުންނާނެ. ކޯޓުން ހުކުމް ކޮށްފައި އޮތީ ތަ؟ ކަލޭތީ ބައްޕަ ނަމަ ކޯޓުން އޮންނާނީ އެގޮތަށް ނިންމާފައި" ނިޝާގެ ފެށީ އާ ވާހަކައެކެވެ. އެއީ ހަގީގަތެވެ. ކޯޓުން އެ ނިންމުން ނިންމި ގޮތާއި އެނިންމުން ނިންމި ސަބަބު އެންމެ ރަނގަޅަށް އެނގޭނީ ނިޝާއަށެވެ. އެދުވަހު އޭނާ ރުއި ރުއިމާއި އަހަރެންގެ ގާތުގައި ދެއްކި ވާހަކަތައް އެނގޭނީ އަހަރެންނެވެ. ނަމަވެސް އެ ހުރިހާ ކަމެއް އޭނާގެ ހަނދާނުން ފިލީއެވެ. އަހަރެން ވަރުގެ ގޯސްމީހަކު ދުނިޔެ މަތީގައި ނެތީއެވެ. އެންމެފަހުން ނީޝްއަކީ އަހަރެންގެ ދަރިއެއް ނޫންކަމަށް ވެސް ބުނީއެވެ.\n"ބަލަ ކަލޭގެ ދަރިއެއްކަން ކިހިނެއް އެނގެނީ؟ އަހަރެން ކަލެއާ ކައިވެނި ކުރިންތަ؟ އަހަރެންނާއެކުގައި އުޅުމަކީ ކަލޭގެ ދަރިއަކަށް އޭނާ ވާންވީ ސަބަބެއްތަ؟" ނިޝާ ދައްކަން ފެށީ ވާހަކައިން އަހަރެންނަށް ލިބުނީ ޝޮކެކެވެ. އެއީ އޭގެ ކުރިން ދުވަހަކު ވެސް ދެއްކި ވާހަކައެއް ނޫންނެވެ. އެއީ އޭގެ ކުރިން ދުވަހަކުވެސް އުފެއްދި ސުވާލެއް ވެސް ނޫނެވެ.\n"އެއީ އަހަރެންގެ ދަރިއެއް" އަހަރެންނަށް ބުނެވުނެވެ.\n"ބަލަ ކަލޭގެ ދަރިއެއްކަން ކިހިނެއްހޭ އެނގެނީ. އެއީ އެހެން މީހެއްގެ ކުއްޖެއް. އެއީ ކަލޭގެ ކުއްޖެއް ނޫން. އަހަރެން ކަންތައް ކުރިގޮތް އެނގޭނީ އަހަރެންނަށް. ކަލެއަކަށް ނޭނގޭނެ. ދެންވެސް ތި ވާހަކަ ނުދައްކާ މިތަނުން ފުރައިގެންދޭ" ނިޝާ ދެއްކި ވާހަކަތަކުން އަހަރެން ހާސްވިއެވެ. އެހެންވާންވީ ސަބަބާމެދު ސުވާލު އުފެދުނެވެ.\n"މި ބުނީނު އެއީ ކަލޭގެ ކުއްޖެއް ނޫނޭ. އެއީ އެހެން މީހެއްގެ ދަރިއެކޭ. އަހަރެންނާމެދު ގާތްކަމެއް އޮތަސް އެފަދަ ކިތަންމެ މީހަކު އަހަރެންނާ އެކު އުޅުނު. މިވަރުން ނޭނގެންޏާ މިތަނުން ހަމަ މިހާރު ނުކުމޭ" ނިޝާ ކުރީ އަމުރެކެވެ. އަހަރެންނަށް ހުއްޓުން އެރިއެވެ. އެބުނީ ކީކޭކަން އެނގި މުޅި މީހާ ގަނޑުވިއެވެ.\n"އެއީ އަހަރެންގެ ކުއްޖާ. ކުރީގައި އެ ވާހަކަ ނުބުނަނީނު. މިއަދު ބުނަނީ. ގަބޫލު ނުކުރަނީ" އަހަރެންނަށް ގަބޫލުކުރެވޭ ގޮތް އަހަރެން ބުނީމެވެ.\n"ގަބޫލުކުރިޔަސް ނުކުރިޔަސް އެއީ ހަގީގަތް. އެދަރިފުޅު ބައްޕައަކީ ތިއެއް ނޫން. އެއީ އެހެން މީހެއް" ނިޝާ ބުނަމުންދިޔަ ވާހަކަތައް އަހަރެންނަކަށް ގަބޫލެއް ނުކުރެވުނެވެ. މިއޮތް ހުރިހާ ދުވަހު އަހަރެންނަށް ގަބޫލުކުރެވިފައިވަނީ އެއީ އަހަރެންގެ ދަރިއެއްކަމެވެ. ކުރިން ނިޝާ ވެސް ބުނީ އެގޮތަށެވެ. ކޯޓުގައި އޭނާގެ ދަރިއެއް ނުހުންނާނެކަމަށް ބުނި ނަމަވެސް އެދުވަހު އެގޮތަށް ބުނީ ކީއްވެކަމެއް އަހަރެންނަކަށް ވިސްނައެއް ނުލެވުނެވެ. އަހަރެން ރޯންފެށީމެވެ. ބާރުބާރަށް ހަޅޭއްލަވާން ފެށީމެވެ. އަހަރެންގެ ދަރިއެކޭ ބުނެ އަޑުގައި ނެތްތަނަށް ގޮވަން ފެށީމެވެ.\nއެ އަޑަށް ނުކުތީ ދަރިފުޅެވެ. އޭނާގެ އަޑު އަހަރެންނަށް ވުރެ ގަދައެވެ. ކަންވީގޮތް އޭނާއަށް އެނގެއެވެ. އެ ވާހަކަތައް ނިޝާ އޮތީ ދަރިފުޅަށް ކިޔައިދީފައެވެ. އަހަރެންނަކީ ބައްޕަ ނޫންކަން އޮތީ ވިސްނައި ދީފައެވެ. އެ ހީލަތްތެރި ރޭވުން އެނާ އޮތީ މާކުރިން ރަވާފައެވެ.\n"ބައްޕައޭ. ކަލޭތީ އަހަރެންގެ ބައްޕަނަމަ މި ދުނިޔޭގައި ވެސް ހުންނާކަށް އަހަރެން ބޭނުމެއް ނޫން. ލަދުން ބޯހަލާކު" ދަރިފުޅުގެ ޖުމުލަތަކުން އަހަރެންނަށް ވެރިވި އިތުރު ނުތަނަވަސްކަމާއެކު ހިނގަންފެށި ލޭގައި ރުޅިވެރިކަން އަނދަންފެށިއެވެ. ދަރިފުޅު ގޮވަމުން ދިޔައީ އަހަރެން އެގެއިން ނުކުތުމަށެވެ. ފުރައިގެން ދިއުމަށެވެ. އެންމެފަހުން ނިޝާގެ ދުލުން ވެސް އެހެން ބުނީއެވެ. އަހަރެން ނުކުތުމަށް އަމަރުކުރީއެވެ.\nއަހަރެން ނުކުތީމެވެ. އެގެއިން ބެރުވީމެވެ. މާލެއާއި ގައުމުން ވެސް ބޭރުވީމެވެ. މިއަދުވެސް އަހަރެންނަށް ގަބޫލުކުރެވެނީ އެއީ އަހަރެންގެ ދަރިފުޅުކަމެވެ. އެދަރިފުޅުގެ ބައްޕައަކީ އަހަރެންކަމެވެ. އެކަމަކު އަހަރެން ހުންނަން މިޖެހުނީ އެ ދަރިފުޅާ ދުރުގައެވެ. އެދަރިފުޅުގެ ނަފުރަތާ އެކުގައެވެ. އެ މަންމަގެ ނުރުހުން ލިބިގެންނެވެ. ދުނިޔެއަކީ ހާދަހާވާ ތަފާތު ތަނެކެވެ. ހާދަހާ ގިނަ މަކަރެއް ހަދާތަނެކެވެ. ހާދަހާ ގިނަ އޮޅުވާލުންތަކެއް އޮޅުވާލާ ތަނެކެވެ. އަހަރެންނަށް އަދިވެސް މިހުރެވުނީ އޮޅުވާލުމެއްގެ ތެރޭގައެވެ. ހަގީގަތް ނޭނގޭ މަކަރެއްގެ މިޔަ މަތީގައެވެ.\nދުނިޔޭގެ އެއްވަނަ ޑިމޮކުރަސީ، އަންނިގެ ފޭވަރިޓް ޑިމޮކުރަސީ. ވަަރަށް ސަޅި ނިންމުމެއް.


Macron Israel ge boduvazeeah gulhuvvai shakuvaa kuravvaifi\nމެކްރޮން އިޒްރޭލުގެ ބޮޑުވަޒީރަށް ގުޅުއްވައި ޝަކުވާ ކުރައްވައިފި\nފަރަންސޭސި ރައިސް މެކްރޮން (ކ) އަދި އިޒްރޭލުގެ ބޮޑުވަޒީރު ނަފްތަލީ ބެނެޓް: ޕެގަސަސް ހާދިސާ ބައްލަވައި ދެއްވާނެ ކަމަށް ވިދާޅުވި\nފަރަންސޭސި ރައީސް އިމަނުއެލް މެކްރޮން އިޒްރޭލުގެ ބޮޑުވަޒީރު ނަފްތަލީ ބެނެޓްއަށް ފޯނު ކުރައްވައި ނުތަނަވަސްވެ ވަޑައިގެން ހުންނެވި ކަމަށް ދަންނަވައިފި އެވެ.\nމެކްރޮން ވިދާޅުވި ކަމަށް އިޒްރޭލުގެ ޗެނަލް 12 އިން ބުނީ އިޒްރޭލުގެ ކުންފުންޏަކުން އުފައްދާ ޖާސޫސީ ސޮފްޓްވެއާއެއް މެދުވެރިކޮށް އެމަނިކުފާނަށް ޖާސޫސް ކުރަން ޖެހޭ ސަބަބު އެނގިވަޑައިގަންވަން ބޭނުންފުޅުވާ ކަމަށެވެ. އަދި އެކަން ހިނގައިދިޔަ ގޮތް ރަސްމީ ލިޔުމެއްގެ ސިފައިގައި ބޭނުންފުޅުވާ ކަމަށެވެ.\nމީޑިއާ ތަހުގީގަކުން އެނގިފައިވާ ގޮތުން މެކްރޮން އާއި ފަރަންސޭސި އިސް އޮފިޝަލުންނަށް ޖާސޫސް ކުރަނީ އިޒްރޭލުގެ ކުންފުންޏަކުން އުފައްދައި ގައުމުތަކުގެ ސަރުކާރުތަކަށް ފޯރުކޮށްދޭ ޖާސޫސީ ސޮފްޓްވެއާ، ޕެގަސަސް ބޭނުން ކޮށްގެންނެވެ.\nމެކްރޮންއަށް ޖާސޫސް ކުރުމަށް އެމަނިކުފާނު ބޭނުން ކުރައްވާ ފޯނަކަށް ޕެގަސަސް ސޮފްޓްވެއާ އަޅާފައިވާ ކަމަށް ބުނާ މީޑިއާ ރިޕޯޓްތަކެއް ވަނީ އާންމުވެފަ އެވެ. އެމަނިކުފާން ހިމެނި ވަޑައިގަންނަވަނީ ސަރުކާރުތަކުން ޖާސޫސް ކުރުމަށް ޕެގަސަސް ސޮފްޓްވެއާ އިންސްޓޯލްކުރި ކަމަށް ބުނާ 50،000 މީހުންގެ ތެރޭގަ އެވެ.\nޕެގަސަސް ޕްރޮގްރާމަކީ ފޯނު ބޭނުންކުރާ މީހުނަށް ހިލަމެއް ވެސް ނުވެ ސިއްރިއްޔާތުގައި ސްމާޓްފޯނަށް އިންސްޓޯލް ކުރެވޭ ޖާސޫސީ ސޮފްޓްވެއާ އެކެވެ. މިއީ އިޒްރޭލުގެ ޖާސޫސީ ސޮފްޓްވެއާ އުފައްދަން ކުޅަދާން އެންސްއެސްއޯ ގްރޫޕުން ޑިޒައިން ކޮށްފައިވާ އަސްކަރީ ފެންވަރުގެ "ސްޕައިވެއާ" އެކެވެ.\nސްމާޓްފޯނަކަށް ޕެގަސަސް ޖާސޫސީ ސޮފްޓްއެއާ އިންސްޓޯލް ކުރުމުން އެ ފޯނަކުން ކުރާ ހުރިހާ މުއާމަލާތެއް ދަމައިގަނެ އެވެ. ދައްކާ ވާހަކަތަކާއި ކުރާ މެސެޖްތައް އަދި އެ ފޯނެއް އެވަގުތަކުން އޮންނަ ތަނަކާއި އެތަނެއްގައި ދައްކާ ވާކަތަކާއި ފޮޓޯ / މަންޒަރުތައް އަތުލައިގަނެ އެވެ.\nޗެނަލް 12 އިން ބުނީ ޕެގަސަސް ހާދިސާ ހިނގައިދިޔަ ގޮތް ތަހުގީގު ކޮށްދެއްވުމަށް މެކްރޮން އެދިވަޑައިގެންނެވި ކަމަށެވެ. ޚަބަރު ޗެނަލުން ބުނި ގޮތުން އެކަން ކޮށްދެއްވާނެ ކަމަށް ނަފްތަލީ ބެނެޓް ވައުދުވެ ވަޑައިގެންނެވި ނަމަވެސް އެ ހާދިސާ ހިނގާފައި ވަނީ ބެނެޓް ވޮޑުވަޒީރު ކަމަށް ވަޑައިގަތުމުގެ ކުރިން ކަމަށް ވެސް ފަރަންސޭސި ރައީސަށް ބެނެޓް ދެންނެވި އެވެ.\nއިޒްރޭލް ފްރާންސް ޕޮލިޓިކްސް + އެމަނުއެލް މެކްރޯން\nމެކްރޮން ފޯނާއި ނަމްބަރު ބަދަލު ކުރައްވައިފި\nއަލީ ބޫމަންޖަލް ގަތުލުކުރީ ފަރަންސޭސި ސިފައިން\nއިޒްރޭލު ޖަލުން ފިލި ހަތަރު މީހަކު އަތުލައިފި


ކައުންސިލްގެ އިދާރާ ކުރެހުމާއި ޢިމާރާތްކުރުން\nމިކައުންސިލްގެ ނަންބަރު (IUL)308/2021/72 (2021 ނޮވެންބަރު 21) އިޢުލާނަށް އެކަށީގެންވާ ތަރުހީބެއް ލިބިފައިނުވާތީ އެ އިޢުލާން ބާޠިލުކޮށް، އެމަސައްކަތްކޮށްދޭނެ ފަރާތެއް ހޯދަން ބޭނުންވެއެވެ.\nމިކައުންސިލުންދޭ ކޮންސެޕްޓާއި އެއްގޮތަށް ކައުންސިލްގެ އިދާރާގެ ޢިމާރާތް ކުރަހައި، މިކުރެހުމާއި އެއްގޮތަށް ޢިމާރާތްކޮށްދޭނެ ފަރާތެއް ހޯދަން ބޭނުންވެއެވެ. މިއިޢުލާނާއެކު ކޮންސެޕްޓް ކުރެހުން އެއްއުރަ ކޮށްފައިވާނެއެވެ.\nކައުންސިލް އިދާރާގެ ކުރެހުން ސެޓްގައި ހުންނަންޖެހޭ ސިފަތަކާއި ތަފްޞީލުތައް\nމި އިޢުލާނާއި އެއްފަތްކޮށްފައިވާ ކޮންސެޕްޓްގެ އަސްލު ނުގެއްލޭގޮތަށް ކައުންސިލް އިދާރާގެ ޢިމާރާތުގެ4ފްލޯގެ އާކިޓެކްޗްރަލް އަދި ސްޓްރަކްޗަރަލް ކުރެހުންސެޓް ފުރިހަމަކުރުން.\nޢިމާރާތުގެ ކަރަންޓާއި ފެނާއި ނަރުދަމާ އާއި ކޮމްޕިއުޓަރ ނެޓުވޯކުގެ ތަފްސީލްކުރެހުންތަކާއި އަލިފާން ނިވާ ނިޒާމްގެ ތަފްސީލުތައް.\nޢިމާރާތުގެ އެތެރެއާއި ބޭރުގައި ހަރުކުރާ ތަކެއްޗާއި ލާ ކުލަތަކުގެ ތަފްސީލް މަޢުލޫމާތުތައް.\nބިމުގެ ބޭނުން އެންމެ ފުރިހަމަގޮތުގައި ހިފައި، ގޯތިތެރޭގެ ބަގީޗާ ހައްދާ ސަރަޙައްދުތަކާއި ވަކިވަކި ގަސް އިންދާ ސަރަޙައްދުތައް.\nޢިމާރާތުގެ އެތެރެއާއި ބޭރުގެ ތްރީޑައިމެންޝަން ވިޝުއަލްހެދުން.\nބިލް އޮފް ކުއެންޓިޓީ (ބީ.އޯ.ކިއު) ތައްޔާރުކުރުން.\nބިލް އޮފް މެޓީރިއަލްސް (ބީ.އޯ.އެމް) ތައްޔާރުކުރުން.\nކުރެހުންތަކާއި ލިޔުންތަކުގައި ހުއްދަ އޮތް އާކިޓެކްޗަރަލް ޗެކަރ އަދި ސްޓްރަކްޗަރަލް ޗެކަރ ތައްގަނޑުޖެހުން.\nޢިމާރާތްކުރަން ކަނޑައަޅާފައިވާ ސައިޓް ސާފުކޮށް ސައިޓް ވަކިކުރުން.\nސައިޓްގައި މަސައްކަތްކުރާ ކޮންޓްރެކްޓަރާއި ކުރާ މަސައްކަތުގެ ލޭއައުޓް ސައިޓް ބޭރަށް ފެންނާނެހެން ހަރުކޮށްފައިބެހެއްޓުން.\nކުރެހުމާއި އެއްގޮތަށް ޢިމާރާތްކުރުމާއި ޢިމާރާތުގެ ހުރިހާ މަސައްކަތްތައް ނިންމައި ކައުންސިލާއި ޙަވާލުކުރުން.\n2021 ޑިސެންބަރު 26 ވާ އާދިއްތަ ދުވަހުގެ 13:00ގެ ކުރިން ބިޑް ރަޖިސްޓްރީކުރަންވާނެއެވެ. ބިޑް ރަޖިސްޓްރީ ކުރައްވާނީ މިކައުންސިލްގެ [email protected] / [email protected] އަށް ތިރީގައި މިދަންނަވާ މަޢުލޫމާތު މެއިލްކޮށްގެންނެވެ. ބިޑް ރަޖިސްޓްރީ ނުކުރައްވާ ފަރާތްތަކުގެ ބިޑް ބަލައިނުގަންނާނެ ވާހަކަ ދަންނަވަމެވެ.\n- އަންދާސީ ހިސާބު ހުށަހަޅަންވާނީ މިއިދާރާއިން ދޫކޮށްފައިވާ މިމަސައްކަތަށް އަންދާސީ ހިސާބު ހުށަހަޅާ ފޯމްގައެވެ.\n- އަންދާސީ ހިސާބު އިވެލުވޭޓް ކުރާއިރު ބެންޗްމާރކްގެ ގޮތުގައި ބަލާނީ ހުށަހަޅާފައި އޮންނަ އެންމެ ކުޑަ އަގެވެ.\n- އަންދާސީ ހިސާބު އިވެލުވޭޓް ކުރާއިރު ބެންޗްމާރކުގެ ގޮތުގައި ބަލާނީ ހުށަހަޅާފައި އޮންނަ އެންމެ ކުރު މުއްދަތެވެ.\n- އަންދާސީ ހިސާބު ހުށަހަޅަންވާނީ ބަންދުކުރެވިފައިވާ ސިޓީއުރައެއްގައިއެވެ.\n- ސިޓީއުރައިގައި ބަންދުކުރެވިފައިވާ ލިޔެކިޔުން ފިޔަވާ އެހެން ލިޔުމެއް ފަހުން ބަލައެއް ނުގަނެވޭނެއެވެ. އަދި ބަންދުކުރެވިފައިވާ ސިޓީއުރައިގެ ބޭރުގައި އިޢުލާން ނަންބަރު އަދި ތިރީގައިވާގޮތަށް އެޑްރެސްކުރެވިފައި އޮންނަންވާނެއެވެ.\n"ރ. މަޑުއްވަރީ ކައުންސިލްގެ އިދާރާ ކުރެހުމާއި ޢިމާރާތްކުރުން\n- ކުންފުނި/އިންވެސްޓްމެންޓްގެ މުއްދަތު ހަމަނުވާ ރަޖިސްޓްރީގެ ކޮޕީ\n- ކުންފުނީގެ ޕްރޮފައިލް\n- ޢިމާރާތްކުރުމުގެ ޢަމަލީ މަސައްކަތް ކުރުމުގެ ހުއްދަ\n- ތަޖުރިބާގެ ލިޔުންތައް\n- އަގު %85\n- ތަޖުރިބާ %5\n- އަންދާސީހިސާބު އިވެލުއޭޓް ކުރާއިރު ތަޖުރިބާގެ ބެންޗްމާރކްގެ ގޮތުގައި ބަލާނީ އެންމެ ގިނަ ލިޔުންތައް ހުށަހަޅާފައިވާ ފަރާތަށެވެ.\na) މިމަސައްކަތްތައް ކުރުމަށް ޝަޢުޤުވެރިވެލައްވާ ފަރާތްތަކުން މިކައުންސިލްގެ ބިޑް ހުށަހަޅާފޯމް ފުރިހަމަކުރައްވައި 2021 ޑިސެންބަރު 27 ވާ ހޯމަ ދުވަހުގެ 13:00 އަށް މިއިދާރާއަށް ވަޑައިގެން އަންދާސީ ހިސާބު ހުށަހެޅުއްވުން އެދެމެވެ. އަންދާސީ ހިސާބު ހުޅުވުން އޮންނާނީ، އަންދާސީ ހިސާބު ހުށަހަޅުއްވާ ދުވަހު، އަންދާސީ ހިސާބު ހުށަހަޅުއްވާ ގަޑީގައެވެ.\nb) މި ބީލަމުގައި ބައިވެރިވެވޭނީ މިނިސްޓްރީ އޮފް ނޭޝަނަލް ޕްލޭނިންގ، ހައުސިންގ އެންޑް އިންފްރާސްޓްރަކްޗަރގެ "ޢިމާރާތްކުރުމުގެ ޢަމަލީ މަސައްކަތްކުރާފަރާތްތަކުގެ ގަވާއިދު" ގައިވާ ގޮތުގެމަތީން ރަޖިސްޓަރީވެފައިވާ ފަރާތްތަކަށެވެ. ރާއްޖެއިންބޭރު ކުންފުނިތަކުން "ޢިމާރާތްކުރުމުގެ ޢަމަލީ މަސައްކަތްކުރާފަރާތްތަކުގެ ގަވާއިދު"ގައި މި މަރުހަލާގައި ރަޖިސްޓްރީ ވާކަށް ނުޖެހޭނެއެވެ. ނަމަވެސް، ރާއްޖޭން ބޭރު ކުންފުނިތަކުން "ޢިމާރާތްކުރުމުގެ ޢަމަލީ މަސައްކަތްކުރާފަރާތްތަކުގެ ގަވާއިދު" ގެ 13 ވަނަ މާއްދާގައި ބަޔާންކުރާ ލިޔެކިއުންތައް ބީލަމާއެކު ހުށަހަޅަން ވާނެއެވެ. އަދި "ޢިމާރާތްކުރުމުގެ ޢަމަލީ މަސައްކަތްކުރާފަރާތްތަކުގެ ގަވާއިދާ"އި ފޮރިން ޑައިރެކްޓް އިންވެސްޓްމަންޓް ޕޮލިސީގެ ދަށުން ފުރިހަމަވާންޖެހޭ ކަންކަން ފުރިހަމަވާނެކަން ކަށަވަރުކުރުމަކީ ބީލަމަށް ކުރިމަތިލާ ފަރާތުގެ ޒިންމާއެކެވެ.\nc) މިމަސައްކަތުގެ ބިޑް ސެކިޔުރިޓީގެ ގޮތުގައި 50,000.00 ދިވެހި ރުފިޔާ (ފަންސާސްހާސް(ހުށަހަޅުއްވަންވާނެއެވެ. ބިޑް ސެކިޔުރިޓީގެ މުއްދަތަކީ ބިޑް ހުޅުވާ ތާރީޚުން ފެށިގެން 100 (ސަތޭކަ) ދުވަހެވެ. މި ބިޑް ސެކިއުރިޓީއަކީ ދިވެހިރާއްޖޭގައި ހިންގާ ބޭންކެއް ނުވަތަ އިންޝުރެންސް ކުންފުންޏެއް ނުވަތަ ފައިނޭސް އިންސްޓިޓިއުޓަކުން މި ޕްރޮޖެކްޓަށް ދޫކޮށްފައިވާ ލިޔުމަކަށް ވާންވާނެއެވެ.\nd) މިމަސައްކަތް ކާމިޔާބުކުރައްވާ ފަރާތަށް ބިޑް އެވާޑް ސިޓީ ފޮނުވާ ތާރީޚުން ފެށިގެން 28 (އަށާވީސް) ދުވަހުގެތެރޭގައި، މަސައްކަތުގެ ޕާފޯރމަންސް ގެރެންޓީގެ ގޮތުގައި ކޮންޓްރެކްޓްގެ (ދިހައެއް) އިންސައްތަ ހުށަހަޅުއްވަންވާނެއެވެ.\ne) ވިޔަފާރީގެ ވެރިފަރާތް ފިޔަވައި އެހެން ފަރާތެއް ބީލަން ހުށަހެޅުމަށް ވަޑައިގަންނަވާނަމަ ބަދަލުގައި ވަޑައިގަންނަވާ ފަރާތެއްކަން އަންގައިދޭ ލިޔުން ގެންނަވަންވާނެއެވެ.\nމި މަޝްރޫޢާއި ބެހޭގޮތޮން މަޢުލޫމާތު ސާފުކުރުމަށް އީ-މެއިލް ކުރައްވާނީ 2021 ޑިސެންބަރު 26 ވާ އާދިއްތަ ދުވަހުގެ 13:00 ގެ ކުރިން ތިރީގައި ދަންނަވާފައިވާ އެޑްރެހަށެވެ. އީމެއިލްކުރައްވާއިރު ސަބްޖެކްޓްގައި އިޢުލާނު ނަންބަރާއި ބީލަމުގެ ނަން ލިޔަންވާނެއެވެ.\nޕަބްލިޝްކުރި ތާރީޚު: 15 ޑިސެންބަރު 2021\nސުންގަޑި: 27 ޑިސެންބަރު 2021 13:00


Nazim ves JP in vakive vadaigenfi\nނާޒިމްވެސް ޖޭޕީން ވަކިވެވަޑައިގެން ޕާޓީއެއް ހައްދަަވަނީ\n12 ޖުލައި 2021 - 13:22:57\nސިޔާސީ ޕާޓީއެއް ހެދުމަށް ރައްޔިތުންގެ މަޖިލީހުގެ ދަނގެތި ދާއިރާގެ މެމްބަރު މުހައްމަދު ނާޒިމު ވެސް ޖުމުހޫރީ ޕާޓީ (ޖޭޕީ) އިން ވަކިވެ ވަޑައިގެންފި އެވެ.\nނާޒިމް ވަނީ ޓްވިޓާ މެދުވެރިކޮށް އޭނާ ޖޭޕީން ވަކިވެ ވަޑައިގެންނެވިކަން އިއުލާނު ކުރައްވާ ޖޭޕީން ވަކިވެވަޑައިގެންނެވުމަށް ފޮނުވި ސިޓީ ވެސް އާންމުކޮށްފަ އެވެ. އޭނާގެ އެ ސިޓީގައި ބުނެފައި ވަނީ ސިޔާސީ ޕާޓީއެއް އުފައްދައި ދިވެހި ގައުމާ ރައްޔިތުންނަށް މިހާރަށްވުރެ ފުޅާ ދާއިރާއެއްގައި ހިދުމަތް ކުރައްވަން ގަސްތުކުރައްވާތީ މިއަދުން ފެށިގެން ޖޭޕީގެ މެމްބަރުކަމުން އޭނާ ވަކިވެވަޑައިގަންނަވާ ކަމަށެވެ.\nޖޭޕީން ނާޒިމް މިއަދު ވަކިވެވަޑައިގެންނެވިއިރު، އިއްޔެ އެ ޕާޓީގެ ޕާލިމަންޓްރީ ގުރޫޕްގެ މެންބަރު އަދި ތިމަރަފުށީ ދާއިރާގެ މެންބަރު އަބްދުﷲ ރިޔާޒް ވެސް ވަނީ އެ ޕާޓީން ވަކިވެ ވަޑައިގެންފަ އެވެ.\nނާޒިމާއި ރިޔާޒު ޖޭޕީން ވަކިވެވަޑައިގެންފައިވާއިރު މަޖިލީހަށް ދެ ބޭފުޅުން އިންތިހާބުވީ އެ ޕާޓީގެ ޓިކެޓުގަ އެވެ.\nނާޒިމް އުފައްދަވާ ޕާޓީއަށް 3،000 މެންބަރުންގެ ސޮއިވަނީ ހަމަކޮށްފަ އެވެ. މި މަހުގެ ތެރޭގައި ޕާޓީ ރަޖިސްޓްރީ ކުރަން ހުއްދަ ހޯދުމަށް އިލެކްޝަންސް ކޮމިޝަނަށް ހުށަހަޅާނެ އެވެ.\nރިޔާޒް އާއި ނާޒިމް ޖޭޕީން ވަކިވެވަޑައިގެން ސިޔާސީ ޕާޓީއެއް ހެދުމަށް މަސައްކަތް ކުރައްވަމުންގެންދަވާއިރު ރައީސް މައުމޫން އަބްދުލް ގައްޔޫމްގެ ކެބިނެޓްގައި ގިނަ އަހަރުތަކެއް ވަންދެން މަސައްކަތް ކުރެއްވި ކުރީގެ މިނިސްޓަރު އަބްދުﷲ ކަމާލުއްދީން ވެެސް ވަނީ ޕާޓީއެއް އުފައްދަވާކަން ހާމަކުރައްވާފައެވެ.\n"ގައުމީ އެއްބައިވަންތަކަމުގެ ޕާޓީ" (ނެޝަނަލް ސޮލިޑަރިޓީ ޕާޓީ)ގެ ނަމުގައި އާ ސިޔާސީ ޕާޓީއެއް ހެދުމަށް ކަމާލުއްދީން ހުށަހެޅުއްވިއިރު، ނާޒިމް ސީއެންްްއެމްއަށް ވިދާޅުވެފައިވަނީ، އަލަށް ހަދަން ގަސްދުކުރައްވާ ޕާޓީއާ ބެހޭ މައުލޫމާތު ހާމަކުރައްވާނެކަމަށެވެ.\nކާނަލް ނާޒިމްނާޒިމްސިޔާސީ ޕާޓީޖޭޕީ


Dharivarakah Taylor Swiftge faraathun 30,000 dollar | Mihaaru\nދަރިވަރަކަށް ޓޭލާ ސްވިފްޓްގެ ފަރާތުން 30،000 ޑޮލަރު\nލަންޑަނުގެ ވޯވިކް ޔުނިސިޓީގައި ހިސާބުން ޑިގްރީ އަށް ކިޔަވަން ފުރުސަތު ލިބުނު 18 އަހަރުގެ ދަރިވަރު ވިޓޯރިއާ މާރިއޯ އަށް ޓޭލާގެ ފަރާތުން އެހީ ލިބުނީ އޭނާ އަށް ދިމާވެފައިވާ ދަތިތަތަކުގެ ވާހަކަ އެހީ ހޯދަން ގޯފަންޑްމީ ޕޭޖްގައި ހިއްސާކުރުމުންނެވެ. މީގެ ހަތަރު އަހަރު ކުރިން ކިޔަވަން ލަންޑަނަށް ބަދަލުވި ދަރިވަރު އަދި އެންމެ ފަހުން ބޭއްވި އޭ ލެވެލް އިމްތިހުނުގައި ތިން މާއްދާ އިން އޭ ސްޓާ ހޯދި ދަރިވަރު ބުނީ އޭނާ ލޯނަކަށް ވެސް ޝަރުތު ހަމަނުވާތީ ފައިސާ ލިބޭނެ ގޮތެއް ނެތި ވަރަށް ދަތިވެފައިވާ ކަމަށެވެ. އެގޮތުން ކޯހުގެ ފީ އާއި ހުންނަ ތަނުގެ ހަރަދާއި އެތަނުގެ ކުއްޔާއި ޔުޓިލިޓީ ބިލްތަކާއި ކިޔެވުމަށް ބޭނުންވާ އަސާސީ ބައެއް ތަކެތި ވެސް ހޯދަން ދަތިވެފައިވާ ކަމަށް ބުންޏެވެ. އަދި އޭނާގެ އާއިލާގައި މާ ބޮޑު ތަނަވަސްކަމެއް ނެތް ކަމަށް ވެސް ބުންޏެވެ.\nވިޓޯރިއާގެ މި ވާހަކަ އާންމުކޮށް ހިއްސާކުރީ ހަރަދުރައް ފޫބައްދަން އެންމެ މަދުވެގެން ވެސް 40،000 ޕައުންޑް (53،000 ޑޮލަރު) ބޭނުން ކަމަށް ބުނެ އެވެ. މި ވާހަކަ ޓޭލާ އަށް ފެނިގެން ވިޓޯރިއާ އަށް އެހީވުމުން ބޮޑު އުފަލެއް ލިބިފައިވާ ކަމަށް ބުންޏެވެ.\nBecoming A Mathematician organized by Vitoria Mario\nMy name is Vitoria Mario, and I amayoung Black 18 year old withadream. I have receivedac… Vitoria Mario needs your support for Becoming A Mathematician\n"މާލީ ގޮތުން ދަތިވެ އަހަރެން ވަރަށް ބޮޑު ނުތަވަސްކަމެއްގެ ތެރޭގައި އުޅުނީ. ވަޒީފާއެއް ހޯދާނެ ގޮތަކާ ދޭތެރޭ ވެސް ފިކުރު ބޮޑުވެ، ހަދާނެ ގޮތް ހުސްވީމަ އާންމުންގެ އެހީ އަށް އެދުނީ،" ވިޓޯރިއާ ބުންޏެވެ. "ޓޭލާގެ ފަރާތުން އެހީ ލިބުމަކީ ވަރަށް ބޮޑު އުފަލެއް. މިއީ ކުރިން އުންމީދު ވެސް ކުރި ކަމެއް ނޫން. އޭނާގެ އެހީގެ ސަބަބުން މެތެމެޓިޝަންއަކަށްވާން ދެކޭ ހުވަފެން ހަގީތަކަށްވާނެ."\nދަރިވަރަށް އެހީ ދޭން ނިންމައި ޓޭލާ ފޮނުވި މެސެޖްގައި ބުނީ އޭނާގެ ވާހަކަ އެނގުނީ އޮންލައިންކޮށް ކަމަށާއި ވިޓޯރިއާ އަށް ކިޔެވުމަށް ދޭ ސަމާލުކަން އިހުސާސްކުރެވުނު ކަމަށެވެ. އަދި އޭނާ އަކީ އިންސްޕިރޭޝަނެއްގެ ގޮތުގައި ދެކޭ ކަމަށާއި ހުވަފެނެއް ހަގީގަތަކަށް ހަދަން ބޭނުންވާ މީހަކަށް ދުވަހަކު ވެސް ގޮތެއް ހުހެއް ނުވާނެ ކަމަށް ބުންޏެވެ.\n"އެހެންވީމަ ކާމިޔާބީ އަށް ވެސް އެދެން. ވަރަށް ލޯބިވޭ." ޓޭލާގެ މެސެޖްގައި ބުންޏެވެ.\nޓޭލާ، 30، އަކީ އަބަދު ވެސް އެކި ކަންކަމާ ގުޅިގެން މީސްމީހުންނަށް ފައިސާގެ އެހީ ދޭ ފަންނާނެކެވެ. މީގެ އަހަރެއްހާ ދުވަސްކުރިން ހަމަ މިފަދަ ގޮތަކަށް ފޭނެއްގެ ޓިއުޝަން ފީ އާއި ހުންނަ ތަނުގެ ކުލި ދައްކަން ހުނަރުވެރި ލަވަކިޔުންތެރިޔާ 4,828 ޑޮލަރު ހަދިޔާކޮށްފައިވެ އެވެ.\nFaynegge university fee ah Taylor Swift ge ehee eh\nޕޯޗުގަލް ޗެރިޓީ ކިޔަވާކުދިން އިނގިރޭސިވިލާތް ޔުނިވާސިޓީ އޭލެވެލް އިމްތިހާން ޓޭލާ ސްވިފްޓް އޭ ލެވެލް އެމެރިކާ


Atholhuthereyge sihhee nizaamah annah heyo badhalaaeku raees ge nanfulhu thaareehk ge thereah vanaane: Yasir\nކޭއާރުއެޗުގައި އިއްޔެ ބޭއްވި ރަސްމިއްޔާތުގައި މެމްބަރު ޔާސިރު ވާހަކަފުޅު ދައްކަވަނީ--ކޭއޯފޮޓޯ\nއަތޮޅުތެރޭގެ ސިއްހީ ނިޒާމަށް އަންނަ ހެޔޮ ބަދަލާއެކު ރައީސްގެ ނަންފުޅު ތާރީހުގެ ތެރެއަށް ވަދެގެންދާނެ: ޔާސިރު\n- އަތޮޅުތެރޭގެ ސިއްހީ ނިޒާމު ތަރައްގީކުރަނީ ސީދާ ރައީސްގެ އިސްނެގުމަށް\n- އެ މަސައްކަތަށް ކައިރިން ފެނިވަޑައިގަންނަވާކަން ޔާސިރު ވިދާޅުވި\n- އެކަމަށްޓަކާ ރައީސް ސޯލިހަށް، ޔާސިރު ވަނީ ޝުކުރުއަދާކުރައްވާފަ\nއަތޮޅުތެރޭގެ ސިއްހީ ނިޒާމު ތަރައްގީކޮށް ކުރިއެރުވުމަށް ރައީސުލް ޖުމްހޫރިއްޔާ އިބުރާހިމް މުހައްމަދު ސޯލިހު ކުރައްވަމުންގެންދާ މަސައްކަތް ވަރަށް ގާތުން ފެނިވަޑައިގަންނަވާ ކަމަށާއި އަތޮޅުތެރޭގެ ސިއްހީ ނިޒާމަށް މިއަންނަ ހެޔޮބަދަލާއެކު އެމަނިކުފާނުގެ ނަންފުޅު ތާރީހުގެ ތެރެއަށް ވަދެގެންދާނެކަމަށް ވިދާޅުވެ ރައީސް ސޯލިހަށް، ކުޅުދުއްފުށީ އުތުރު ދާއިރާގެ މެމްބަރު ޔާސިރު އަބުދުލްލަތީފު ޝުކުރުއަދާކުރައްވައިފި އެވެ.\nއަތޮޅުތެރޭގައި ބެހެއްޓި ފުރަތަމަ މެޑިކަލް އޮކްސިޖަން ޕްލާންޓް ހުޅުވުމުގެ ރަސްމިއްޔާތުގައި ވާހަކަފުޅު ދައްކަވަމުން ޔާސިރު އަބުދުލް ލަތީފު ވިދާޅުވީ، މިއަދު ރާއްޖޭގެ ސިއްހީ ނިޒާމު ފަރުވާކުރެވުމުން މިދާގޮތަކީ ރާއްޖޭގެ ތާރީހުގައި އެއްވެސް ވަރަކަށް ސިއްހީ ނިޒާމު ފަރުމާކޮށްފައި އޮތްގޮތަކަށް ނޫން ކަމަށާއި މިވީހާތަނަށް އަބަދުވެސް ދައްކަމުންގޮސްފައިވަނީ އަތޮޅުތެރޭގެ ހޮސްޕިޓަލްތައް ތަރައްގީކުރެވިދާނެ ވާހަކަ ކަމަސްވިޔަސް އެކަމަށް އެހާ ބޮޑު އިސްކަމެއް ސަރުކާރުތަކުން ދީފަނެތް ކަމަށެވެ.\n"މިއަދު ދިވެހި ރާއްޖޭގެ އަތޮޅުތެރޭގެ ސިއްހީ ނިޒާމަށް މިއަންނަ ބަދަލާއެކީގައި ދިވެހި ރާއްޖޭގެ ރައީސުލް ޖުމްހޫރިއްޔާގެ ނަންފުޅު ތާރީހުގެ ތެރެއަށް ވަދެގެންދާނެ." ޔާސިރު ވިދާޅުވި އެވެ.\nއޭނާ ވިދާޅުވީ، އަތޮޅުތެރޭގެ ސިއްހީ ނިޒާމު ތަރައްގީކުރައްވަނީ ސީދާ ރައީސުލް ޖޫމްހޫރިއްޔާގެ އިސްނެއްގެވުމުގެ ދަށުން ކަމަށާ އެ މަންޒަރު ވަރަށް ގާތުން ފެނިވަޑައިގަންނަވާ ކަމަށެވެ.\n"ރައީސްގެ ސީދާ އިސްނެއްގެވުމުގެ ދަށުން ރާއްޖޭގެ ފަސް ޓާޝަރީ ހޮސްޕިޓަލް ތަރައްގީކުރުމަށްޓަކާ އެ ކުރައްވާ މަސައްކަތަށް ނުހަނު އިހްލާސްތެރިކަމާއެކީގައި ޝުކުރުއަދާކުރަވަން." ޔާސިރު ވިދާޅުވި އެވެ.\nސިއްހީ ނިޒާމަށް ކުރިއެރުންތައް އަންނަނީ ސަރުކާރުގެ ސިޔާސަތަށްވެސް އެކަން ކުރަން ބޭނުންވާ ބަޔަކު އައުމުން ކަމަށާ ނުހަނު ބާރު ދުވެލީގައި ހޮސްޕިޓަލަށް ތަރައްގީ ލިބެމުންދާކަން ޔާސިރު ފާހަގަކުރެއްވި އެވެ. ޔާސިރު ވަނީ ހޮސްޕިޓަލުގެ ތަރައްގީއަށް އެތަނުގެ މެނޭޖްމެންޓާއި މުވައްޒަފުންކުރާ މަސައްކަތްތައްވެސް ފާހަގަކުރައްވާފަ އެވެ.\nކައުންސިލް އިންތިހާބަށް ނަގާނީ މިރަށަށް ރަނގަޅު މީހުން: ޔާސިރު\nރަށެއް ކުރިއެރުމަށް އެންމެ ބޮޑަށް މަސައްކަތް ކުރާނެ ބަޔަކީ އެރަށެއްގެ ކައުންސިލް ކަމަށާއި މިއޮތް ހުރިހާ ދުވަހު ކައުންސިލަރުން ތިބީ ފިއްތާފައި ހަމަ އެއްވެސް ކަމެއް ނުކުރެވޭ ގޮތަށް ކަމަށް ޔާސިރު ވިދާޅުވި އެވެ. އޭނާ ވިދާޅުވީ މިއަދު ކައުންސިލުން ކުރައްވާ މަސައްކަތް އުފަލާއެކު ފާހަގަކުރައްވާ ކަމަށް ވިދާޅުވި އެވެ.\n"އަޅުގަނޑުމެން ކުރިމަތީގައިވެސް އެބައޮތް ކައުންސިލް އިންތިހާބެއްވެސް. ކައުންސިލް އިންތިހާބަކީ އަޅުގަނޑުމެންގެ އެއްޗެއް. މިރަށުގެ އެއްޗެއް. ކައުންސިލް އިންތިހާބަށް ނަގާނީ މިރަށަށް ރަނގަޅުވާ މީހުން. ރަށު ވަންތަ ސްޓައިލަކަށް ޔާސިރު ވިދާޅުވި އެވެ.\n"ކައުންސިލް އިންތިހާބުގައި ޕާޓީއެއްގެ މުހިންމުކަމަކީ އެ ޕާޓީއެއްގެ ސިޔާސަތު. އެ ސިޔާސަތެއް އެއީ ކޮންކަހަލަ ޕާޓީއެއްގެ ސިޔާސަތެއް ތޯ. އަޅުގަނޑު ދެކޭގޮތުގައި އަޅުގަނޑުމެން ކައުންސިލްތައް އެންމެ ބޮޑަށް މަސައްކަތް ކުރަން ޖެހޭނީ އެރަށެއްގެ ތަރައްގީއަށް. އެ ފުރުސަތުތައް އަޅުގަނޑުމެން މިވެރިކަމަށް މިވީ ދެ އަހަރުތެރޭގައި، އަޅުގަނޑުމެން މަޖިލީހަށް މިވީ ދޮޅު އަހަރުގެ ތެރޭގައި ފަހިކޮށްދެވިއްޖެ ބޮޑު ތަނުން." ޔާސިރު ވިދާޅުވި އެވެ.\nހިދުމަތްތައް ލިބެން ޖެހޭނީ ވަކި އެއްތާކުން ނޫން ކަމަށާ އެ ހިދުމަތްތައް ލާމަރުކަޒީކޮށް އެކަން ކުރާނެ ސިޔާސަތަކަށް މަސައްކަތްކުރާ ޕާޓީއަކީ އެމްޑީޕީ ކަމަށް އޭނާ ވިދާޅުވި އެވެ.\nރަށުގެ ކަންކަން މުސްތަގުބަލުގައި ބައްޓަންކުރުމުގައި މުއައްސަސާތަކުގެ އިސްވެރިން ކުރައްވާ މަސައްކަތްތައް ހަލުވިކޮށް، ރަނގަޅުކުރުމަށް މަސައްކަތްކުރުމަށް ޔާސިރު ވަނީ އެ ބޭފުޅުންގެ އަރިހުން އެދިވަޑައިގަންނަވާފަ އެވެ. އަދި މެމްބަރުންގެ ފަރާތުން ދޭން ޖެހޭ އެއްބާރުލުމާއި އެހީތެރިކަން ފޯރުކޮށްދޭން ދެ މެމްބަރުންވެސް މަސައްކަތްކުރައްވާނެކަމަށް ޔާސިރު ވިދާޅުވި އެވެ.\nތާއަބަދު ރައީސް ޔާމީން ކަންތައް ނުކޮށްދިނީއޭ ނުކިޔޭނެ: ޔާސިރު\nޝަހީދު ހުސައިން އާދަމަކީ އުތުރުގެ ފަހުރެއް: ޔާސިރު\nހައުންސިންގ ޔުނިޓްތައް މަރާމާތުކުރުމާއި މަގުހެދުމަށް އަންނަމަހު ބަޔަކާ ހަވާލުކުރާނެ: ޔާސިރު\nގެފުޅުގެ ތަޅުދަނޑި އުސްމާން އިބްނި ޠަލްހާއާ ހަވާލުކުރެވުނު ގޮތުގެ ވާހަކަ\nވެރިކަމުގެ ނިޒާމު ބަދަލުކުރެވޭނީ ރައްޔިތުންގެ ވޯޓުން: ރައީސް\nއޮގަސްޓުގައި ފަށައި ދިރާސީ އާ އަހަރުގެ ކަލަންޑަރު ނެރެފި\nގާދިއްފުއްޓާއި މާވަށުގައި އަލުން ވޯޓުލަނީ\nއަންހެން ދަރިފުޅަކީ ހަޔާތުގައި ދިމާވި އެންމެ ބޮޑު އިމްތިހާން: ކާޖޮލް